
IVI  unus  , quod  Tu,  Vir  illustrissime,  nobis  mandasti,  eius- 
modi  fuit,  ut  nunc  post  annum  quartum  ab  Universitate  litte- 
rarum Bonnensi  condita  posci  ratio  posse  videatur  eorum,  quae 
in  Horto  medico  penitus  novo  instruendo  ad  finem  perducta  sunt  5 
neque  vero  singularibus  tantum  et  privatis  rationibus,  lege  prae- 
scriptis, uti  in  istis  rebus  satis  esse  ducebamus,  sed  ea  potius 
exigi,  quorum  ope  aliquando  diiudicari  possit,  utrum  illa,  quae 
iam  effecta  sunt,  Te  sint  auctore  digna,  necne.  Tu  etenim, 
Regia  simul  in  nos  paternaque  auctoritate  pollens,  et  totus  in 
promovendas  litteras,  generis  humani  solatia,  conversus,  Hortum 
medicum  iussisti  eum  instrui,  non  modo  qui  Universitatem  Lit- 
terarum, a Fridekico  Guilelmo  III , Borussorum  R f g e 
Augustissimo  institutam,  deceret  et  rei  herbariae  studiosis  optime 
inserviret,  sed  cuius  beneficio,  si  fata  sinant,  ipsa  quandoque  historia 
naturalis  plantarum,  tanquam  idoneo  instrumento,  excoli  posset 
atque  amplificari.  Quae  quidem  haud  ita  facilia  factu,  neque 
paucorum  esse  operam  dierum,  adeo  Ipse  sentis,  ut  certi  simus, 
Te  non  tam  peracti  negotii  nuntium,  quam  rei  bene  inchoatae 
augurium  quoddam  hodie  exspectare,  et  in  his,  quae  summa  reve- 
rentia nunc  Tibi  offerimus,  una  cum  praesente  viliorique  fructu 
simul  et  futurorum  dulcedinem,  ex  isto  agro  maturo  tum  tempore 
uberiorique  affluente  vena  eliciendam,  esse  percepturum. 

Amoenitates  botanicas  inscripsimus  generaliori  quodam 
titulo  Librum,  quem,  in  quatuor  fasciculos  distributum,  per  sin- 


gulos  annos  edere  statuimus,  ea  quidem  sententia,  ut  amoenis- 
simam terrae  progeniem  tractans  animus,,  in  opere  suo  faciendo 
plenus  semper  futurus  sit  voluptatis,  quam  suavissimam  excitat 
meritorum  in  gentem  humanam  pia  memoria.  Enimvero,  qui  be- 
neficia sua  confert  in  litterarum  et  artium  incrementa,  quisquis 
ille  sit.,  in  generis  humani  salutem  effundit  opes,  nunquam  eodem 
pondere  vel  addito  etiam  foenore  ad  ipsum  redituras.  Dixeris, 
ingenium,  ceu  ardentissimam  flammam,  corrodere  aurum  et  ar- 
gentum, incensoque  mox  in  istis,  quae  pondera  inertia  existi- 
mari solent,  novo  cum  sensu  aurae  coelique  desiderio,  tam  sub- 
limia ea  auferri.,  ut  quaerere  rursus  videantur  aethera  et  ante 
oculos  coecos  evanescentia,  gravissimam  saepe  vituperationem  con- 
trahant iis,  qui  tanta  et  tam  pretiosa  vulgi  bona  prodige,  ut 
multi  opinantur,  disperdiderint,  quin,  fere  ad  nihilum  redege- 
rint. Dum  vero  illi  queruntur  et  bonorum  reprehendunt  eflu- 
sionem,  fulget  iam  inter  sidera  puriori  splendore  aurum,  quod 
larga  in  litteras  manus  impenderat,  affluunt  usurae > quocunque 
mortali  pretio  potiores,  perque  dives  Ilie  sempiterna  celebratur 
fama.  Est  enim  concentus  quidam  omnium  litterarum,  ad  quem 
augendum  et  roborandum  vox  quaeque  tenuissima  inservit. 

Et  nostram  quidem  quam  maxime  exilem  vocem  esse , T u 
non  ignoras,  neque  nos  dedecet,  id  palam  profiteri,  scilicet  cum 
nihilo  minus  ea  tamen  permagna  pars  sit  orbis,  quam  nostra  dis- 
ciplina amplectitur,  nec  vana  ille  gloria  se  resque  suas  insolenter 


efferre  videatur,  qui  forte  affirmet,  per  soias  plantas  pulchram 
prodire  terram,  ridere  campos,  montesque  et  coelos  a ventis  so- 
noris impelli.  Sed  licet  tamen,  pro  sua  quemque  ex  istis  rebus 
affectione  ac  sensu  accepta  ea  habere  et  laudare,  vel  etiam  du- 
cere levia;  modo  hoc  fateantur  omnes:  legibus  immotis  obtem- 

perare, quid,  ipsam  potius  vivere  legem,  quaecunque  in  terris 
crescunt  virentque  plantae,  optimoque  isto  suo  exemplo  hominibus, 
a se  nutritis  et  delectatis,  monstrare,  quomodo  vera  tranquillitas 
animi  et  pax  inter  vivos  inveniatur. 

Quae  reliqua  sunt  artis  herbariae,  sane  multa  ea  quidem 
nuda  reperiuntur  nomina,  sed  ista  quoque  ingenio  concepta  et 
omnino  necessaria,  quibus  denique  ad  ipsam  naturam  plantarum 
penetremus  et  artificiosissimum  Dei  omnipotentis  opus  ea,  qua  par 
est,  admiratione  persequamur. 

His  si  paullo  longius  a proposito  digressi  sumus,  minime 
tamen  veremur,  Te,  Vir  illustrissime,  esse  Eum,  Qui  Tuum 
id  non  existimes,  aut  graviter  feras,  his  tam  parvis  publice  Te  in- 
teiesse  et  agmen  ducere  eorum,  qui  de  horto  nostro  bene  meruere. 

Qui  hunc  sequentur  fasciculi,  iique  singuli  per  se  absoluti 
et  integi  i,  (spectabunt  autem  ad  botanicen  omnes,  sed  a varietate 
commendationem  habebunt  ita , ut  vel  horti  plantae  rariores  in 
iis  proponantur,  vel  agri  Bonnensis  Flora  illustretur,  vel  etiam 
studiosae  iuventutis  lucubrationes , exoptatissimi  disciplinae  nostrae 
fructus , quos  institutorum  Regiorum  adminiculis  percepturi  sumus, 


t 

a nobis  strenue  castigatae , viris  doctis  commendentur) , hos  omnes 
consecraturi  sumus  gratae  memoriae  Illorum,  qui  post  Regis 
potentissimi  beneficia.  Te  autem  duce  et  exemplo,  hortum 
medicum  Bonnensem  inde  a primis  eius  temporibus  tam  largis 
donis  ditaverunt,  ut  summum  scientiae,  apud  nos  augendae,  ar- 
dorem splendidissimo  isto  exemplo  optime  comprobarent. 

Longum  est,  recensere  Fautorum  et  Benefactorum  nomina,  sed 
vix  tamen  vehementi  nostro  desiderio  moderabamur,  cum  maxima 
pars  referendae  gratiae  in  eo  nobis  posita  esse  videretur,  quod  coram 
Te  enunciato  nomine  et  merito,  sereno  vultu  fortasse  responsurus 
fuisses:  placet!  Nimis  autem  increvit  nominum  series ; non  solum 
enim  qui  Tui  reputandi  sunt  ad  unum  omnes,  verum  etiam  omnes 
Germani,  qui  plantis  student,  exterorum  plerique  gravissimique 
viri,  optima  quaequS  in  communes  usus  contulere;  quos  cunctos, 
Deo  favente,  crescentes  una  cum  horto  fasciculi  nostri  ordine 
suo  Tibi  indicabunt. 

Tu  autem,  Yir  illustrissime,  vale  nostroque  propitius 
aspira  labori! 

Scribebamus  Calendis  lan.  MDCCCXXIIL 

HORTUS  MEDICUS  BONNENSIS. 


Horlus  medicus  ambit  Museum  Historiae  naturalis , haud  procul  a Bonna 
urbe  ad  Vicum  Populi  situm,  septendecim  iugerum  Borussicorum  spatio 
meridiem  versus  inter  orientem  et  occidentem.  Munitur  fossa  aquap , lente 
- adfluentis  et  defluentis,  quae  undique  eum  cingens,  barbaros  incursus  arcet; 
nec  muro  circumducto  opus  fuit,  nec  sepibus,  sed  patet  regio  finitima,  fer- 
tilissimorum agrorum  variis  terminis  coloribusque  exornata,  vicisque  plurimis 
consita,  donec  a sinistra  prospicientis  Septem  Montium  iugum  variabile,  a 
dextra  Godesburgum,  arx  vetusta,  vix  milliarii  unius  itinere,  limites  ex 
ista  parte  oculis  ponunt;  ex  altera  parte  Mons  Crucis  imminet,  a cuius 
pede  ad  liorti  ipsius  terminos  Vicus  Populi  aedificiis  suis  pertinet. 

Solo  plano  est  hortus,  aprico,  ex  argilla  humoque  mixio , satis  etiam 
pingui,  plantasque  persaepe  ad  mirandam  altitudinem  enutrit.  Ea  pars  horti, 
quae  inter  ortum  et  occasum  latissima  patet , quindecim  iugerum  ambitu  , in 
tres  rursus  subdividitur  partes  fere  aequas  , quarum  duae , utrinque  ad  ortum 
et  meridiem  distributae,  arborum  omnium  et  fruticum,  hiemem  nostram  fe- 
rentium , nemore , crebris  aliquando  implexisque  frondibus  denso , Eurum 
Austrumque  compescent , et  sub  umbras  frigidas  plantas  , quae  fugiunt 

solem , recipient.  Arborum  fruticumque  silvestrium  species  circiter  750  ad 
hunc  diem  in  istis  finibus  horti  consitae  sunt , quarum  illae  , quae  orientem 
versus  crescunt,  ad  Systema  Linneanum  , hae  vero  , quae  meridiem 
spectant,  naturalis  systematis  lege  sunt  distributae.  Juvat  hic  addidisse 
nomina  quarundam  , quae  , licet  mitiori  coelo  assuetae , tamen  et  nostrae  re- 
gionis hiemes,  per  se  quidem  quam  pro  situ  loci  leniores , adiuvante  etiam 
solo  spissiori  ac  profundo,  mirum  in  modum  illaesae  tolerant,  ut  I as  mi- 
num officinale,  Philyreae  omnes,  Sidero  xylon  (Bumelia)  lycioides, 
Laurus  Sassafras,  Liquidambar  styraci flua,  Aucuba  Iaponica, 
Vitex  Agnus  castus,  Rhododendra,  Prunus  Lauroce rasus  etc. 

Quae  interiecta  est  arboretis  agri  pars  iugerum  quinque,  applanata,  soli- 
bus exposita,  in  areas  maiores  sex  aequali  fere  circuitu  dividitur  5 accedit  ex 
utroque  latere  area  , magis  in  longitudinem  extensa  arcuque  circuli  amplo 
sui  quaeque  lateris  arboreto  contermina. 

His  autem  areis,  in  arcum  circumductis,  Plantae  monocotyledo- 
11  eae  ita  adscriptae  sunt,  ut  ad  dextram  eius,  qui  ab  aedibus  in  hortum 
oculos  convertit,  sive  in  meridionali  tractu,  Graminum  perennantium  fa- 
milia, ad  sinistram  autem,  magisque  versus  orientem  spectantes,  reliquae 
huius  classis  plantae  perennes,  v.  c.  Liliaceae,  Irideae  etc. , naturali, 
quam  dicunt , methodo  distribuantur. 

Sex  illae  maiores  areae,  seu  sectiones,  quarum  supra  mentionem  fe- 
cimus, reliquas  plantas  longioris  vitae,  hiememque  perdurantes,  e Di  coty- 
ledon earum  classe,  recipiunt  easque  ad  regulam  quandam , naturae,  quoad 
eius  fieri  potuit,  applicatam,  hac  ratione  dispositas,  ut  prima  sectio  ad  dex- 
tram Urti  ce  as  , Plantagin  eas , Plumbagineas,  Primuleas,  Per- 
sonatas, Acantheas,  Viticeas,  Labiatas,  Asper ifolias  , Sola- 
neas,  Convolvuleas,  Polemonides,  Genti  aneas  et  Ap  ocyneas? 
in  suis  quasque  areolis ; aream  maiorem  transverse  percurrentibus , duplici 

serie  decussatas j nutriat.  Sequitur  hanc  in  eodem  latere  altera  sectio,  Cam- 
panuleas,  Lobeliaceas,  Cucurbitaceas,  Cynarocep  balas,  Eu— 
patorineas,  Vernoniaceas , Inuleas,  Asteres,  Senecionides 
complectens,  quam  mox  tertia  sectio,  quadrantem  fere  ciiculi  referens, 
excipit,  Corymbiferarum  reliquo  agmini,  ( H e lia  nt  li  a c e is  , Anthe- 
midibus  etc.  ) adscripta;  adduntur  angustiori  circulo,  interiora  versus  col- 
lectae, Aggregatae  omnes  ac  Valerianeae. 

Hinc  ad  alterum  latus  transgressus,  aedesque  e -via  media  rursus  respi- 
ciens, in  extrema  huius  lateris  sectione  arcuata,  ad  ambulantis  dextram 
Compositarum  familiam  conspicis,  Ci cliorace a rum  grege  clausam,  ad 
quam  accedunt  Rubiae  eae,  interiorem  occupantes  circulum,  ubi  ex  altera 
parte  cum  .G 1 o bu  1 a r iis  Aggregatae  habitant,  uti  iam  dictum  est,  Va- 
lerianaeque.  Sectio  proxima,  quae  media  est  huius  regionis,  Aralia-  . 

0 

ce  as  et  Um  bellifer  as  profert,  porro  Saxifrage  as,  Euphorbi  ac  eas, 
Rutaceas,  Fraxinellas,  Onagras,  Salicarias,  Siliquosas,  F u- 
mariaceas,  Papavereas,  Pod  ophylleas , Ranunculeas.  Tertia 
denique  sectio,  quae  aedibus  est  ex  ista  parte  propinqua,  Polygaleis,  Le- 
gu  minos  is,  Hyp  ericinis,  Resedaceis,  Geraniis,  Cistineis,  Mal- 
vaceis, Oxalidibus,  Violeis,  Caryopliylleis,  Lineis,  Portu- 
laceis,  Crassulaceis  Rosaceisque  consita,  nobiliorem  florum  stirpem 
ab  ignobiliori  viae  interiectae  liaud  amplissimo  spatio  discretam  ostendit. 

Quaecunque  aquam  solumque  udum  ac  paludosum  amant,  sicuti  Scir- 
peae, Iunceae,  Naiades,  Hydroch arides,  Polygoneae,  N y m- 
phaeaceae,  hae  plantae  promiscue,  natura  ipsa  legem  scribente,  mediam 
extremae  fossae  ripam,  leni  devexitate  ad  aquam  descendentem,  varia,  prout 
species  quaeque  postulat , altitudine  incolunt  , vel  ad  superficiem  aquae  natant 
vitantque  palos  et  scalpri  vulnera.  Eiusmodi  sunt  et  aliae  quaedam  familiae, 
v.  g.  Cis  te  a rum  nonnullae  et  Ericearum,  quae  stirpes  ad  arboreti  raar- 

gines  graminosas  hinc  inde  proprias  sparsim  incolunt  areolas,  humo  arenosa 
et  palustri  sicciori,  quam  istae  amant,  ab  imo  repletas. 

Pars  ista  horti,  quam  herbis  perennibus,  tam  monocotyledoneis  quam 
dicotyledoneis,  tribuendam  censebamus,  ita  descripta  est,  ut  4000  species 
commode  recipiat.  Quae  nunc  ex  earum  numero  colantur,  2100  species 
parum  excedunt. 

Haec  itaque  regio  est  plantarum  vivaciorum  perpetuaeque , si  hiems  fa- 
veat, viriditatis.  Transeamus  ad  alteram,  quae  a meridie  ad  occasum  t 

duorum  iugerum  ambitu  inter  utraque  plantarum  hibernacula  sita , planis- 
sima est  et  fere  quadrata,  tum  sole  gaudet  maturo  atque  a ventis  frigidioribus 
defenditur.  Claudunt  versus  meridiem  frutices ; arborum  hippocastani  ve- 
tustarum series  comosa  ambulacrum  obumbratum  tegit,  et  fossam  et  viae  publicae, 
ad  occidentem  trans  aquam  munitae,  adspectum.  In  quatuor  sectiones  divisa,  nunc 
quotannis  haec  horti  portio  1100  plantarum  annuarum  speciebus  conseritur. 

t ' 

Graminibus  annuis  propria  quaedam  areola  tributa  est , ab  ista  maiori 

vaporariorum  lineis  discreta. 

Nomina  plantarum,  in  solo  aperto  cultarum,  tam  annuarum  quam  peren- 
nantium, tabulis  zinceis,  cerussa  verniceque  tinctis  et  cpe  bacillorum  ferreorum 
ad  singulas  plantas  in  terra  defigendis,  fuligine  vernicata  inscribuntur.  Ducit 
nomen  Generis,  tabula  litterisque  maioribus  e longinquo  conspicuum  ; se- 
quuntur iusto  suo  ordine  nomina  specierum  trivialia. 

Vaporaria  plantarum  annuarum  areas  istas  ad  occasum  attingunt  quatuor 

numero,  tricenorum  et  binorum  pedum  longitudine,  unaque  serie  satis  longa 

« 

procurrentia,  fronte  solem  orientem  et  submeridianum  aspiciunt  y exstructa 
sunt  lapide  tabulisque  quercinis  crassioribus  intus  circumquaque  coassata. 

Restat,  ut  de  aedificiis,  ad  servandas  hieme  plantas  conditis,  paucis  absol- 
vamus j quorum  alterum,  idque  maius  atque  praecipuum,  ab  oriente  et  septen- 
trione  ad  meridiem  et  occidentem  5 00  pedum  longitudine  uno  quidem  tractu 

procurrit,  sed  varia  est  altitudine  et  intus,  more  solito,  in  plura  spatia  di- 
visum.  — Frigidarium  medium  occupat  locum,  altitudine  i8  pedum,  80 
longitudine.  Tangit  frigidarium  a dextra  intrantis,  seu  orientem  versus,  ea 
pars  hibernaculi,  quae  Tepidarium  appellari  solet , plantas  Capenses, 
Australesque  praesertim  fovens;  ad  occidentalem  plagam  C a 1 d a r i u m*  con- 
fine est;  utrumque  pedes  16  altum  et  60  longum.  Ad  extrema  omnis  aedi- 
ficii, et  eius  vel  uti  alae,  addita  sunt  humiliora  singula  caldaria,  fene- 
stris, angulo  maiori  propius  plantas  accedentibus,  ad  solem  efficaciora. 

Ad  calefaciendum  hiemali  tempore  inserviunt  canales,  e lapide  cocto  sub 
pavimento  exstructi  et  ferreis  tecti  laminis,  quae  per  intervalla  parvis  fene- 
stris pertusae , ope  bracteolarum , huc  atque  illuc  movendarum , aerem  te- 
pidum , per  duplicem  ductum  canales  candentes  utrinque  circumfundentem,  vel 
admittunt  vel  recludunt. 

Altera  adhuc  est  nobis  aedicula , ad  tropicas  plantas  alendas  maxime  ido- 
nea , sed  ea  tamen  pars  magis  et  altera  ala  dicenda  maiorum  aedium , tem- 
pore favente,  et  forte  quandoque  poscente,  exstruendarum.  Parvum  hoc,  de 
quo  iam  agimus,  caldarium,  longitudine  pedum  80 , latitudine  8,  sex  pedum 
altitudine,  ope  vaporum,  e cacabo  ab  imo  pavimento  per  terram  corticemve 
coriariorum  parva  quaedam  vaporaria,  in  isto  caldario  condita,  intrantium, 
mirifice  agit  in  plantas,  per  ramos  recisos  propagandas , quorum  brevissimo 
spatio  radiculas  elicit ; tum  semina  quoque  , vel  vetustiora  minusque  ad  ger- 
minandum proclivia,  eiusdem  ope  persaepe  eo  perducta  sunt,  ut  laetam  emit* 
terent  segetem. 

Plantarum  omnium,  quae,  in  testis  crescentes,  hibernaculo  vel  caldariis 
conserventur,  necesse  est,  3ooo  circiter  colimus. 

Habetis  hic,  Lectores  benevoli,  quae  forte  aliquis  Vestrum  scire  deside- 
raverit ; minora  , ne  taedio  essemus  , silentio  transivimus. 

Praefecti  sunt  horto  Professor  Bolanices  ordinarius  et  Inspector;  regit  diurnos 
labores  Hortulanus  Universitatis,  Sinningius  noster,  et  dexteritate, 
et  eruditione, _et  strenua  industria  praestans;  sub  isto  autem  operi  inserviunt 
maxime  hortulani  duo  iuvenes , bene  instructi ; colunt  operarii  octo  terram ; 
discipuli  duo , ab  hortulano  instruendi , ad  manus  sunt  reliquis , et  sane  opus 
est  coniunctis  omnium  viribus,  ut  superetur  saepe  nimium  increscentis  operis 
difficultas.  * 

Bis  per  hebdomadem,  diebus  Martis  et  Veneris,  hora  tertia  ad  septimam 
post  meridiem,  aditus  ad  hortum  patet  omnibus,  qui  plantis  vel  docte  student 
vel  iisdem  ad  animi  sinceram  delectationem  utuntur.  Adire  caldaria  et  hiberna- 
cula plantarum,  nemini,  nisi  permittente,  atque  etiam  ducente,  hortulano 
licet.  Peregrinatoribus,  qui  non  nisi  exiguum  tempus  in  urbe  commoraturi 
sint,  accessus  ad  hortum  per  praefectos  eius  quavis  hora  concedetur , iis  autem, 
qui  rei  botanicae  in  hac  litterarum  universitate  student , praefiniuntur  liorae, 
ad  frequentandum  hortum  idoneae.  Collegis  doctis  et  caris  iubentibus  semper 
adapertae  sunt  fores  , clauduntur  otioso  et  petulanti  ambulatorum  vulgo  ; neque 
praemio  effringitur  porta,  neque  venditur  quicquam  sollicitantibus  , sed  firma  stat 
lege,  ab  ipsa  natura  sancita  et  Regis  Potentis  simi  summa  sapientia 
nobis  praescripta : 

odisse  vulgus,  largiter  autem  conferri  in  doctos,  reique  herbariae  veros 

N . 

cultores,  quaecunque  alma  mater  produxit  et  fausto  iam  apud  nos  si- 
dere nutrit. 

*»  " 

Explicatio  delineationis  adiectae* 

a.  Aedes  Musei,  b.  Fossa,  c.  Areae  plantarum  monocotyledonearum  perennium. 
d.  Areae  plantarum  dicotylcdonearum  perennium,  c.  Plantae  palustres  et  aquatiles,  f. 
Area  plantarum  annuarum,  g.  Arboreta,  h.  Hibernacula  maiora,  i.  Caldarium  minus. 
k.  Vaporaria.  I.  Pars  agri  inculta  ante  aedes  Musei,  suo  tempore  conserenda,  m.  Porta 
principalis,  postea  exstruenda,  n.  Portula  liorti  altera. 

CINNAMOMI  APUD  VETERES  HISTORIA. 


$.  1. 

Nomen. 

Nomen  Cinnamomi  e terris , quae  gignunt  cinnamomum,  i.  e.  a populis  orien- 
talibus, in  occidentem  esse  illatum,  docet  Herodotus,  vocem  zLvvd^coixov  e 
Phoenicia  lingua  disertis  verbis  deducens. 

Phoenices  autem  hanc  mercem  Indico  (Sanscrito)  verbo,  ab  incolis  sibi 

i • 

tradito,  appellavisse,  vero  simile  est. 

Praeterea  hoc  etiam  tenendum,  quod  Marshallius  refert'*'),  Kagu - 
manis  (seu  Kaschu -manis')  in  hodierna  Malaium  lingua  dulce  lignum  (a 
Cau , CayUj  Caschu , lignum,  et  namay  per  transpositionem  mana,  du  1 c i s ) 
significare,  qua  ratione  a prima  voce  nomen  Cassiae,  ex  utraque  vero  con-> 
iunctis,  quod  uno  continuoque  sono  Kainomanis  vel  Kainamanis  pronunciari, 
ab  eodem  Marscliallio  discimus,  Cinnamomi  solitam  appellationem  derivan- 
dam esse,  facile  persuademur.  Accedit  etiam  aliquid  ponderis  isti  sententiae 
e comparatis  diversarum  arborum  vel  cinnamomiferarum , vel  istis  saltem  si- 
milium, nominibus  Indicis,  a Roxburghio  et  Careyo,  viris  praestantis- 
simis,  in  »Horto  bengalensi,  « Serampore  1814  edito,  p.  5o  exscriptis,  prae- 
sertim si  rationem  habeas  originis  Sanscritae  et  interpretationis,  a Schlegelio, 
collega  et  fautore  optimo,  nobis  traditae:  Cinnamomo,  quae  in  Ceylona  Insula  arbor 
nascitur , in  lingua  sacra  Braclimanum  nomen  esse  Ddru  - sini  (quod 

Daroo-sini  et,  errore  forte  typographico,  D a r o o-sitz  a C ar  eyo  scribitur), 
idemque  in  lingua  vulgata  Bengalensium  hodie  JDar- 1 schini  (Dar-cheeni 


*)  Annals  of  Philosopliy.  October  1S17.  n.  LVIII.  p.  a 55. 

Carey)  pronunciatum;  alteri  autem  arbori,  quam  eandem  terrae  Indiae  continenti 
indigenam,  veteribus  primam  cinnamomi  messem  largitam  esse  existimamus, 
genuinum  in  lingua  Sanscrita  nomen  tribui  Tu>ak , eiusque  foliis 

Twak- patra  (Twwk-pwtra  Carey),  quod  nunc  corruptius  Bengalenses  po- 
puli Tej  et  Tej-pcit  ( Tedsch  et  Tedsch-pcit)  exprimere  dicuntur;  in 
Amara-Kosha  et  Lexico  AVilsoniano  etiam  scriptum  invenimus 
Tvacha  et  sfta  Chocha , (Twatscha  et  Tscliotsclia  germanice  red- 
denda), tum  aliam  appellationem,  Yarangaka (Warangaka)  pulchre 

divisum  vel  articulatum;  quae  quidem  omnes  LauroCassiaeL.  (/fbof/y 
Cassia')  ab  auctoribus  tribuuntur.  *)  ^ Darii  in  lingua  Sanscrita  signi- 
ficat lignum;  eandem  vero  significationem  habent  vocabula  Dcir  Bengalen- 

O - O - 

sium  (ab  Arabibus  et  Persis  ad  cinnamomum  denotandum  J\^>  vel  ;k>,  i.  e. 
Dar-djini  vel  Dar-zini , usurpatum ).**)  Kayu , Kaschu , Kau , Kagu  linguae 
Malaicae,  Coronde  vel  Curanda,  (etiam  Cuardu ) Cingalensium,  al.  Ex  altera 
autem  parte  ppEJ  Tvalc  vel  Tvacha  [Twak  et  Twatscha  pronunciabis ) 

atque  Chocha  Sanscrita,  et  Tej  ( Tedsch ) Bengalensium  cutem  seu  corticem 
librumve  arboris  significare,  a Schlegelio,  viro  illustri,  edocti  sumus. 

Quae  cum  ita  sint,  Ceylanensem  Cinnamomi  arborem  a ligno,  Ma- 
labaricum  contra  a cortice  nomen  duxisse,  apertum  est,  utramque 
credo,  ob  odoris  et  saporis  praestantiam,  ita  tamen,  ut  arbori  indigenae, 
utpote  quam  ipsi  tractare  solerent  incolae,  nomen  imponeretur  eius  partis, 
quam  plurimi  facerent  in  illa  homines  , quemadmodum  nostris  diebus 
Medicorum  permulti  Corticem  peruvianum  corticem,  nullo  alio  discri- 

*)  Cinnamomo  Ceylanensi  nullum  in  Amara-Kosha  est  nomen  solamque 
Cassiam  lingua  Braclimanum  antiquissima  in  censum  vocat,  quod  sane  probare 
videtur,  hanc  arborem  veram  esse  Cinnamomi,  a veteribus  laudati,  matrem 
eamque  plurimorum  sententia  summa  virtute  potentem;  cinnamomum  ceylanense 
vero  , Indiae  antiquae  incognitum  et  a peregrinis  mercatoribus  allatum,  peregrino 
etiam  cognomine  fuisse  appellandum. 

**)  Dar-sini , e linguae  Arabicae  primis  radicibus  minime  exortum,  isti  potius  una  cum 
cinnamomo  ex  India  orientali  illatum  esse  videtur. 

mine  verborum  addito , solent  appellare.  Tvah  - patra  et  Tej  - pat 

coriaceum  folium  interpretamur ^ quod  eadem  fere  ratione  et  Folium 
iridum  j et  Folium  simpliciter  appellatum  esse  constat.  Restat,  ut  in  vocem 
Sini,  quam  Dciru  illi  additam,  Ceylanensis  Cinnamomi  nomen  Sanscritum 
constituere  perbibent,  Viri,  linguae  buius  difficillimae  periti,  inquirant  cxpli- 
centque , an  idem,  quod  manis  illud  linguae  Malaicae,  valeat,  an  sinense, 
quod  aliis  placuit,  lignum  significans,  mercatorum  Sinensium  navigationes 
et  famam  prodat  memoriae? 

Antiquiorem  autem  Herodoti  temporibus  eandem  vocem  sensu  eodem  rela-  • 
tam  invenimus  in  Libris  Sacris,  ubi  Exod.  XXX  v.  2 5 Q&2  - }D3p  suave  Cinna- 
momum, suave  aroma,  laudatur,  tumCant.  IV  v.  14  > et  Prov.  VII.  v.  17  JIDdp  Cin- 
namomum: » aspersi  cubile  meum  myrrha  et  aloe^et  cinnamomo. « — Ier.  VI  v. 
20  verba:  DltOM- l"Dp  culmus,  fistula  seu  tubus,  in  versione  Lutheri  Tiimmtrinden, 
alia  significatione  describere  magis  formam,  quam  appellare  cinnamomum  paterno 
sono  videntur.  Utcunque  autem  haec  accipiantur,  fatendum  tamen,  voce  Cinna- 
mon,  a Sacra  Scriptura  tradita  et  aperte  inter  aromatum  diversa  nomina 
relata,  antiquissimam  liuius  praestantissimae  mercis  historiam  nobis  recludi. 

§.  2. 

Circa  etymologiam  nominis  commenta. 

Multum  laboravere  veteres,  tam  Medici  quam  Philosophi,  in  derivandis 
et  explicandis  vocabulis  Cassia  et  Cinnamomo.  Ex  his  qui  frustra  rem 
tentavere  difficillimam , eorum  longum  foret  repetendo  extendere  errores. 
Afferimus  nonnulla , quae  eundem  fontem  produnt  vel  sono,  vel  littera  scripta 
turbaturo,  vel  quoad  significationem  male  intellectum. 

Huiusmodi  nobis  videntur  , quae  de  Sinensibus  seu  verbo:  Chi  na,  tan- 
quam  Cinnamomi  nominis  origine  traduntur,  scilicet  quod  Sinenses  primi 
aut  saltem  praecipui  fuissent , qui  olim  hoc  aroma  mercatum  deportaverint,  ab 
illis  mercem  tulisse  nomen:  sic  apud  Arabes  Dar  Chini  (seu  rectius  Dardjini *) 
Seylane  i.  e.  lignum  Sinense  e Ceylan  Insula,  ' Kerfah  (vel  Kirfah  dj)  autem 

‘)  Conf.  Anton.  Comment.  in  Mes."  Antidot.  i543.  p.  53. 

ab  iisdem  populis  appellari  Cinnamomum  malabaricum.* *)  Apud  Persas 
eodem  sono  Dar  Chinei  etyel  inter  Indos  hodiernos  quoque  Dar  Chini,  vix  aliter 
nisi  diversa  enuntiatione  distinguendo.  Ipsis  Sinensibus  Cinnamomum  audit  Quei 
tschau  vel  Quei  scheu;  quae  ultima  vox:  tscheu  vel  scheu  arborem  vel  lignum 
significare  fertur ; liinc  itaque  arguendum , Quei  illud , peregrinam  Sinensium 
linguae  vocem,  congruam  esse  sonis  Ci , Casi , Caschu , Malabarico,  seu 
Cassiae  linguarum  occidentalium,  initiumve  constituere  vocabuli  C in  n am  ornum, 
alteram  autem  verbi  partem  scheu  nihil  aliud  esse,  ac  cliocha  {tschotscka  ) linguae 
• Brachmanum,  seu  Tedsch  Bengalensium,  adeoque  Quei-scheu  significare  arboris 
corticem. — Dexbach  i us**)  Cassiae  nomen  haud  male  a voce  liebraica 
decorticavit,  derivandum  esse  docet.  — Cinnamomum  autem  a Graecis  appellatum 
quasi  Sinense  amomum***'))  iam  ex  eo  falsum  declaratur,  quod  vox  Amomum 
isto  sensu  apud  Graecos  non  magis  in  usu  fuit,  ac  Sin  seu  Kin , e populorum 
Sinensium  lingua  derivatum. 

Similem  habet  Cassiae  nominis  explicationem  C.  Bauhinusf):  xcuraia 

sive  y.acriot , quasi  dta  rijg  svoafiiaq  Tag  aicr^rij creig. 


* <1  £ o - cS 

*)  Est  etiam  alia  cinnamomo  apud  Arabes  appellatio  sive  ( Armal  si \e  Armac) 

incertae  adhuc  originis.  Ad  vocem  Ki-i  sequentia  c Firuzabadi  Lexico  magno  lin- 
guae Arabicae  adnotavitFr  e y t a g i us  , collega  coniunctissimus : (kirfali)  speciem 

esse  (Dar  -zini);  ad  hoc  enim  pertinere  genuinum  Dar-zini , cui  etiam 

nomen  vulgo  imponere  soleant:  Dar-zini  Alzin  , i.  e.  Dar-zini  chinensc. 

Corpore  esse  pingui  (crasso)  calido  fractuque  facili.  IIuc  etiam  referri  verum 
Kirfah , rubro  colore,  tactu  laevissimum  (i.  e.  molle);  ad  dulcedinem  lioc  acce- 
dere, rudi  esse  superficie,  odoris  aromatici,  saporis  acris  et  mordacis.  Eius- 
modi  haberi  Kirfah  Alkaranfol  (Kirfah  caryophyllorum)  appellatum,  idemque  tenue, 
durum,  in  nigredinem  vergens  et  neutiquam  fragile,  in  quo  odor  caryophyl- 
lorum  nunquam  deprehendatur.  His  omnibus  vim  inesse  calefaciendi,  leniendi, 
excitandi,  exsiccandi,  etiam  conducere  ad  corroborandam  memoriam. 

**)  I,  G.  Dexbach  Diss.  de  Cassia  Cinuamomea  et  Malabathro  in  Valentini  Hist.  simpl. 
rcf.  p.  597. 

***)  Cl.  Garc.  Arom.  I.  i6g. 

■£)  Pin.  p.  4°b. 


Historia  autem  Cinnamomi  et  prima  eius  cognitio  cum  primum  ab  oriente, 
fastu  quodam  verborum  , ut  gentibus  illis  mos  est , fortassis  inflata , quin 
Phoenicum,  lucri  cupidissimorum,  mendaciis  implexa,  ad  Occidentem  per- 
venisset, excepta  est  a Graecis,  quorum  divino  ingenio  factum  est,  ut  sua- 
vissimo isto  Herodoteo  mytho*)  Cinnamomi  vera  historia  memoriae  nostrae 
non  proderetur  magis,  quam  subtraheretur:  Quomodo  crescat  Cinnamomum,  vel 
ubi  terrarum  gignatur , neminem  exploratum  habere , nisi  quod , probabili 
ratione  usi,  id  gigni  perhibeant  in  iis  regionibus,  ubi  Dionysus  educatus  sit.  Has 
autem  festucas,  quas,  a Phoenicibus  edocti,  Cinnamomum  appellent,  a 
grandioribus  quibusdam  alitibus  afferri**)  nidisque,  rupibus  inaccessis  ope  luti 
agglutinatis,  insterni.  Tum  Arabes,  callido  invento  usos,  iumentorum  inter- 
emtorum membris,  in  maiora  frusta  concisis  et  iuxta  nidos  positis,  procul 
abscedere.  Quo  facto,  cum  aves,  ad  praedam  delapsae,  gravissima  haec  frusta 
ad  nidos  suos  comportaverint , his  sustinendis  impares  nidos  ad  terram  labi 
discissos  , eaque  ratione  Cinnamomum  ab  Arabibus  colligi  et  in  alias  regiones 
dimitti. 

Hoc  loco  si  viri  quidam  eruditi  pro  xagcpea  legisse  videntur  xaQTcovg,  lubenter 
nos  id  quidem  concedimus,  Cinnamomi  fructus  vel  semina  ab  avibus  posse  au*- 
ferri,  quo  fiat,  ut  arbor  haec  pretiosa  in  alias  remotasque  a patria  regiones  in- 
vehatur, sed  quomodo,  si  haec  ita  accipiantur,  sententia,  in  antecedentibus  ex- 
pressa, cum  istis  concilianda  sit,  prorsus  ignoramus.  Itaque  Thunbergio, 
celeb.  viro  ***),  in  eo,  quod  ad  propagationem  Cinnamomi  arboris  attinet,  lu- 

*)  Herod.  Lib.  III.  c.  ni. 

) Klvvu[xg)^iov  upvsov  Ari  st.  Hist.  an.  Lib.  9.  c.  14.  Nidificare  istud  Cinnamomi  ar- 
boris ramulis;  decussis  itaque  plumbatarum  sagittarum  ope  nidis,  cinnamomum 
ab  indigenis  colligi.  — Repetit  verba  liaec  Plinius  Lib.  X.  c.  55.,  sed  avem 
Cinnamolgon  vocari  ab  Arabibus  narrat ; ( ubi  forte  Cinnamologos  pro 

Cinnamolgos  legendum.)  Arabiam  patriam  addit.  Conf.  porro  lib.  XII.  c. 
29.,  ubi  dc  Cinnamomo  verba  faciens,  has  narrationes  ipse  fabulosas  appellat 
avemque  Phoenicem  fingi  asserit. 

"*)  Resa  IV.  p.  r 85. 

benter  accedentes,  Herodotum  tamen,  cum  longe  diversa,  sed  ea  vero  neu- 
tiquam  his  repugnantia,  prodiderit,  defendi  posse  censemus.  Ponas,  gentibus, 
vel  ipsam  Cinnamomi  patriam  vel  proxima  illi  littora  colentibus,  Cinnamomi 
praestantiam  primum  innotuisse  delapso  avis  cuiusdam  grandioris  nido,  partim  ex 
huiusmodi  ramulis  exstructo  ; quod  si  forte  eadem  ratione  , quam  arte  quae- 
sitam loco  citato  Herodotus  laudat,  evenisset,  pondere  scilicet  escae,  nimis 
accumulatae,  cui  sustinendae  impar  nidus  quidam,  a rupe  solutus,  in  terram 
decidisset,  quid  mirum,  homines  incultos,  neque  arborem  , ligni  suavis 
matrem,  statim  e ramulo  cognovisse,  et  stupefactos  tum  novitate  et  admiratione 

• i 

rei  tum  insolita  vi  ligni  et  dulcedine , in  arborem,  a qua  profecta  essent  haec 
frustula,  prorsus  non  inquisivisse  , sed  potius *in  eo  acquievisse,  ut  statuerent, 
tantam  ligni  praestantiam,  minime  ex  his  proximis  magisque  mortalibus  terris 
gignendam,  e regione  multo  remotiori  eaque  paradiso  illi  cunctarum  gentium 
proxima,  per  aethera  ab  alitibus  deferri.  Quae  si  ita  facta  essent,  (potuisse 
autem  sic  accidere,  quis  negabit?)  sequitur,  magno  semper  pretio  habendam 
fuisse  rem,  tantis  difficultatibus  circumventam  summaque  industria  e variis, 
quae  nidum  constituerent,  ramorum  stratis  seligendam.  Iuvat  etiam,  sibi 
persuadere , non  semper  mendacia  dixisse  mercatores  Phoenices. 

Cassiam,  quam  in  paludibus  crescentem  memorat  Herodotus*),  aliam 
fuisse,  atque  eam,  quam  nunc  Lauri  cuiusdam  corticem  cognovimus,  nemo 
dubitat.  Scitaminearum  scilicet  aliquam  radicem  vel  etiam  scapum  odoriferum  an- 
tiquissimis illis  temporibus  Cassiae  nomine  in  usu  fuisse  suspicor ; hanc  autem  ve- 
terum Cassiam,  cum  Lauri  Cassiae  cortice  serius  invenies  confusam  et  usque  adeo  vel 
doctissimis  medicis  incognitam,  ut  Galenus  ipse  Cassiae  et  Cinnamomi  nomina  non 
solum  promiscue  haberet,  sed  etiam,  de  Cassia  loquendo,  mirifice  verbis  luderet. 

Hippocrati  Cinnamomum  et  Cassiam  verbo  magis  quam  re  ipsa  cognita 
fuisse  , constat.  **) 

Theophrastus ***),  de  Cinnamomo  et  Cassia  verba  faciens,  propria  haec 

*)  Lib,  III.  c.  i io. 

**)  Sprengel  Hist.  rei  herb.  I.  p. 

***)  Hist.  piant.  L.  IX.  c.  5. 

/ 

, 0 

/ 


V 


7 


adfert : Utrosque  frutices  esse  Viticis  (Agni  casti)  magnitudine,  multis  lignosisqut 
ramis  praeditos.  Cinnamomo  ramulos  tenuiores,  Cassiae  vero  crassiores *  *)  fibro- 
sosque  tribui  et  cortice  non  exuendos  5 tamen  et  huius  solum  corticem  in  usu 
esse.  Concidi  itaque  ramos  in  frusta  duorum  digitorum  longitudine,  recentique 
corio  haec  circumvoluta,  praesui,  quo  facto,  ex  ligno  et  corio  una  putres- 
centibus exqrtos  vermiculos , corrodere  lignum , cortice  ob  amaritudinem  eius 
relicto.  Contra  haec  Cinnamomum  totum  abscissum  (i.  e.  ramum)  in  quinque 
dividi  paries,  earumque  extremam  ab  apice  spithamae  longitudine  optimam 
haberi,  plurimum  enim  in  ista  inveniri  corticis,  paucissimum  autem  ligni  inuti- 
lis  **),  reliquas  ordine  partes  minoris  esse  praestantiae,  quo  magis  sint  inferiores, 
proximum  autem  radici  corticis  ( cphoiov ) minimum  habere  ideoque  vilissimi 
pendi.  Fabulam  addit  de  serpentibus,  venenato  morsu  perniciosis,  quae  stagna 
nativum  Cinnamomi  fruticis  solum,  tueri  ferantur  ***).  — Haec,  tametsi  fabulosa 
quaedam  accedere  videantur,  satis  superque  tamen  probant,  puram  Cinnamomi 
et  Cassiae  mercem  Theophrasti  temporibus  adhuc  venisse  neque  alieni  quid 
(a  Theophrasto  saltem)  cum  Cassia  esse  confusum.  Proxima  vero  se  se- 
quuntur, (Hist.  pl.  1.  g.  c.  7.)  xivaf.iafiov  et  xaQddfxafiov,  et,  in  libro  de  Odo- 
ribus 04  (ed.  Schn.  p.  744*)*  # de  TovTOig  'q  Tijg  dxfirfg  dio.fj.ovi) 

xai  t ov  xivatjcdijov , v.ai  tov  xocttov  nal  Trjg  xaoiag. 

Di osco rides  1.  1.  c.  10.  Cinnamomum,  et  1.  1.  12.  Cassiam  ita  tractavit, 
ut  ex  eius  verbis,  infra  adiectis , facile  intelligatur , eum  Cassiae  veterum  et 
Cinnamomi  genuinas  apud  barbaros  appellationes  subintellexisse.  — Cassiam  f ) 


*)  U.aXvrepag  (al.  ■jtlaTvrepaq)  e%eiv  IvASeiq  <rf63pa,  xcd  ovx  elvai  n egupXoiaai. 

) Haec  recte  diiudicata  esse,  quisque  intclliget,  qui  ramuli  nascentis  naturam  animo 
simul  perpendat.  Crassior  quidem  est  cortex,  per  se  spectatus,  partis  ramuli  infe- 
rioris seu  vetustioris;  comparatis  autem  inter  se,  quoad  molem,  ligno  et  cortice, 
hunc  (i.  e.  corticem  seu  cellularum,  praesertim  fibrosarum,  compagem)  in  apice 
ramuli  tenello  longe  crassiorem  invenies. 


) Eadem  fere  Herodotus  liabet  de  Cassia,  a turba  Vespertilionum  rabidarum 
defensa. 

* . * 

i)  Cap.  XII.  Kcccna  — e%ei  de  pdfiSov  Ttayicpkoiov  , cpiXka  de  oig  Trenipsag  • ixheyov 

'tkv  tyxipp ov , evXpovv,  xopaXki^ovaav,  (rvevriv  XLav,  fictxpav  xal  TtayeZav  rur  ovpiy- 

enim  refert  indigenis  dyv  appellari,  a mercatoribus  Alexandrinis  autem  dacpvtnr.* *') 
Sub  altera,  quae  sequitur,  Cassiae  propria  specie,  praestantiore  ea  maiorisque 
virtutis,  nigra,  purpurascenti  simul  et  crassa,  quam  ob  odorem  Rosae  Gizir 
appellatam  esse  docet,  Lignum  rh  odium  latere  vix  dubitabis.  Post  duas 
has  species  tertia  etiam  laudatur,  eaque  tam  odore  quam  sapore  Cinnamomo 
prae  aliis  simillima  **),  cui  Mosylitici  Blasti  cognomen  imponitur.  Reliquas 
omnes  viles  haberi,  e quarum  numero  unam,  Aphysemon  quae  appelletur, 
nigram  esse  et  iniucundam  corticeque  tenui  aut  interdum  rimoso,  alias  autem 

species  viliores  Moto  et  Darca  vocitari.  Haec  de  Cassia  ; ex  quibus  iam 

% 

colligitur,  Cassiam  illam  secundam,  nec  non  et  tertiam,  Mosilyticum  ger- 
men seu  frondem  vocatam,  Cinnamomo  nostro  crassiori  proximas  esse  habendas. 

Longe  alia  autem  sunt,  quae  Cap.  XIII  de  Cinnamomo  refert:  Praeci- 
puam esse  eam  speciem,  quae  ob  similitudinem  Cassiae  mosyliticae,  Mosy litis 
nuncupetur ***),  coloris  vinosi,  e nigro  cinereoque  mixti,  laevibus  baculis,  super- 
ficie aequa,  ramulis  continuis  (crebris)  praeditam  suavissimeque  olentem,  sen- 
tiri tamen  una  cum  optimo  illo  proprioque  odore  aliquid  Rutam  spirans  si- 
mileve  Cardamomis;  saporis  esse  acris  et  pungentis,  subsalsique  cum  calore; 
inter  frangendum  autem  fibrosam.  Suadet  porro  Dioscorides,  in  probando  hoc 
Cinnamomo  eligere  surculos,  ex  una  radice  ortos,  scilicet  ne  permixta 
frustula  deteriora  meliorum  suavi  halitu  imbuantur.  — « Praeter  hoc  autem 
alterum  quoque  recensetur  Cinnamomum  montanum,  crassum,  humile, 


ylorv  nXrjpTj,  drjXTixf;v  ev  tt?  yevaei  xal  crr vcpovcrav  p£Ta  TvoXXrjg  Ttvpojc reoog , apapa- 
TL^ovcrav , olvi^ovaav  Ty  ocrpnj. 

*)  Lauri  similitudo  iam  tum  temporis  homines  non  effugit. 

**)  Toc  fteftcuoTaTO,  yvopiapLaTa  xivva^iojfxov  5lc c -r%  yevcreoiq  te  xal  ocrcpp^crecog  yivo- 
\xeva. 

***)  L.  c.  Kivvufxc ijxov  — - — tiJ  /jpoa  p.eXavf  recppi^ov  ev  t&>  olvadei,  Aectt ov  5e  t olg 
pa^dioig  xa.l  Xelov  ’ o£oi g (rweyecrt,  xeypr^ievov , atpodpa  evcodeg'  — ivp laxeTat  ydp 
fASTcc  irov  dpicrTOV  xal  15 id^owog  ij  dcr^irj  ‘jirlyavi^ov(ra , yj  xapdapubfxcp  iucpepljc. 
Ivi  xal  5pL[.iv  xal  d^xtixbv  Tvf  yevc rei  xal  vcpaX\xvpi^ov  pe ‘vd  SspaacrLaq , xal  ev 
t « SpaveaSai  yvo tideg. 

admodum  fulvescens;  itemque  tertium  nigrum  et  valde  odoratum:  iveQvaSeg 
xal  ov  noXvyovarov.  Quartum  album  est,  fungosum,  aspectu  tuberosum 
fragile  ac  vile,  teydXnv  i/ov  fn(^av  xa  a a c $ ov  a av.  — Quintum  odore  nares 
ferit,  fulvescit  corticemque  habet,  C asiae  rufae  simillimum,  tactu  autem  solidum 
minimeque  fibrosum,  radice  crassa  praeditum. — Quis  hic  non  videt,  Cassiam 
illam  rufam  et  misylliticam  Cinnamomi  fistulas  esSe,  Dioscoridis  temporibus 
iam  forte  a gentibus  orientalibus  artificiose  paratas,  nigram  autem  Cassiam 
cum  tertio  illo  seu  nigro  Cinnamomo  in  ramulos  cinnamomi,  integros  decerptos 
sive  ab  avibus  revera  ablatos , melius  congruere , denique  omne  illud , quod 
Mosyllitis  appellabatur,  Cinnamomum,  tum  quartum  et  quintum,  quorum 
radices  cum  ipsis  surculis  adferebantur  , quam  longissime  abesse  a vera  Cin- 
namomi indole,  utpote  quae  multo  magis  ad  Carda morna,  vel  ad  aliud  quod- 
cunque Scitaminearum  aromaticarum  acriumque  genus  pertinuisse  videantur. 
His  omnibus  autem  optime  illa,  quae  supra  ex  Herodoto  allata  sunt,  re- 
spondent. 

i 

Plinius  post  haec,  inter  Romanos,*)  Herodotum  refutans,  legendo  atque 
scribendo , quae  nunquam  adspexerat , erroribus  multis  gravissimisque  totus 
succubuit.  In  Aethiopia  nasci  Cinnamomum  (quod  etiam  Cinnamum 
scribit)  ibidemque  a Troglodytis  coemtum , navium  periculoso  et  rudi  cursu 
in  portum  Gebanitarum,  qui  Ocila**)  vocetur,  deferri-  revehi  ab  illis 
vitrea  et  ahena,  vestes,  fibulas  etiam  cum  armillis  et  itaque  feminarum  ma- 
xime fide  istam  negotiationem  constare.  — Quod  si  solam  patriam  respicias.  a 
Plinio  hic  Cinnamomo  assignatam,  clarum  est,  Cinnamomum  hoc  Plinianum, 
quod  ex  Africa  devehi  narrat,  vel  alium  fuisse  diversissimumque  a nostro 
aroma  vel,  quod  magis  arridet,  Autorem  summum,  opinionum,  ab  eo  con- 


*)  Hist.  Mund.  1.  XII.  c.  19. 

**)  .Ocilam  Gebanitarum  portum  esse.  C h i n g a 1 a r u m , sive  Ceylam  insulae,. 
Cius.  Opp.  II.  p.  iyt. 

quisitarum  multitudine  et  repugnantia  obrutum  deceptumque  , falsa  prodidisse, 
Porro  autem  distinguit  Cinnamomum  a Cassia:  »Illius  frutici  duorum 
cubitorum  summam  altitudinem  esse,  palmi  minimam,  crassitiem  digitorum 
quatuor ; arido  simile  esse(?)  cum  virescat,  non  odoratum,  foliis  Origani, 
gaudere  solo  sicco  gignique  in  planis  inter  vepres  et  rubos,  difficile  collectu. « 
Haec  certe  Cinnamomum  non  olent,  sed  quae  sequuntur,  e Theophrasto  ex- 
cerpta, iam  melius  congruunt. — Cortici,  i.  e.  libro,  maximam  vim  inesse, 
itaque  praecipuam  bonitatem  tribui  virgnlorum  tenuissimis  partibus  , ad  longi- 
tudinem palmi  (ab  apice  ramuli  metiendo),  secundam  proximis  breviore  men- 
sura et  ita  ordine  ; vilissimum  haberi,  quod  radicibus  proximum,  quoniam  ibi 
minimum  sit  corticis  seu  libri  *) ; praeferri  itaque  cacumina.  — Ipsum  autem 
lignum  in  fastidio  esse,  propter  Origani **)  acrimoniam,  idque  Xylocin- 
namomum vocari. 

Quae  ex  his  sequuntur,  ita  explicamus-:  Plinium,  tametsi  deplanta  viva 
nihil  unquam  accepisset,  ramos  tamen  Cinnamomi  integros,  (e  cortice  et 
ligno  constantes),  exsiccatosque  satis  cognovisse,  qui  ergo  veterum  Ro- 
manorum Cinnamomum  sunt  habendi.  Verum  quod  abraso  cortice 
lignum,  seu  Xylocinnamomum,  acrem  Camphorae  (seu  Origani)  odorem  spar- 
geret, per  id  inductus,  vel  Plinius  ipse,  vel  alius  .quispiam , frutici  folia 
quoque  Origano  similia  affixit.  Firmantur  haec  etiam  istis,  quae  1.  c.  de  c o 1 o re 
Cinnamomi  nigro  et  albo  legimus;  namque  apices  ramulorum  recentes  et 
tenerrimi  exsiccando  nigredinem  induunt,  pars  media  autem  albicat  ob  epi- 
dermidem residuam.  — luvat  repetere , quae  de  Cinnamomi  apud  Romanos 
pretio  Plinius  refert:  scilicet  in  libram  singulam  pretium  fuisse  Xylocinnamomo 
denarios  vicenos,  (circiter  duos  Thaleros  Boruss.) — optimo  autem  Cinnamomo 
in  libras  denarium  millia  (100  Thaleros);  id  pretium  denique  dimidio  esse 
auctum , incensis  ira  barbarorum  silvis. 


*)  Silet  hic  Theophrastus;  succedit  alia  yox. 

Camphorae  ? 


41 


Quod  vero  radicem  se  vidisse,  ait,  Cinnamomi  magni  ponderis,  in  templo 
quodam  palatii  aureae  paterae  impositam:  »ex  qua  guttae  editae  annis  omnibus 
in  grana  durabantur^,  de  olei  cuiusdam  aetherei  vaporibus  intelligimus,  ad  aerem 
coagulantibus  vel  in  crystallos  mutatis. 

De  Cassia  haec  habet  Plinius:  Et  hanc  fruticem  esse  iuxtaque  Cinnami 
campos  crescere,  sed  in  montibus,  crassiore  sarmento,  tenui  cute  po- 
tius, quam  vero  cortice  (librum  intelligas,  a cortice  denudatum),  quem 
contra,  atque  in  cinamomo,  levari  atque  exinaniri  pretium  sit.  Consecatos  binum 
digitorum  surculos  mox  praesui  recentibus  coriis  quadrupedum , ut  iis  putres- 
centibus vermiculi  lignum  erodant. — Inferiorem  corticem  candidum  esse,  medium, 
a pedis  mensura  ad  alterum  dimidium,  rubescere,  quod  ultra,  nigrum  inveniri; 
damnari  candidam  partem,  laudari  xaibescentem  nigramque.  Ex  his  colligimus, 
Ca ssia m Plinii  nostrum  esse  Cinnamomum,  arte  paratum  et  solito  more 
in  fistulas  convolutum.  Quae  de  coriis  et  vermibus  adduntur , Herodoti  illa 
damnata  levitate  leviora  veraque  mendacia  mercantium  , qui  coriis  ad  merces 
involvendas  forte  uterentur.—  Addit:  Cassiam  optimam  purpuream  esse  et 
ferventem,  levissimamque  pondere  et  tenacissimam  Lac  tam  vocari  barbaro  no- 
mine. Optimae  pretium  esse  in  libras  denarios  quinquaginta  (5Thaleros), 
caeteris  quinque  ( 16  Grossos.) 

Isocinnamomum,  seu  daphnoiden  Dioscoridis,  obiter  memorat 
Plinius  pretiumqne  huic  tribuit  denariorum  trecenorum  (oo  Thalerorum),  quod 
cum  styrace  adulterari  conqueratur,  certo  id  cinnamomi  cortici  nemo  compa- 
rabit, nisi  qui  idem,  ayyv  appellatum,  tertiam  melioremque  Cassiae  speciem 
laudari  a Dioscoride , meminerit. 


Cassia  illa,  quae,  coronaria  appellata,  circa  Apum  alvearia  oliin  sere- 
batur,  a vera  Cassia  medicorum  diversissima  est.  Daphnen  Cn  eorum 
sub  ista  intelligendam  esse,  haud  vanis  argumentis  docuit  Matthiolus  in 
Dioscoridem  (ed.  Valgr.  p.  46.) 

Galenus*)  Cassiae  sublimis  ramosae  et  fruticis  aemulae  surculos, 


) Dc  Medie,  simpl. 

Cinnamomi  surculis  simillimo?,  ait,  se  vidisse,  corticis  tenuitate  et  firmissimis 
Cinnamomi  notis  inodore  et  gustu  deprehensis;  quibus  itaque  evincitur,  utrunv* 
que  aromatum  genus  , artificiosum  nempe  et  rude , cum  ab  acuto  observa- 
tore ad  ipsam  naturam  ramosque  integros,  siccos  tamen,  compararentur,  iam 
distingui  non  amplius  potuisse , voceque  etiam , uti  forte  reapse  erant , pro- 
miscue esse  usurpata. 

Idem  libro  I.  de  antidotis*)  refert,  Cinnamomi  truncum  in  arca,  4V2 
cubitos  longa,  Romam  perlatam  esse  e barbarorum  terris  seque  ex  eius  cortice 
Theriacam  praestantissimam  M.  Antonino,  imperatori,  paravisse.  Mox  autem 
addit : colorem  esse  Cinnamomo,  qualem  si  quis  lacti  nigrum  colorem  admisceat 
atque  aliquantum  coerulei ; nullum  vero , veluti  truncum , in  ramos  plures 
dividi,  sed  Veratri  utriusque  figuram  prae  se  ferre,  atque  etiam 
magis  Damasonii,  quod  e Creta  ad  nos  adfertur.  Descriptio,  quam 
exhibet  Cinnamomi,  haec  est:  Quaevis  autem  Cinnamomi  species  ab 
una  radice,  ceu  frutex  quidam  parvus,  consurgit,  emittit  que 
illa  sex,  haec  septem  virgulta,  vel  p au  lio  plura  pauciorave, 
non  aequali  tamen  omnia  longitudine,  verum  quod  maximum 
est,  pedis  Romani  dimidium  non  excedit. — Liquet  ex  his,  si  cum 
antecedentibus  comparantur,  tunc  temporis  inter  eas  Cinnamomi  species,  quae, 
a diversis  Imperatoribus  magno  sumtu  in  usus  medicos  et  ad  unguenta  compa- 
ratae, Romae  asservabantur,  duplicis  generis  plantas  fuisse:  alterum  arbo- 
reum, quod  Cinnamomi  arboris  arbitramur,  alterum  vero  herbaceum  et 
Scitaminearum  modo  crescentem,  idemque  , quae  aliis  Cassia  proprie  appel- 
labatur, Amomo  vel  Curcumae  cuidam,  vel  Zingiberi  potius,  quam  Cin- 
namomo aequiparandum , ut  itaque,  Amomi  et  Card  amomi  et  Cinna- 
momi nominibus  ob  soni  similitudinem  inter  se  confusis,  scriptorum  veterum 

summa  in  his  rebus  obscuritas,  et  verborum  proxime  iunctorum  fere  contra- 

# /~ 

dictio  inde  oborta  esse  videantur. 


*)  Ed.  Basii.  i54^.  Vol.  5.  p,  387.' 

Itaque  de  Cinnamomo  et  Cassia  veterum  Graecorum  et  Romanorum 
disquirentes,  haec  tandem  statuimus:  ramulos  integros  fuisse,  e ligno  corticeque 
coniuuctis,  quibus,  cum  non  nisi  sicci  adferrentur,  cortex  detrahi  non  potuerit» 
Verum,  quod  eodem  tempore  detractus  ab  incolis  vivi  arboris  cortex  fistu- 
laeque ad  instar  convolutus  mercium  usu  obviam  esset,  eundem  ab  hominibus, 
verae  originis  eius  ignaris,  pro  diversissimae  cuiusdam  stirpis,  eiusdemque 
arundinaceae  vel  scitamineae  culmo  integro  esse  reputatum.  Differentiam 
autem  ipsius  corticis,  a crassitie,  colore  et  reliquis  signis  eius  petitam,  multo 
serius  inventam  esse,  cum  ramulorum  exsiccatorum  usu  iam  abolito,  antiquissimae 
tamen  huius  distinctionis  memoriam  firmiter  homines  tenerent  et  pro  varia 
corticis  natura  discrimen  in  eo  ponerent,  quod  illum,  qui  durior  inveniretur, 
corticem  C assi  am  ligneam,  vel  lign eum  C in  n a m o m u m appellarent,  tenui 
vero  libro,  una  cuin  cortice  novellis  ramulis  exuto,  Cinnamomi  nomen  et 
honorem  tribuerent. 

§ 5/ 

Et  magno  quidem  acumine  eadem  haec  pridem  perspexit,  qui  inter  primos 
Dioscoridem  explicandum  aggressus  est,  Valerius  Cordus*) **),  luceque 
clarius  exposuit;  i°  Cinn  amom  um  aCassia  differre;  2°  »corticem  esse  Cin- 
namomum, canali  convoluto  similem  ideoque  C an  ellam  quibusdam  vocari, 

» nobis  vero  Cimmetrinden , Cimmetrohren , Cimmetborlen  et  Cinnamei , 
»Graecis  vero  Characium,  hoc  est  vallare.  « — 5°  Cassiam  veram,  quorundam 
diligentia  huius  Autoris  tempore  post  longam  oblivionem  rursus  in  nostras  terras 
illatam,  » tantam  cum  Cinnamomo  habere  similitudinem,  ut  alterutra  in  alteram 
»non  raro  degeneret ; esse  tamen  Cinnamomi  veri  et  unici  Cassiaeque  specierum 
»plures  diffeientias,  inter  se  quidem  valde  cognatas,  ut  temerarium  foret, 
»pronunciare,  nos  in  totum  quovis  Cinnamomo  destitui. « — 4°  »Cassiam,  de  qua 

*)  Conferas  Dexbach.  de  Cassia  in  Valentini  Mani.  Exot.  Ac.  p.  6or. 

) Annot.  in  Ped.  Diosc.  Libros  de  Mat.  Med.  i56i,  p.  3. 


»apud  Dioscoridem  agitur,  Cinnamomo  cognatam  esse  arbusculam,  eiusdemque 
» ramulos  et  surculos,  si  cum  ipso  cortice,  ligno  adhuc  inhaerente,  vendantur, 
«Xylocassiam  appellari,  verum  si  exerato  ligno  cortices  tantum  adportentur, 
«Cassiae  Syringitis  vel  Syringis  nomine  venire*  Talem  esse  Cassiam 
«Fistulam,  seu  fistularem,  veterum  5 eam  autem  caute  distinguendam  esse 
a Cassia  Fistula  Arabum,  seu  nigra  Cassia  Graecorum,  quae  fructus 
procerae  sit  arboris,  in  India  nascentis  ; 5°  denique  veram  Cassiam  fistu- 

larem et  ligneam  multis  saeculis  in  Europa  visam  non  esse,  sed  eius  loco 
vendi  corticem  radicis  cuiusdam,  gustu  tenuem  atque  acerbum,  quem, 
erroribus  suis  pertinaciter  inhaerentes  , etiam  illata  rursus  vera  Cassia,  Phar- 
macopolas in  usu  retinere , iure  conqueritur.  — Conf.  etiam  de  his  Cius. 
Arom.  Lib.  It  p.  169* 

§ 6. 

Male  autem  diiudicantes  ea,  quae  a veteribus  de  Cinnamomo  et  Cassia 
scripta  invenerunt,  rem  omnem  temere  et  ridicule  permiscuere  Arabes  Medici, 
cuius  praeclarum  exemplum  habes  in  Antonii  Medici  supra  citatis  Com- 
mentariis in  Antidotarium  Ioannis  Filii  Mesue*). — Probat  ille  quidem, 
Darseni,  seu  Da r sini,  in  Arabum  lingua  idem  valere,  quod  Cinnamomum 
seu  Cinamomum , utrumque  autem , simpliciter  scriptum  vel  addito  quoque 
cognomine  masoliticum  vel  mausoli  ticum  ( i.  e.  mosylliticum  ) , significare 
Cinnamomum  electum  et  optimum;  ab  isto  vero  distingui  Cinna mum 
seu  C in  a mum,  quod  Arabes  Kerfe  vocant,  ceu  deteriorem  Cinnamomi 
speciem,  ut  scribi  possit:  Darseni  Cinnamum,  seu  Darseni  vel  Cinna- 
momum Kerfe,  i.  e.  Cinnamomum  vilius.  Cavendum  tamen,  ne  Cinnamum 
confundatur  cum  Cymino,  vel  etiam  Darseni  cum  Darsisahan,  qui  sit 
Aspalathus. — Tum  vero,  post  multa  de  veterum  tam  Graecorum  Homa- 
norumque,  quam  ipsorum  Arabum  verbis  disputata,  comparatis  notis  omnibus, 
Cinnamomo  ab  illis  tributis,  cum  eo,  quod  tunc  temporis  Cinnamomi 


*)  Dist.  I.  c.  25.  p.  58.  ed.  i543. 

nomine  vendi  solebat,  acriter  contendit,  nullum  omnino  hac  sua  aetate  in  istis 
terris  reperiri  Cinnamomum,  neque  electius,  neque  deterius  quodcunque,  sive 
Darseni  et  Kerfe , sed  eorum  loco  ubique  in  usu  esse  Cassiam  veterum  (re- 
ctius Casiam,  simplici  c9  scribendam),  quippe  quae  veterum  verbis  de  isto  aro- 
mate bene  respondeat;  graviter  autem  errare  eos,  qui  simplici  dosi  enm,  ut 
Cinnamomum,  in  medicamentis  adhibeant,  cum  veterum  auctoritate  pro  simplici 
Cinnamomo  duplex  pondus  vel  optimae  Casiae  sit  substituendum.  Vocari  apud 
Arabes  Sei  i cliam,  vel  Se  lia  cli  am,  vel  Seliche,  et  iure  pro  Cassia  Fistula 
veterum  haberi,  quam  autem  serius  Cassiam  Fistulam  appellavissent , eam 
arabice  vocari  Eiaxamber  vel  Chaiarsandar,  et  ad  alvum  laxandam  pro- 
pini.  Flaec  Antonius;  e cuius  verbis  duplicis  erroris  fontes  cognosces  ver- 
baque inania  pro  rebus  ipsis  posita , mox  autem  ea  cum  re  praesente , quam 
diversa  aetate  parumque  mutata  forma  descripserunt,  male  composita  et  tan- 
quam  corpus  a corpore  discreta. 

§ 7- 

# N 

Quae  veteres  Graeci  et  Romani  de  Cinnamomo  tradiderant,  ea  strenue 
collegit  Manar  dus*),  quem  secutus  G arci  as  **),  Cinnamomi  historiam  lucide 
quidem  exposuit,  sed  tamen  in  eo  peccavit,  quod  omnes  omnino  Cinnamomi 
et  Cassiae  atque  Canellae  tam  apud  veteres,  quam  apud  recentiores,  differentias 
reiecit  et  omne  Cinnamomum  ex  una  eadem  que  arbore  proficisci  asseruit : 
»didicisse  se  ex  annalibus  urbis  Ormuz,  Sinenses,  aurum,  sericum,  vasa  mur- 
rhina,  moschum,  cuprum,  margaritas  aliasque  huiusmodi  merces  vehentes,  cum 
ad  Malacae  littora  appulissent,  venditis  quibusdam  exilis,  sandalum , nucem 
moschatam,  macin , caryophylla,  lignum  aloes  etc.  contra  in  suas  naves  in- 
ferre, quae  rursus  in  Zeylan  et  IVI  a labar  divenderent  indeque  sumerent 
Canellam,  ex  Zeilan  videlicet  laudatissimam  et  ex  Malabar 

minus  selectam,  similiter  etiam  e lava,  unde  piper  quoque  et  cardamo— 

♦ 

*)  Epist.  L.  8.  ep.  r. 

**)  De  ar°m-  e vers.  Clusii  (ed.  Piant.  i6o5.  Cap.  XV.  p.  xo8. 

mum  eveherent  j eaque  omnia  deinde  Ormuz,  aut  in  Arabiae  oram  ma- 
ritimam deportari.  Hos  autem  omnium , quibus  pretia  mercium  augerent, 
commentorum,  ab  Herodoto  proditorum,  fuisse  inventores.» 

Garciam  rem  optime  intellexisse,  ex  eo  nobis  persuasum  est,  quoniam  se 
in  India  plura  quam  duo  non  observasse  genera  Cinnamomi  affirmat, 
videlicet  quod  in  Ceylan  nascatur  et  quod  in  lava  et  Malabar.  Illud  prae- 
stantius esse,  et  e tubulis  constare  tenuioris  substantiae,  interdum  tamen  etiam 
ignobilius  istud  ipsum  inveniri,  quale  sit,  quod  crassiori  sit  cortice 
minusque  in  tubulos  convolvatur*  Quae  vero  in  Malabaria  nascantur,  tota 
fere  esse  ignobilia,  tantumque  a Zeylanicis  differre,  ut  centenae  Zeylanici 
librae  decem  aureos  pendant,  Malabarici  vero  librae  quadringentae  unum  dum- 
taxat aureum. 

Caeterum  similes  dicuntur  ab  Antore  utriusque  Cinnamomi  seu  Canellae 
arbores  *):  Oleae  magnitudine,  interdum  minores,  multis  ramis  praeditae,  non 
iis  quidem  contortis,  sed  rectis,  foliis  Lauri  quidem  colore,  sed  forma  ad 
Citri  folia  accedente,  floribus  candidis,  fructu  nigro  et  rotundo,  exiguis 
olivis  simili. 

C an  ellam  nihil  aliud  esse,  ac  interiorem  ligni  corticem,  e ramulis  di- 
giti crassitie  delibratum  et  ad  solem  siccando  convolutum,  cuius  et- ardore 
rubrum  colorem  contollat.  Lignum  insipidum  esse,  saligno  simile. 

Clusius  ipse  ramulos  iam  viderat  integros,  tum  in  Belgio  apud  Nicolaum 
V aldauram  , Brugensem,  et  alium  quendam  clarissimum  virum,  Carolum 
a D. , Audomarum,  tum  anno  MDLXXI  Bristolii  apud  Thomam  Re- 
di gerum,  — quorum  luculentam  descriptionem  et  nitidam  imaginem  paginae 
171  operis  sui  addidit. 

Canellanj  albam,  Americae  meridionalis  inquilinam,  disertis  verbis 
idem  Clus‘ius  iam  distinguit,  nullamque  et  in  Africa  huiusmodi  arborem 
•gigni,  demonstrat. 

*)  Malabaricas  illas  Cinnamomi  arbores  Zeylanicis  minores  semper  inveniri , non  tamen 
htnniles,  quales  a Plinio  et  Galeno  1.  c.  describuntur. 

Absolvit  hic  itaque,  quam  primus  fere  tetigit,  Cassiae  et 
Cinnamomi,  i.  e.  Canellae  officinarum  , historiam. 

Sed  etiamsi  de  arbore  Cinnamomi  recte  iudicaret  Clusius,  iconem  tamen 
ramuli  cum  foliis  non  exhibuit,  quid,  quod  Malabathri  ramum  fingens 
(Arom.  p.  178),  in  eo  Garciam  secutus  sit,  quod  Canellae  folium  ab  .eo  Ma- 
labathri defectu  nervorum  distingui  doceret.  Optime  vero  pinxit  (1.  c.  p.  181) 
Caryophylli  aromatici  ramulum,  mirum  ut  videri  possit,  folium  Cinna- 
momi  a Matthiolo  pro  Caryophylli  folio  reddi,  cuius  effigiem  postea  Ca- 
merarius et  Tabernae  montanus  ( Kriiuterbuch  p.  1018)  Caiyophylli 
ramulo  fructifero,  Flores  Cassiae  oflic.  cum  Antii  ophyl  lis  confundentes, 
mirifico  mendacio  ita  adponendam  curavere,  ut,  nisi  fructuum  figura  repugnet, 
haud  malam  Cinnamomi  iconem  in  ea  videre  putes,  dubiusque  semper  hae- 
sites, an  folia  floribus,  an  potius  flores,  qui  inflorescentia  etiam  sua  ad 
Cinnamomi  similitudinem  in  istis  figuris  accedunt,  foliis,  quae  Cinnamomi 
existimarentur,  afficta  esse  a pictoribus  censeas. 

Matthiolus,  acutissimus  ille  Dioscoridis  interpres*),  de  Cassia  et  Cin- 
namomo veterum  fusius  disserens,  se  ipse  acumine  ingenii  sui  aliorumque 
exemplis**)  in  errores  induci  passus  est,  cum  Cinnamomum,  (quod  nos 
scilicet  vocamus),  Cassiae  aromaticae  vel  odoratae  nomine  optime 
illustraret , at  verum  tamen  Cinnamomum  veterum  vel  penitus  e terra  ex- 
tinctum,  vel  recentioribus  saltem  omnibus  ignotum  fuisse,  contenderet.  Caete- 
rum  Cassiam  Fis  tulam  Galeni  et  Dio  s co  r idi  s veram  et  odoratam  Cas^ 
siam,  'seu  Cassiam  ligneam  esse  defendens,  ab  hac  autem  Cassiam  illam  Fistu- 
lam solutivam  seu  corticatam  Cassiam  distinguens,  ex  hac  parte  medicorum 
Arabum  sententiae  adhaesit. 

Quae  Matthiolus  coniectura  non  assecuius  est,  atque  adeo  . in  aliis  re- 
prehendere solebat  graviter,  haec  Fuchsius,  Amatum  Lusitanum, 


*)  Ed.  Valgr.  p.  44  sqq. 

) Confer,  quae  supra  p.  i3.  e commentariis  Antonii  in  Mesuen  adnotavimus. 

suspecta  quidem  aliis  fide  testem,  caute  in  concilium  advocans,  primus  apertis 
verbis  exposuit.  Amatus  autem  ille  Lusitanus*)  liaec  profert: 

» Cinnamomum,  cuius  non  pauca  reperiuntur  genera,  notissimum  aroma 
est,  quod  nobis  Zeilam  insula  mittit,  non  parvi  apud  Indos  nominis.  — — 
Non  gravabor,  hic  referre,  quid  de  Cinnamomo  audiverim  a quodam,  qui 
viginti  annos  Zeilam  se  egisse,  fatebatur.  Arbor  est,  dicebat,  quatuor 
fere  in  altitudine  cubitorum , crassitudinis  brachialis , sex  vel  septem  e trunco 
mittens  ramulos , qui  singulis  annis  amputantur  atque  iterum  pullulant , quorum 
cortex,  qui  Cinnamomum  est,  ut  tenuissimus,  ita  maxime  in  pretio  habe- 
tur, colore  exteriore  subruffus,  rugosus,  cum  quadam  nigredine,  nam  intus 
cineritius  conspicitur  etc.  — Folia,  quibus  arbor  haec  vestitur,  nucis  iuglan- 
dis  esse  dices,  quae  in  officinis  pro  Malabathro,  falso  tamen,  venduntur, 
liaec  Cinnamomo  nostro  ita  respondent,  et  a Galeno  tam  saepe  descripto, 
ut  nullum  aliud  unquam  extitiss e C i nn amo mum  crediderim.  Proinde 
recte  mea  sententia  seplasiarii  nostro  Cinnamomo  pro  vero  et  Graecorum  Cin- 
namomo utuntur. cc  — Refellit,  allato  Galeni  loco,  sententiam  eorum,  qui 
nullum  apud  veteres  Romanos  Cinnamomum  venale  prostitisse  ex  eo  affirment, 
quod  Galenus  cinnamomum  apud  Imperatores  quaerendum  esse  dicat:  regu- 
lam  enim  illum  et  veluti  cotem  tantum  intellexisse  Imperatorum  hoc  cinnamo- 
mum , ex  quo  facilius  bonum  quisque  a malo  discerneret. 

De  Cassia  autem  idem  affirmat,  in  vastissimis  capsis,  canella  refertis, 
quae  ex  India  Antverpiam  afferrantur,  et  Cassiae  et  Cinnamomi  om- 
nia pene  reperiri  genera;  Cinnamomum  nonnullis  nodis  ornari,  odo- 
ratissimum  esse,  ad  nigredinem  rubens,  sapore  acri  linguam  maxime  vellicans ; 
Cassiam  coralii  modo  rubere  **),  nec  linguam  ita  intense,  ut  Cinnamomum, 
erodere,  sed  potius  cum  acuitate  quadam  adstringere,  cuius  maior  copia,  quam 
cinnamomi,  semper  comperiatur.  Patet  ex  his,  Amato  crassiorem  et  adul- 
tiorem  corticem  Cinnamomum,  iuniorem  Cassiam  audisse. 

*)  In  Dioscoridis  de  Mat.  Mod.  libros  Enarrationes,  Yenet.  i55y  p.  ?.5. 

**)  Id,  quod  alii,  y.  gr.  Antonius  1.  c.,  secundum  Dioscoridem  de  similitudine  nodo- 
rum ramorumque  multitudine  videntur  intellexisse. 

Plaec  Amatus.  Fuchsius  autem,  ob  fidem,  quam  suspecto  illo  menda- 
ciorum viro  tribuisset,  gravissime  inculpatus  a Mattii  i ol  o , in  Tomo  primo 
operum,  Francofurti  ad  Moenum  anno  1666  edito,  p.  o5  alium  testem  adducit, 
Ludo  vi  cum  V artom  annum,  patricium  Romanum,  qui  libri  6 suae  navi- 
gationis cap.  4 de  Cinnamomo  verba  faciens,  arborem  esse  dicat,  Lauro 
haud  absimilem,  praesertim  si  folia  spectes  Cinnamomum  autem 
nihil  aliud  esse,  quam  librum  corticemve,  eumque  ita  legi:  »Singulis  ternis 
annis,  inquit,  incidunt  ramos  delibrantque , demtumque  eo  modo  corticem 
Cinnamomum  appellant. « — Addit  Fuchsius,  tantam  esse  Cassiae  cum  Cin- 
namomo similitudinem,  ut  illi,  qui  arbores  illas  excorticent,  nullo  discrimine 
utrumque  corticem  in  fasciculos  redigentes , ad  exteros  mittant ; mitiorem  esse 
Cassiam,  acrius  Cinnamomum,  hoc  autem  rarius  advehi,  verum  si  promiscuum 
cum  Cassia  advehatur,  non  esse  nisi  id,  quod  sit  admodum  tenue;  quod 
enim  crassius  hodie  adferatur,  Cassiae  esse  genus. 

Animadvertas',  Fuchsium  isto  loco  iam  utriusque  et  Cassiae  et  Cinnamomi 
arboris  tam  affinitatem,  quam  veram  et  specificam  diversitatem  agno- 
visse proximumque  a scopo  restitisse. 

In  Lintschottenii  libro,  qui  inscribitur:  Die  Orientalis che  lndicn , *) 
Cinnamomi  utriusque  (id  est  Canellae  et  Cinnamomi)  historia  optime  ex- 
ponitur : »Arborem  esse  statura  Olivae,  foliis  Lauri>  sed  paullo  angustioribus. 
Flores  ei  esse  albos , quos  fructus  sequantur  olivarum  nigrarum  magnitudine, 
oleum  utilissimum  praebentes.  Corticem  interiorem , detractum  et  in  frusta 
quadrata  dissectum,  ad  solem  siccando  involvi  in  tubos,  colorem  etiam  nativum 
albid  um  calore  in  rufum  mutari,  vel  si  nimio  soli  exponatur,  etiam  iii 
nigredinem  abire,  (qui  sunt  tres  illi  colores,  a veteribus  Cassiae  suae 
adscripti);  radicem  camphora  scatere.  — Solum  id  fabulam  redolet,  quod 
arborem  , cortice  denudatum,  rursus  alio  novoque  indui  perhibetur. 

Haec  autem  maioris  momenti  sunt:  »Die  Oerter , da  der  Zimmet  wachset , 
ist  Se y lon , da  der  meiste  und  beste  Zimmet  wiichst  und  da  ganze  Zimmet - 

) Tom.  IV.  p.  4q.  Prodiit  hic  liber  anno  1617. 

wlilde  seyndt ; an  dem  Gestacl  Maldbar  wlichset  auch  viel  und  liat  auch 
etliche  ZimmetwLilde  dciselbst  , ist  aber  nicht  halb  so  gut  und  die  Baume 
seyndt  auchetwas  kleiner ; die  Rinden  aber  o der  Sch  iilen  s ey  ndt  etwas 
di  cicer  und  grober  ais  die  and  er  71 , wiewohl  ei  ner  geringern 
Kraft , ais  der  auf  der  lnsel  Seylon  hommet ; ist  der  feinste  und 
beste , auch  wohl  drei  mal  so  thewer,  ais  der  andere.  D er  Zim* 
met  von  Malabar  wird  genannt  Cavalia  de  Mato  (potius  Canella  do  Mato ) 
oder  wilder  Zimmet , und  ist  verboten  nach  Portugal  zu  fiihren , wird 
aber  doch  in  grosser  Menge  eyngeladen , aber  unter  dem  Namen , ais  ware 
es  Zimmet  von  Seylon.  — TB anu  der  gute  Zimmet  cius  Seylon  5o  oder  60 
Pardawen  gilt , das  Quintcil , so  gilt  der  wilde  Zimniet  nur  10  oder  12.— 
Hanc  arborem  Pluckenetius  pinxit  in  tab.  XIII.  f.  5 Pbyt.?  diversam  ab  omni- 
bus et  vix  liuius  generis  existimandam. 

I oli  annes  Bauhinus*)  omnium  uberrime  de  Cinnamomo  et  Cassia 
egit;  exscripsit  multos,  tam  veteres  quam  recentiores,  sed  'tenebras  caligine 
illustravit,  cum  neque  ipse  plantam  vivam  unquam  observasset,  neque  C aes al- 
pino,  qui  ista  tempestate  luci  apertam  viam  parabat,  fidem  dignam 
haberet.  Tres  ferme  illae  species,  quarum  in  antecedentibus  occulta  imago  nobis 
obversabatur,  ex  istis  tenebris  emergere  videntur,  quae  sunt: 

1)  Cinnamomum  seu  Canella  vulgaris.  **) 

Pingitur  cortex  Cinnamomi  communis,  sed  (autore  ipso  dubitante)  adpin- 
gitur  etiam  arboris  pessima,  vel  omnino  ficta,  imago  Thevetii, — Caesalpini 
descriptio  ad  eandem  ducitur,  folium,  quod  Clusius,  errore  ductus,  pro  Cin- 
namomi folio  pingi  olim  curaverat,  p.  4 55.  repetitur ; sed  patria,  Zeylan  insula, 
solum  stat  inter  haec  omnia  veri  indicium. 

2)  Canella  Acostae,  Malabariae  incola,  retractata  icone,  quam 
Acosta  olim  dederat.  ***) 


*)  Ilist.  pl.  Vol.  I.  p.  4^3  — 455. 

**)  1.  c.  p,  446. 

***)  1.  c.  p.  437. 


21 


• 

Quam  qui  cum  optima  Rheediana  eius  effigie  (H.  Malab.  I.  Tab.  67.) 
comparaverit,  eandem  hanc  arborem  comperiet  figurare,  foliis  basi,  ut  huius 
acumen  luculenter  appareat,  praeter  naturam  contractis.  Corticem  eiusdem 
arboris  fingi  credimus  variis  nominibus:  a.  an  Cassia  veterum?  ) - b. 
Cassia  lignea,  fusca,  aromatici  et  glutinosi  saporis,  ) (nisi  haec 
eadem  sit,  quam  infra  a Cingalensibus  Cinnamomum  glutinosum  appel- 
lari discemus);  — c.  Canella  sive  Cinnamomum  vulgare,  crassiore 
cortice  ***),  qui  est  cortex,  vetustiori  trunco  detractus.  — 

5)  Denique  Malabath  r um  et  Foli  um  indum  officinarum,  cum  eiusdem 
arboris  cortice,  f ) 


De  hac  autem  arbore  optime  meruit  Iohannes  Bauhinus,  licet  valde 
suspicandum  sit,  eum  vera  Cinnamomi  Malabarici  folia  ab  illis  Mala- 
bathri non  satis  caute  distinxisse.  — Quae  Cassiae  nomine  in  officinis  vulgo 
occurrit,  inodorum  et  inefficacem  fere  corticem  radicis  cuiusdam  esse, 
idem  refert. 


Pisoff)  Canellam  Zeylanicam  describit  et  icone  satis  fida  illustrat:  »Cassiam 
vulgarem,  calihacham  dictam,  non  nisi  crassitie  distingui;  Canellam 
m alabar  ica  m,  ut  levioris  pretii  negligi;  Cassiam  appellari  corticem,  qui 
recens  sit  pellicula  sua  cineritia  et  inaequali,  sed  tamen  aromatica,  delibratus. 

Ionstonfff)  de  Canella  veterum  fere  placita  ruminans,  in  tabula  LIII 
una  cum  aliis  iconibus  rudioribus  etiam  folia  Canellae  verae,  seu  Zey- 
lanicae,  eaque  satis  artificiose  delineavit,  curavitque  ad  latus  illorum  poni 
folium  Canellae  Columnae , i.  e Cinnamomi  Malabarici , quorum  discrimen  ex 
ista  tabula  bene  percipitur. 


*)  h c.  p.  452. 

**)  1.  c.  p.  45r. 

'*) **)  ib. 

f)  1.  c.  p.  43o  ct  455. 

tt)  Dc  Intl.  utr.  rc  nat.  et  med.  Mant.  in  Bontii  Hist.  nat.  et  med.  Cap.  1.  p.  i65. 
+++)  Dendrogr.  1662.  p.  162.  sqq. 

Cuncta  haec  denique  in  bonum  ordinem  strenue  redegit,  autorum  synoyma 
pleraque  concinne  distribuens,  Casparus  Bauhinus,  vir  nunquam  satis  digne 
extollendus*),  in  Pinace,  quo  loco  forte  nro.  V.  Cinnamomum  crassiore  cor- 
tice, et  nro.  VI.  Cassia  lignea  fusca  ar om  atica  dicta,  speciei  s ec undae 
rectius  adscriptae  essent.  — VII.  est  Cassia  inodora  seu  Pseudocassia 
officinarum  • III,  Cinnamomum  sive  Canella  peruviana,  nobis  Canellam 
albam  significare  videtur,  eidem  que  et  IV,  Cinnamomum,  sive  Canel- 
la, tubis  minoribus,  alba,  est  adscribenda  • — Malabathro  autem  caput 
proprium  dicavit  C.  Bauliinus. 

§ 9. 

Ad  usque  haec  tempora  et  paullo  ultra  ad  medium  fere  saeculum  decimum 
septimum  Cinnamomi  praeter  folium  unum  alterumve  ramulorum  que 
fragmenta,  de  quibus  diximus,  nihil  fere  in  nostrum  orbem  delatum  esse, 
autorum  optimorum  silentio  magis,  quam  certo  testimonio,  constat. 

Primum  autem,  qui  arbores  complures  huius  generis,  cistis,  terra  repletis,  inser-  * 
tas,  eZeylan  in  hortum  suum  vivas  transferri  curaverit,  Hieronymum  a Be- 
verningk,  Batavum,  fuisse,  Br  eynio  teste  commemoramus,  easque  in  istis 
hortis,  Lockliorsti  Batavorum,  per  aliquot  annos  viguisse,  donec  anno  1669 
hiemis  vehementia  perirent.  Ilisque  adiutus , collatis  etiam  pluribus  , quae  ab 
anno  1684  a Consiliario  quodam  Belgico,  Indiae  Praefecto,  (sup- 
presso nomine),  tum  a B eve r n i ngki  o,  Padburgo,  Zeylanensi  medico,  autore, 
se  accepisse  fatebatur,  idem  Breynius  in  Ephemeridum  Academiae  Caesa- 
reae Leopoldino- Car  olinae  Naturae  Curiosorum  Decadis  1.  Anno 
IV.  (Anno  1676.)  p.  i5q  paullo  auctiorem  Cinnamomi  arboris  descriptionem 
condidit.  Et  distinguit  quidem  praesertim  tres,  licet  omnes  eas  canelliferas, 
peculiares  tamen  arborum  species,  quarum  altera  Cinnamomum,  altera 
Canellam  seu  Cassiam  ligneam  officinarum,  tertia  autem  Malabathri 


*)  Pin.  ( 1 67 1 ) p.  408  et  4°S*  I*  B* 

folia  dicitur  proferre.  Priorem,  seu  veram  Cinnamomi  arborem  Zeylanicam, 
his  ferme  describit  Breynius:  » Arbor  est  mediocris  et  cum  tempore  satis 

magna,  ligno  albo  inodoro  molli  salici  non  absimili,  variis  concinno  ordine 
ramis  diffusa,  quorum  minores  plerumque  iterum  aliis  binis,  sibi  alternatim 
oppositis  ramis  prominent;  pariterque  foliis  tenues,  ut  oleum  fere  canellae  acri 
et  suavi  sapore  oleaginosos  pediculos  habentibus , tribus  nervis  insignitis , 
Tamalapatrae  similibus  at,  si  quis  attendat,  substantia  plerumque  solidiore, 
crassiore,  saepius  forma  latiore  minusque  acuminata,  et  imprimis  semper  notabilio- 
ribus elati  oribusque  libris  inter  intrans  versas  currentes  venulas  signatis,  saporem 
caryophyllorum  aromaticorum  prae  se  ferentibus  , ornati.  Racemosos  odori- 
feros eosque  albos  fert  flores  , qui  calycibus  praeditos , ad  flavum  tendentes 
tandemque  obscuriores  simiis  et  avibus  expetitos  glandium  magnitudine  fructus 
proferunt. « — Radicem  huius  arboris  camphoram  quidem  edere , horum  pro- 
batissimorum virorum  auctoritate  inter  alia  memoratu  digna  affirmatur,  sed 
eam  non  unam  esse  Carapliorae  originem , sed  aliam  quandam  Lauri  specie 
arborem  camphorigeram  in  Iaponiae  provincia,  Zathuma  dicta,  frequentem 
progigni,  e cuius  radicibus  Camphoram  ingenioso  artificio  ab  incolis  elici, 

, teste  Buchilione  quodam,  societatis  Iesu  in  ista  provincia  praefecto,  ita  ab 
eo  demonstratur,  ut  Breynium  primum  Lauri  Camp horae  inventorem,  vel 
saltem  delatorem,  iure  existimes,  tametsi  haud  exiguam  horum  meritorum 
partem  ipse  transferri  iubeat  in  curam  et  industriam  Arnoldi  Sye,  Pro- 
fessoris Lugdunensis,  in  verum  Camphorae  fontem  detegendum  tunc  temporis 
maxime  intensum. 

Paucis  annis  post,  edito  anno  1678  primo  Horti  Malabarici  volumine, 
Cassiae  Malabaricae,  seu  Cassiae  ligneae  Breynii,  lucidam  imaginem  dedit 
Uheedius,  vir  immortalis *),  Carna  nomine  Malabarico  inscripto  (aliis  Ba- 
hena , Sanscr.  Tiqui  **) , fusiusque  de  eadem  1.  c.  disseruit. 

» Radix  crassa,  recta  se  in  terram  demittens  ac  hinc  inde  fibris  transversis 

se  affigens,  cortice  in  exteriori  crusta  rufo- cinereo , sub  ea  rubescente, 

■ ■’  ■ • 

*)  II.  Mal.  I.  p.  101.  tal>.  5y. 

) De  nomine  sanscrito  Caruae  arboris  conf.  p.  2. 

qui  fortem  camphoraceum  odorem  spirat,  maxime  tritus;  ligno  est  duro, 
solido  et  albicante  , odoris  nullius.  « 

» Caulis  ambitu  amplexum  unius  brachii  implens,  diffundensque  numerosos 
ramos  et  surculos,  estque  cum  ramis  cortice  vestitus  viridi,  qui  dein  cum 
aetate  rubescit,  ac  cum  pellicula  tenui  lignum  ambit  et  crusta  cinerea  obdu- 
ctus est,  ac  ligno  duro,  estque  is  cortex  suo  tempore  deglubitus  et  in  sole 
exsiccatus  ipsum  Cinnamomum;  verum  quod  liic  habetur,  minus  acre  est 
quam  illud  Ceilonense,  ac  velut  sylvestre.  Cortice  omni  ex  parte  deglubito, 
arbor  emoritur. « 

»Folia  cum  bina,  tum  solitaria  proveniunt  petiolis  curtis  ferme  semipolli- 
caribus,  crassiolis , et  interius  late  striatis,  suntque  forma  oblongo- rotunda, 
longitudine  ad  latitudinem  ferme  dulpa,  in  summitate  cuspidata,  latitudine 
proximum  ad  medium,  cum  minora  et  teneriora  sunt,  proxime  versus  petio- 
lam,  que  maxima  longitudine,  unius  ferme  spithamae  et  amplius,  superficie 
plana,  in  oris  albicante  zonula  seu  nervulo,  quae  ex  petiolo  excurrit,  prae- 
cincta , viroris  in  recta  parte  vegeti  et  vividi , in  adversa  viridi  - diluti ; 
cum  tenera  sunt,  coloris  hepatici,  prout  vetustiora,  sicciora  et  magis  rigida, 
ac  fractu  facilia  sunt,  et  in  minorem  ambitum  contracta  et  versus  interiora 
crispa. « 


»E  petiolo  tres  costae  viridi  - dilutae  ac  flavescentes  excurrunt  cum  costa 
intermedia,  quae  nonnihil  crassior  est,  utrinque  una,  in  recta  et  adversa 
parte  extantes , suntque  hae  duae  laterales  primum  brevi  intervallo  rectis 
tractibus  meantes , ac  ad  mediam  i unctae , atque  inde  obliquo  ac  annulatim 
inflexo  ductu  anteriora  versus  alte  ascendunt,  ac  proxime  ad  cuspidem  progre- 
diuntur. Ubi  in  venulas  subtiles,  quae  versus  cuspidem  deferuntur,  disparent, 
ex  costis  extantibus  plurimae  fibrae  seu  venae  intimo  tractu  per  ipsum  folium 
transversim  egrediuntur,  subtili  cancelliformium  venularum  contextu  comitatae, 
suntque  in  maioribus  foliis  nonnihil  eminentes,  maxime  in  recta  parte:  folia 
sunt  forti  ac  aromatico  odere,  praecipue  trita,  ipsum  cinnamomi  odorem  spi- 
rantia, et  sapore  quoque  cinnamomi,  licet  minus  vegeto;  folia  tenerrima  ru- 
bescentia. « 


» Flores  petiolis  viridi  - dilutis , qui  supra  ex  origine  foliorum  prodeunt, 
plures  congregati m seu  umbellatim  proveniunt,  sunlque  stelliformes  ac  parvi, 

constantes  sex  foliis  viridi -diluto -albicantibus,  parum  oblongis  ac  rotundis, 

• 

oris  anteriora  versus  contractis , ac  brevi  collo  seu  pediculo  instructis,  odoris 
amoeni;  in  medio  corculum  est,  constans  ex  duabus  staminum  seriebus  ; in 
exteriori  serie  stamina  sex  viridi  - clara,  supra  alia  emicantia  ac  viridi -di- 
luta, in  superiori  parte  plana  ac  latiora ; in  anteriori  serie  sex  stamina  tenuia 
ac  parva  sunt,  cum  nodulis  seu  apicibus  flavis  et  crassiusculis  in  vertice,  at- 
que in  ea  serie  ex  iis  insuper  tria  stamina  cum  illis,  quae  in  exteriori  ordine 
similia  paribus  intervallis  emicant,  complectentia  stylum  tenuem  ac  viridem, 
in  vertice  nigricantem,  qui  ex  capitulo  viridi  oblongo,  quod  primordium  fru- 
ctus est  ac  in  pediculi  superiori  parte  continetur,  egreditur ; floribus  ad  pedi- 
culum adest  calyx  arctus  et  exiguus.  Gemmae  florum  rotundiolae.  Fructus 
sunt  baccae  oblongo -rotundae,  tereti  forma  instar  glandis  quercinae,  arcte 
inclusi  in  calyce  profundiolo,  crassiolo,  viridi,  qui  sex  cuspidum  est,  suntque 
superficie  glabri,  primum  viridi-fusci  et  nitentes  ac  punctulis  albicantibus  con- 
spersi, et  tum  sub  cortice  pulpa  viridi  - clara,  quae  flaviusculum  unctuosum 
humorem  exsudat,  et  saporis  subacris  adstringentis  et  unctuosi,  continentque 
sub  pulpa  corticis  unum  grandem  nucleum  oblongo  - rotundum  et  glabrum, 
qui  cortice  tenui  cartilaginoso  obtectus  est  et  pulpa  densa  ex  albo  rubescente 
ac  incarnati  coloris  et  humore  unctuoso,  qui  in  filamenta  protrahitur,  suffusa, 
ac  saporis  magis  acris  et  minus,  astringentis  est,  constat,  dein,  cum  maturi 
sunt,  coeruleo  - fusci  et  nitentes,  qui  color  est  in  tenui  exteriori  membrana,  intus 
etiam  pulpa  viridi  saporis  aromatici  ac  subamari  et  acris  ac  pulpa  nuclei  ex  rubro 
coerulescente  constantes.  — Flores  haec  arbor  semel  fert  in  anno  in  Ianuario.« 

Itaque  Paulus  FI  er  mannus,  cum  anno  1687  Horti  Lugduno- Batavi  Cata- 
logum ederet , Cinnamomi  historiam  primis  lineis  iam  absolutam  tradere  potuit, 
duas  distinguens  species: 


1)  Cassiam  cinnamomeam’sive  Canellam  Zevlanicam  C.  B.  P. 
P-  4o8.  et  Cinnamomum  vulgare  Ioh.  Bauli.  T.  I.  p.  44<>.,  Kurunda  Zeylanen- 
fium,  cuius  a sc  in  Belgiam  aliquoties  transmissas  stirpes  tunc  temporis  et  in 

hortis  Bentingiano,  Beve  rningkian  o et  Lugdunensi  ad  tertium 
quartumve  annum  viguisse,  tum  vero  incidente  bruma  rigidiore  interiisse  nar- 
rat. Addit  figuram,  eamque  haud  spernendam  *) , tum  arboris  adulti  tenerio- 
rumque  modo  e semine  germinantium,  tum  vero  **)  ramuli  florentis  ac  fru- 
ctuum; quas  quidem  omnes  figuras  Zeyl an  ensem  quandam  Cinnamomi  spe- 
ciem pingere,  nemo  dubitabit  ; — 

2.  C a s s iam  ligneam  seu  M a 1 ab  a r i cani,  Carua  Hort.  Malab.  Tom.  i. 
p.  107.  t.  5 7.,  quae  in  Malabaria,  Sumatra,  lava,  indue  insulis  Phi- 
lippi nis  crescit,  et  a Ceylanica  tantum  acrimonia  suavitate  et  virtutis  prae- 
stantia minori,  neutiquam  facie  modoque  crescendi  discriminari  perhibetur. 

Similia  his  repetiit  Dexbacliius  ***),  docte  de  Cassia  Cinnamomea,  tam  ve- 
terum quam  recentiorum,  disserens.  Distinguit  tres  ille  species:  Cinnamomum 
scilicet  ceylanense,  tum  Cassiam  ligneam  et  sylvestrem,  utramque  e Malab  ari  a 
et  lava  insula  oriundam,  neque  ipsas  arbores  differre,  sed  solo  et  sole  praestan- 
tiam corticis  in  diversis  terris  vel  augeri  vel  depravari. 

Post  haec  historia  Cinnamomi  egregie  aucta  est  opera  praeclari  cuiusdam 
viri,  qui  annos  fere  quindecim  Procurator  eiusmodi  mercis  in  Ceilan 
operibusque,  ad  eam  seligendam  conductis,  Praefectus,  in  varia  genera  Cinna- 
momi eorum  que  adulterationes  strenue  inquirendo,  augmentum  stipendii  a So- 
cietate Batava  meruit.  Transmissis  enim  ab  isto  viro  expertissimo  ad  AI- 
b er  tum  Seba,  Amstelodamensem , inclytissimum  tunc  temporis  virum,  tam 
Canellae  omnis  generis  historia,  diligentissime  perLractata,  quam  folio- 
rum singulorum  corticum  que  exemplis,  istic  ille  cuncta  haec  Acade- 
miae C.  Naturae  Curiosorum  humanissime,  tradidit,  cuius  ope,  quae  vir 
ille  ignotus  nuntiaverat,  latino  redditae,  in  Actorum  primo  volumine,  appen- 
dicis loco,  leguntur  f),  adiectis  foliorum,  ad  illustrandam  historiam  facientium, 
lidis  iconibus.  Quae  cum  a plerisque  recentiorum  vel  nudis  verbis  exscriptae 


*)  1.  c.  p.  655. 

**)  1.  c.  p.  656. 

***)  De  Cassia  Cinnamomea  et  Malabathro  Diss.  Marpurgi,  1690. 

Malit,  exot.  Acad.  ad  Hist.  simpl.  (1716.)  p.  5q8  ff. 

•J*)  Act.  Ac.  Caes.  N.  Cur.  Voi.  1.  (1727.)  p.  4* 

sint  yel  etiam,  tanquam  nullius  momenti,  neglecta,  hic  repetenda  sunt,  ne  nimium 
in  omnibus  nescisse  homines  ante  Linneum  protervius  asseveremus. 

Autor,  utpote  qui  Zeylan  insulam  habitaret,  obiter  tantum  attingit  Malaba- 
ricum  illud  Cinnamomum,  quod  etiam  sylvestre  nuncupant,  virtute  et  suavi- 
tate multum  id  difierens  quidem  a prima  optimaque  specie  Zeylan  ica,  a 
se  relata,  verum  quod  foliis  eidem  maxime  simile  esse  affirmat.  — • 
Nativas  autem  Cinnamomi  species,  tum  genuinas,  tum  alias  quoque,  ob  formae  simi- 
litudinem fallaces,  quas  Zeylan  insula  gignit,  fusius  exposuit,  quibus  cum  Cl.  Goel- 
lero,  eandem  rem  ex  eodem  fonte  paucis  post  hauriente  *),  ad  verbum  fere  consentit. 

Secundum  hunc  autem  vera  una  et  sola  est  species , ' 

1)  Rasse  Coroncle  vel  Curuncle  appellata  (e  voce  Coronde  i.  e.  Cinna- 
momi cortex  (lignum),  ei  Rasse,  acre  ac  dulce  seu  melleum,)  quae  Zeylan  insulae  pe- 
culiaris est  et  copiose  in  ea  crescit,  prae  aliis  ad  usum  lege  destinata.  — 1.  c.Fig.  i. 

Quae  sequuntur,  specie  quidem  externa  isti  magis  minusve  accedunt,  sed 
corticis  praestantia,  usu,  ipsoque  habitu,  etiam  per  solas  icones  foliorum,  quae 
ante  oculos  sunt,  iam  satis  declarato , distinguuntur*  Haec  itaque  sunt  : 

2)  Cahatte  ( Cahette  Burm.)  Coronde , i.  e.  amarum  et  a dstr ingens 
Cinnamomum.  Proximum  praecedenti  habitu,  folia  paullo  minora  (Thunb.), 
ad  apicem  magis  attenuata,  nervis  propius  a basi  exorientibus,  (venulisque 
crebrioribus  rugulosa).  Corticis  recentis  odor  iucundus , at  sapor  amaricans, 
(exsiccati  odor  nullus,  neque  ullum  aroma,  sed  sapor  Camphorae  , color  in 
fuscum  vergit).  Radix  Camphorae  plena  est.  — 1.  c.  Fig.  2. 

5)  Capperoe  ( Capum  G.  Th.  Cappare  Burm.)  Coronde , seu  Cinnamo- 
mum camp  hora  tum.  Folia  huic  sunt  (minora,)  elliptica,  acutiuscula,  tri- 
nervia,  venulis  transversis  frequentioribus  magisque  approximatis  striata,  ne- 
que, ut  in  praecedentibus,  reticulata,  (e  viridi  livida).  Cortex  Malabarico 
habitu  similis,  (obscure  rufescens,)  Camphoram  redolet,  eidemque  nihil  om- 
nino veri  Cinnamomi  intermixtum  est.  (Saporis  suavitate  et  odoris  fragrantia 


t •.  f 

) Goellcr,  Diss.  de  Cinnamomo.  Traj.  ad  Rh.  1709.  4-  Quae  in  ista  Dissertation 
tum  vero  ab  alus,  v.  gr.  Burmanno,  Thunbergio,  paullo  accuratius  aliterye  tra 
ctuntur,  uncis  inclusa  , iis,  quae  nunc  sequuntur,  inseremus. 

prima  specie  inulto  inferior.  Radix  Camphora  referta.  G.)  Crescit  satis  co- 
piosa in  ea  parte  insulae,  (piae  occidentem  (orientem  G.)  spectat , neque  in 
parte  orientali.  — 1.  c.  Fig.  5. 

4)  TVelle  Coroncle , i.  e.  Cinnamomum  arenosum,  quod  cortex  man- 
ducatus veluti  granulosus  experiatur  strepitumque  edat  inter  dentes.  Folia 
sunt  (lata,)  ovato -oblonga,  (oblongo -rotunda  G.y,  acuta,  trinervia  , crebro 
striata  venisque  distinctis  reticulata*  Cortex  (colore  2ae  speciei)  detractus  non 
convolvitur,  sed  planus  remanet.  Gustu  acris  est  et  subamarus  (satis  gratus 
et  aromaticus  G.).  Radix  praebet  parum  Camphorae.  — 1.  c.  Fig.  4. 

5)  Sewel  Coroncle , i.  e.  Cinnamomum  m u cila  gino  sum  , ex  sapore 
corticis  sumta  denominatione.  Foliis  priori  speciei  simillimum  est  et  forte 
huius  varietas,  nimio  humorum  affluxu.  diluto  et  alienato  corticis  aromate; 
(longiori  acumine  praedita  esse  folia  verruculisque  quibusdam  adspersa  G.) 
Corticis  etiam  nulla  fere  deprehenditur  diversitas,  nisi  quod  Cinnamomo  no- 
bili  (isti , Sewel  Coroncle  dicto , G.)  maculae  quaedam  subfuscae  in  superficie 
exteriori  corticis  conspiciantur.  (Tenacius  esse,  molle,  fibrosum  fractuque 
difficile  Thunb.)  Admiscetur  itaque  fraude  hominum  optimae  notae  acervis, 
coloris  pulchritudine  oculos  decipiens,  sed  est  infirmi  saporis  odorisque  insua- 
vis , gelatina  etiam  , intus  contenta , redditur  paullo  tenacius.  — 1.  c.  Fig.  5. 

6)  Nielce  Coroncle , (. Nica  Curundu  Thunb.),  oh  similitudinem  Nielce  ar- 
boris (Vitex  Negundo  Thunb.)  sic  dictum , foliis  ( minoribus ) oblongis  (lan- 
ceolatis  Thunb.)  obtuse  acuminatis  confertim  striatis  trinerviis,  cortice  insipido 
et  odoris  experte,  colore  autem  primae  speciei  perquam  simili.  In  usu  medico 
est  succus,  e cortice  vi  ignis  elicitus,  qui  cuti  ad  arcenda  contagia  illinitur;  etiam 
succus  expressus  capiti  roborando  et  refrigerando  imponitur.  ■ — 1.  c.  Fig.  6. 

7)  Dawel  Coroncle  ( Dawul  Curundu  Thunb.),  i.  e.  Cinnamomum 
tympanorum,  ( Trommel-Zimmt ),  scilicet  quod  tympana  in  his  terris  ex 
istius  arboris  ligno  conficiantur,  (Cinnamomum  planum,  Brettcaneel 
Thunb.)  Folia  fere  praecedentis , sed  magis  acuta  mollique  aut  subrugosa 
superficie  insignia,  (maculisque  hepaticis  adspersa).  Corticis  color  pallidus  est; 
viribus  autem  et  usu  corticis  cum  praecedente  convenit.  (Lignum  laeve  est. 


q.  __  Huius  cortici  proprium  esse,  siccando  non  convolvi.  Tliunb,  Lauro 

Cassiae  adscribendam  esse,  id.)  — 1.  c.  Fig.  7. 

8)  Catte  Coronde  y {Cattum  Curanda  Tliunb.)  seu  spinosum  Cinnamo- 
mum, trunco  spinoso,  foliis  (minoribus)  latis  ovatis  obtusiusculis  margineque 
(ex  icone)  aliquantulum  repandis  (uninerviis)  (undique  rugosis  venisque  ad  la- 
tera in  nervorum  duorum  speciem  coeuntibus  G.);  cui  cortex  quidem  cmnamo— 

. mum  neque  olet  neque  sapit. ' (Flavis  maculis  inspersus.  Diversi  genens  esse. 
Tliunb.)  Adhibentur  in  medicinam  tumorum  lolia,  cataplasmatis  loco  imposita, 
quae  illis  brevi  tempore  mederi  perhibentur.  — 1.  c.  Fig.  8. 

9)  Mael  Coronde , [Mal  Curanda  Tliunb.),  i.  e.  Cinnamomum  flori- 
dum, quia  islhaec  arbor  perpetua  florum  amoenitate  rideat.  — Folia  huius 
sunt  ex  oblongo  lanceolata , in  apicem  attenuata,  trinervia,  venosa,  subtus 
glauca;  flores  primae  similes  quidem,  sed  nunquam  non  steriles  (masculi 
censentur  generis.)  Truncus,  qui  in  praecedentibus  octo  ad  decem  pedes 
saepe  amplectitur  ambitu,  in  ista  specie  gracilior  reperitur  ; cortex  neque 

odore  neque  sapore  commendabilis , (admodum  expallens  rufisque  maculis  in- 
♦ 

spersus.  G.)  Nullius  usus  est.  Incisura  facta  corticis,  succum  limpidum,  Betula- 
rum nostrarum  more,  stillat,  neque  is  quidem  in  usum  vocatur.  — 1.  c.  Fig.  9. 

10)  Tonpat  ( Tombat ) Coronde , seu  Cinnamomumi  trifoliatum, 
( Kleehaneel  Tliunb.),  in  alia  insulae  regione  nascens , incolarum  fama  recep- 
tum est , licet  autor  id  ipse  non  vidisset. 

Goeilerus  ille,  cuius  supra  mentionem  fecimus,  descriptionem  Cinna- 
momi , quam  Zeylan  nutrit  inclytam  arborem , ex  eiusdem , uti  videtur , 
viri  a 11  o 11  y m i relatu  hanc  tradit : 

,, Radix,  duorum  saepe  brachiorum  crassitie , cortice  obscure  rufescente 
vestita,  interius  eiusdem  fere  coloris,  nonnihil  exaltati.  Truncus  variae  alti- 
tudinis et  amplitudinis,  — aliis  magnitudine  mali  persicae,  pruni  aut  citri  gra- 
native,  aliis,  annosioribus  nempe,  tiliis  et  quercubus  non  cedens,  ad'  novem 

pedum  longitudinem  circumferentia  adauctus.  — Folia  Laurocerasi  foliis  simi- 

* * 

lia  esse,  quorum  nervi  hic  lucide  describuntur,  quintuplinervia  etiam  aliquot 
autori  contigit  videre.  — Flores,  ex  candido  virescentes,  monopetali , infun- 

dibuliformes , stellati,  ramos  terminant.  Calyci  exiguo  viridescenti  flos  insidet. 
Stamina  6,  pallescentia.  Odor  florum  gratus,  ad  Lilii  Convallium  halitum 
accedens  (?)  • — Fructus  sunt  baccae  oblongo  - rotundae,  maturitate  adepta  ni- 
grae vel  fusco  - coeruleae , nitentes.  Sub  tenui  pellicula  continent  carnem 
paucam,  ubi  latet  semen  unicum,  grande,  ovato  - rotundum,  glabrum, 
testa  cartilaginea  tenui.  Nucleus  in  duas  partes- divisus , (cotyledones,)  incar- 
natus. — Baccae  hae  insident  calyci  seu  cupulae , quae  sex  cuspidibus  acu-  . 
minatur,  colore  virescenti  - fusco  praeditae. « 

Quibus  omnibus  perpensis,  neque  ad  Pruniferarum , neque  ad  Nucife- 
rarum,  neque  magis  ad  Glandiferarum  familias  referendam  esse  hanc  arborem, 
colligitur  ab  ^Auctore,  sed  anomalon  eam  potius  constituere  genus. 

Patriam  lmic  solam  esse  Zeylan  insulam,  neque  in  ea  quoque  undique 
nasci,  sed  demum  trans  Chilan  fluvium,  in  regionibus  Negumbo  et  circa  Gale 
inveniri,  deesse  in  toto  districtu  lasnapatnam , neque  in  Manoar  Insula  ullam 
provenire. 

Iu  lava  et  Motabar  ia  quae  crescat,  Cassiam  ligneam  esse,  quare 
etiam  folia,  inde  collecta,  dicantur  Malabathri,  quasi  M al  ab  arica  (?  ), 
quae  sint  nihil  aliud,  nisi  folia  Cassiae  ligneae.  Hactenus  Goellerus. 

5-  io- 

Posthaec  autein,  cum  Paulus  Hermannus,  praematura  morte  abreptus, 
consilium  suum  exarandae  absolutissimae  Cinnamomi  historiae  exsequi  non 
potuisset,  alius  quidam  Vir  Batavus,  praeclarus  ille  Burm annus,  in  Thesauro 
suo  Zeylanico,  anno  1757  edito,  ea,  quae  de  Cinnamomo  dicenda  viderentur,  a 
Musei  Zeylanici,  post  obitum  Her manni  impressi,  summa  confusione  suscepit 
vindicanda.  *)  Sed  male  res  successit  evasitque  magis  in  detrimentum , quam 
in  emolumentum  huius  partis  doctrinae,  ad  Cinnamomum  spectantis,  quam  vix 
denique  a Hermanno  in  lucem  protrahi  coeptam  cognovimus.  Mirum  sane, 
cum  praeter  ipsius  Fler  manni  bene  exsiccata  herbaria,  Gronovii  quoque 


*)  L.  c.  p.  62  sqq. 

plantas  et  Cliffortii  plantaram  collectiones,  a Linneo  eodem  tempore 
descriptas,  nec  non  et  Rumphii  Thesaurum  plantarum  essiccatarum  in 
usum  vocaverit  Burmannus.  Sed  ingruens  Linneanus  dies  oculos  multorum 
tunc  temporis  ita  perstrinxerat,  ut  egerent  duce  eodem,  quem  ipsi  potius 
ducere  debuissent* 

Burmannus  elegit  sibi  ex  Hermanni  Herbario  duas  praecipuas  Cinna- 
momi species  describendas,  — Cinnamomum  nempe  »foliis  latis  ovatis 
frugiferum,  cuius  iconem  praeclaram  Tab.  27.  exhibuit,  et  Cinnamomum 
perpetuo  florens,  folio  tenuiore  acuto,  Tab.  28.  effictum. 

Primam  speciem  quod  attinet , vera  haec  est  et  genuina  Canella  Zei- 
lanica  Herb.  Hermanni;  plurima  etiam,  quae  adscribuntur  eidem  a Bur- 
manno  synonyma,  bene  se  habent,  sed  excludenda  sunt  omnia,  quae  Malaba- 
ricae  istius  speciei  meminere.  Quare  Autor  et  ipse  haec  monet:  «huius  certe 
multae  varietates  in  India  occurrunt,  ita,  ut,  licet  haec  nostra  H.  Mabalarici 
(Torn  1.  p.  110  Tab.  57.)  non  respondeat,  ipsum  tamen  sit  et  legi- 
timum Cinnamomum.fi — Legitimum  certe  probes,  licet  non  idem  hoc, 

0 

quod  satis  clare  pinxit,  Cinnamomum. 

Paucis  hinc  attigit  illas,  quas  supra  latius  exposuimus,  formas  Zeylanen- 
sium  arborum , sive  sint  Cinnamomi  diversae  species , sive  aliae  nonnullae 
errore  vel  fraude  cum  vero  Cinnamomo  commutatae. 

Transit  ad  nonam  harum,  i.  e.,  Cinnamomum  perpetuo  florens, 
folio  tenuiori  acuto,  in  Tab.  28.  delineatum , paullo  accuratius  tra- 
ctandam. Quisquis  autem  iconem,  in  ista  tabula  pictam  , attentius  contempla- 
verit , Cinnamomi  florentem  paniculam  et  eam  quidem  terminalem  , e ramo, 
foliis  aliquantum  ab  iis  veri  Cinnamomi  abhorrentibus  praedito , nascentem, 
cognoscet,  sed  foliorum  huius  ramuli  formam  esse  eiusmodi,  quae  vel  Lauro 
illi,  quam  Cassiae  nomine  inscriptam,  aBlumio,  viro  praeclarissimo,  elava 
insula  accepimus*),  vel  alii  cuidam  e Laurinorum  genere  speciei,  cum  illa  et 
Cinnamomo  vero  a Burmanno  commutatae,  tribuas. 


*)  Laurus  Burmanni  nob.,  de  quu  plura  infra. 

Augetur  suspicio  ista  Burmanni  verbis,  quae  sequuntur*):  »quum  in  Her  manni 
Herbario  nulla  distinctio  inter  lianc  (speciem)  et  primam  (Cinnamomum  verum), 
quoad  nomen  occurrebat,  anceps  haesi,  quodnam  legitimum  esset  Cinnamomum. 
Auctorum  vero  denominationes  et  descriptiones , ut  et  figuras  H.  L.  B.  et 
Malab.(!)  accurate  perpendens,  prius  Cinnamomum  legitimum  et  optimum,  lioc 
vilius  et  sylvestre  esse  puto*  quod  autem  huic  in  Museo  Zeylanico  flosculi 
verticillati  adscribantur , non  communi  sensu  botanico  est  accipiendum, 
scilicet  quod  flores  circa  caules  in  verticillos  collectos  gerat,  sed  verti  cil- 
iatos i.  e.  in  summo  caulium  vel  vertice  positos,  ad  differentiam  primi,  quod 
flores  per  caules  inter  folia  dispersos  etiam  habeat» 

Quaerebantur  itaque  a Burmanno  diversarum  specierum  exempla,  — aderant 
nulla,  quae  beatus  Hermannus  ipse  iam  distinxisset.  Inveniebatur  ramus,  specie 
admodum  diversus,  » foliis  multo  minoribus  angustioribus  magis  acutis  subtus 
pallidis  et  fere  caesiis.»  Talis  descripta  est : Canella  Zeylanica  silvestris, 
odore  et  sapore  myrrhae,  flosculis  verticillatis  Mus.  Zeyb  p.  26., 
Cassia  cinnamomea  Myrrhae  odore,  folio  trinervi  subtus  caesio 
Nicaduwalct  C in  g al  e n s i bus  dicta,  Pluck.  Alm,  p.  89.,  (cui  bene  accedit 
icon  t.  58i.  f.  2.Amalth.  p. 52.)  Haec  vero  species  eadem  est,  ac  Daweicurundu 

1 

Ceylanensiura  , neque  ea  tamen  Macl  Cur  unda  , seu  floridum  illud,  neque 
omnino  Cinnamomi  generis,  sive  odorem  spectes , sive  florem  modumque 
crescendi.  Profert  enim  haec  flores  axillares  et  fere  sessiles,  qui  haud  inepte 
verticillati  et  videri  et  denominari  possent  illis  temporibus. — Adscripsit 
itaque  Burmannus  ista  synonyma,  descripsit  et  pinxit  aliam  plantam,  Cin- 
naniomi  veram  quidem  speciem,  sed  eam  viribus  debilem,  nec  nisi  ^contritis 
foliis  odorem  Cinnamomi  spargentem,»  foliis  autem,  ut  quae  maxime,  illi 
Myrrham  olenti  similem  et  iam  a Pluckenetio , qui  Nicaduwalae  nomen 
suae  adscriberet , cum  eadem  commutatam,  licet  ista  barbarorum  appel- 
latio re  vera  potius  Burmannianae  plantae  propria  esse  videatur,  cum  plu- 
rimorum Autorum  lide,  verum  Myrrha  fragrantis  Cassiae  in  Ceylanensium 

*)  1.  c.  p.  64- 

lingua  nomen  Damil  Curundu  habendum  sit.  Nisi  forte  Nikaduwala  illud 
pro  voce  hybrida,  e speciei  sextae  ( Nieke  Curundu ) et  septimae  ( Dawel  seu 
Damd  Curundu)  coniuncto  sono  efficta,  malis  accipere;  quam  sententiam 
Burmannus  ipse  tum  eo  confirmat,  quod  suae  descriptioni  DawuVkurundu 
synonymon  adiungere  non  dubitavit,  tametsi,  floridum  se  coram  habere 
Cinnamomum  existimans,  Mciel  Curundu  scribere  debuisset , tum  maxime 
vero  eo,  quod  Nieke  Curundu  cognomen  in  recensendis  Cinnamomi  variis 
speciebus  plane  omisit. 

Obscuram  itaque  compositamque  e diversis  elementis  speciem  vel  quoad 
nomen  deprehendimus,  scilicet  JDawul  Curundu , Nieke  Curundu  et  JWciel  Cu- 
rundu barbaris  arborum  appellationibus  perverse  coniunctis. 

Porro  comparata  Cinnamomi  perpetuo  florentis  Burmanni 

icone  cum  foliis,  Mal  Curundu  et  Nieke  Curundu  dictis,  quae  in  Actorum 

* 

Acad.  C.  Nat.  Cur.  1.  c.  f.  6.  et  9-  aere  excusa  sunt,  utriusque  horum  folio- 
rumque ramuli , a Burmanno  picti , summa  similitudo  adparebit. 

Haec  icones  expediverunt,  in  oculorum  iudicium  deductae;  i evertimus 
ad  scriptores  et  in  verborum  consensum  inquirimus  ; quae  eruuntur,  haec  sunt: 
Componi  ab  auctoribus  Canellam  illam  Zeylanicam  Mus.  Zeyl.  Herm.  cum 
Cassia,  Nikaduwala  dicta,  Plucken.  Alm.  p.  89.,  huic  autem  ( Nikadu- 
wala dictae)  adiungi  Canellam  ex  Mindanao  Insula,  Ionston  Dendrogr. 
t.  53.,  et  denique  ab  ipso  Pluckenetio  in  appendice  t.  58i.  f.  2.  afferri  aliam  , 
quam  Cassiae  Cinnamomeae  Myrrhae  odore  Phytographiae  s im  il em 
(minime  autem  eandem  vel  parem)  appellat*)  floribusque  axillaribus 
brevissime  pedunculatis  describit  et  pingit. 

Haec  bene  reputantes  , iconumque  comparatarum  memores,  de  Burman- 
niano  illo  Cinnam om  o perpetuo  florente  sic  statuimus:  scilicet,  duas 
traditas  fuisse  Laurinorum  familiae  plantas,  et  eas  genere  quidem  di- 
versas, sed  foliorum  forma  perqua  similes. 

Altera  earum,  quae  Dawul  Curundu  barbarorum,  a Pluckenetio  in 

1 

*)  Amaltli.  p.  02.  app.  t.  58 1.  f.  2. 

Amalthea*)  recensetur  adiectaque  figura  satis  illustratur.  Patria  ei  Chi  na 

adscribitur , tum  quoque  ex  antecedentibus  Ceylan  insula  addenda  videtur. 

Ista  vero  huius  generis  non  est,  sed  diversi. 

Altera,  seu  NiJca  Dawula  Plucken.  Alm.  et  forte  etiam  Man!.**),  Lauri 
vel  Myrrhae  odore  dicta,  Cinnamomi  generis  est  species  C eylanens  is» 
Quam  utramque,  cum  herbarium  H er  manni  siccum  evolveret,  reperit 
quidem  Cl.  Burmannus,  sed  foliorum  deceptus  similitudine,  neque  floribus 
satis  investigatis , solam  pingendam  curavit  posteriorem,  cui  Lauri 
13  ur  manni  nomen  sumus  imposituri;  sed  addidit  perperam  et  alterius 
speciei  citata  nomina  cum  definitionibus  auctorum , peccavitque  maxime  , cum 
tantum  verborum  dissensum  vilipenderet. 

Huius  autem  rei  certissima  argumenta  habemus  inter  plantas  complures, 
quas  beatus  Brugmansius  olim  humanissime  communicavit,  ramulos,  non- 
nullos exsiccatos  tum  veri  Cinnamomi  Zeylanici,  cum  icone  Bur- 
manniana  ***)  examussim  congruentis,,  tum  alius  e Linneano  genere  Lauri 
plantae,  quae,  Litsaeae  novo  lussievi  generi  accensenda,  a Litsaea 
trinervia  Lamarckii  seu  Litsaea  Myrrha  Iuss.  f),  cui  similis  est,  patrio  solo 

7 * \ 

aliisque  notis  recedit.  Isti  vero  Litsaeae  trinerviae  Lam.  synonymon  additur 
Cassia  Cinnamomea  illa,  Myrrhae  odore,  Pluck.  Alm.  1.  c.,  (et  id  iure  quidem) 
una  cum  pluribus  aliis,  quae  ad  Zeylanicam  nostram  spectant. 

Utraque  haec  species  ex  herbario  desumta  est  Royeni,  quod,  ab  im- 
mortali Linneo  olim  perlustratum , variis  eiusdem  auctoritate  adnotationibus 
ornabatur.  Et  Cinnamomo  quidem  Zeylanico  nomen  inscriptum  erat: 
Laurus  Cinnamomum  Lin.  , Litsaeae  autem  isti,  quam  diximus: 
Laurus  verti  ciliatus  V.;  videlicet  hac  nota  indicatur,  Canellam  illam 

t - 

habendam  esse  flosculis  ve  rticill  atis  Mus.  Zeyl. 


*)  b c. 

**)  Alm.  p.  89.  Mant.  p.  4°* 

***)  Thes.  Zeyl.  t.  27. 

*f-)  Ann.  da  Mus.  d’Hist . nat.  Vol.  VI.  p.  ao5  et  p.  212. 

JIaec  ansam  praebuit  errori;  tertia  vero  species  dedit  materiem  iconis *  *) 
alterius  Burmannianae  fingendae  , ut  supra  vidimus.  Quae  cuncta  ut  iam  isto  loco 
clarius  appareant,  specierum,  de  quibus  hic  sermo  fuit,  diversa  nomina  cum 
synonymis  auctorum,  in  castigatum  ordinem  redactis,  praemittimus,  quae 
cuncta  denique  in  ultimo  capite , ubi  de  Cinnamomi  veris  et  fictis  arboribus 
acturi  sumus,  accuratius  explicabuntur. 

Itaque  distinguenda  sunt: 

1)  Laurus  Cinnamomum  Lin.  Burm.  Thes.  Zeyl.  tab.  27. 

2)  Laurus  Burmanni  nobis.  Burm.  Thes.  Zeyb  tab.  28.,  exci,  facile 
omnibus  synonymis,  praeter  illud;  Arbor  canellifera  sylvestris  odore  »Lauri« 
vel  Myrrhae  Herm.  Breyn.  Prodr.  II.  p.  4 5.  Pluck.  Mant.  p.  4°»  Sindoc 
Rumph.  Amb.  II.  p.  69. 

3) Litsaea  Zeylanica  nob.,  quae  est  Dciwul  Curundu  Act.  Ac.  N. 

♦ v 

Cur.  Vol.  1.  p.  4.  t.  2.  f.  6.  Laurus  Zeylanica  flosculis  verticillatis  Herm. 
Mus.  Zeyl.  26.  Cassia  cinnamomea  Myrrhae  odore  Pluck.  Alm.  p.  5 2,  Dciwul 
Curundu  etc.  Marshcil  Ann.  of  Phil.  1817.  Oct.  p.  240.  tab.  71.  f.  1. 

4)  Litsaea  Myrrha ‘Iuss.  (trinervia  Lam.)  cum  Synonymis:  Cassia  cinna- 
momea, Myrrhae  odore  etc.  Pluck.  Amalth.  1.  c.  App.  tab.  58i.  f.  2.  Laurus 
Iaponica  auctorr.  Laurus  Myrrha  Lour.  Coeli,  ed.  Willd.  1.  p.  5o8.  exci.  syn. 
Herm.  **) 

5.  11. 

Post  Burmannum  Breynius  rem  prisco  adhuc  more,  sed  obiter  tantum, 
ex  proposito  suo,  tetigit.  ***) 


*** 


*)  TTies.  Zeyl.  t.  28.  ' 

*)  Arborem  canelliferam  sylvestrem  Iaponicam  folio  minimo,  Breyn.  prodi.  II.  45., 
quam  alii  huc  accersunt,  multum  differre  a nostra  probat  Pluckenetii  figura  tab. 

XIII.  fig.  3.,  quae  isti  audit:  Cassia  Cinnamomea  sylvestris  Iavanica  rhomboide  folio 
parvo  fructu  calyculato,  citato  Liuschotten.  Ind.  Or.  P.  IV.  Vide  supra  pag.  20. 

) Prodr.  II.  (1739.)  p.  44- 

» i)  Arbor  canellifera  Zeylanica,  citato  Burnianni  Thesauro  cum 
icone  tab.  27.  et  omnibus  synonymis.  « 

»2)  Arbor  canellifera  indica,  cortice  acerrimo  viscido,  seu 
mu  cilaginoso  , qui  Cassia  lignea  officinarum  nobis,  Cassia  lignea 
fusca  C.  B.*)« 

» 5)  Arbor  canelli  fe  ra  Malabar  ica,  cortice  ignobiliore,  cuius 
folium  Malabathrum  officinarum  nobis.  Caruct  H.  Malab.  I.  p.  107. 
tab.  57.«  Adduntur  haec:  Aerum  in  officinis  pro  Folio  Malabathro 
non  folium,  quod  a Cordo  expressum  et  arboris  canelliferae  no- 
strae est,  sed  etiam  arboris  canelliferae  sylvestris  Zeylanicae 
odore  et  sapore  Lauri  vel  Myrrhae  Her manni  venditur.  — 
Habes  hic  fontem  errorum  omnium , qui  ad  hanc  diem  Lauri  Cassiae  Lin. 
synonymiam  vexaverunt.  « 

» 4)  Arbor  canellifera  Taiwanica,  cortice  acerrimo  viscido,  ingrato 
«quodam  sapore  intermixto,  Cl.  Golio  ex  oriente  nomine  Cinnamomi  T a i o- 
»wanici  transmisso,  sapore  9 acredine  etiam,  optimo  Cinnamomo  Ze3rlanico 
» antecellente  , sed  quodam  etiam  ingrato  ac  rancido*  commisto. « — . Incerta 
species.  Nisi  ex  Oriente  esset  allata,  Canellam  albam  crederes  eam 
significare. 

» 5)  Arbor  canellifera  sylvestris  I aponica  folio  minimo,  Lauri 
Iaponicae  nomine  a Cleyero  missa. « — De  qua  confer  in  pagina  antecedente 
notam,  ad  Litsaeam  Myrrham  Iuss  spectantem. 

§,  12. 

L i n n e u s. 

Multa  erat  cumulata  materies , eaque  varia  variisque  erroribus  quidem  per-  • 
plexa,  sed  plurima  tamen  recentissimorum  temporum  opera  et  studio  ex  ipsa 
natura  depromta  et  acute  composita.  Talem  et  Cinnamomi  historiam  offendimus 
a Cae salpini  aetate,  utraque  India  civium  nostri  orbis  audacia  et  virtute 


*)  Conf.  II.  Malab.  Tom.  Y.  tab.  55.,  quae  est  Laurus  Malabathrum  Lin. 

strenua  penitus  demum  perlustrata,  quin  maximam  partem  legibus  nostris 
subiecta,  Lusitanorum  Belgarumque  navigationibus,  mercatorum  opulentissimis 
confoederationibus,  virorum  eruditorum  peregrinationibus,  tum  procerum  quo- 
rundam,  qui  victo  orbi  novisque  coloniis  praeessent,  vel  proprio  ingenio  vel 
liberalitate , medicorum  deinceps  et  botanicorum,  Amati  Lusitani,  Fabii  Co- 
lumnae, Garciae,  Clusii,  Pisonis,  Hermanni  praesertim  Breyniique  acumine 
auctam,  politam  et  secundum  veram  specierum  patriam  scrupulose  examinatam, 
quo  tempore , veris  tandem  et  certis  a falsis  atque  incertis  summa  cura 
discriminatis,  alia  isti  aliunde  lux  affulsit.  Namque  alius  debuit  esse , qui  leges 
novae  scientiae  scriberet,  alii,  qui  humeris  fundamento  essent  aedificio  prae- 
claro. Itaque  Linneus,  cum  iisdem  fere  annis,  quo  I.  Bur mannus  et 
Breynius  florebant,  (1757),  splendidissimam  Horti  Cliffortiani  ederet 
descriptionem,  et  Genera  plantarum,  stupendum  ingenii  opus,  in  lucem 
emitteret,  Cinnamomi  historiae  generaliori  optime  consuluit,  ad  species 
non  eadem  cura  intendit  animum.  Laurum  id  genere  esse  primo  floris 
aspectu  cognovit  vir  acutissimus.  Quae  autem  Laurus  arbor  appellanda  sit,  in 
Generibus  plantarum*)  his  verbis  demonstravit: 

»Class.  IX.  E nne an d r ia.  Monogynia.  Laurus  Tournef  667  Cinna- 
momum Herm.  H.  L.  B.  656»  Burm.  Zeyl.  28.  Campliora  Gronov.  Diss. — 

Cau.  nullus:  nisi  corollam  rectius  calycem  diceres. 

Cor.  Petala  sex,  ovato  - acuminata , concava,  erecta,  alterna  exteriora. 

Nectarium  constans  tuberculis  tribus  acuminatis  coloratis  in  duas  setas 
desinentibus  germen  circumstantibus. 

Stam.  Filamenta  novem,  corolla  breviora,  compressa,  obtusa,  terna  in 
singulo  ordine.  Antherae  margini  filamentorum  superne  utrinque 
adnatae. 

Corpuscula  duo  globosa,  petiolo  brevissimo  singulo  filamento  intimi  or- 
dinis prope  basin  affixa. 


*)  Lugd.  Batav.  17^7.  p.  120. 

Pist.  Germen  subovatum.  Stylus  simplex  , aequalis , longitudine  stami- 
num. Stigma  obtusum,  obliquum. 

Per.  Drupa  ovalis,  acuminata,  unilocularis , corolla  comprehensa. 

Sem.  Nux  ovato  - acuminata  Nucleus  eiusdem  formae. 

Obs.  Maxima  specierum  pars  una  cum  Cinnamomo  et  Camphora 
hermaphrodita  est,  in  nonnullis  tamen  mares  seorsim  in  Di  oeci  a prodeunt, 
ut  in  L auro  Tournef. , ubi  etiam  saepius  stamina  octo. « 

% 

Isti  itaque  generi  subiectum  descripsit  in  Horto  Cliffortiano  (1737)  ar- 
borem illam  canelliferam,  quo  solo  nomine  omnes  complectebantur  Cinnamomi 
et  Cassiae  recentiorum  species : 

» Laurus,  foliis  oblongo  - ovatis  trinerviis  nitidis  planis  1.  c,  p.  154.  n.  6.« 
Synonyma  adducuntur: 

»Cassia  Cinnamomea  Herrn.  Lugdb.  1 529.  *t.  655. 

Cinnamomum  foliis  latis  ovatis  frugiferum  Burm.  Thes.  Zeyh  p.  62. 
tab.  27. 

C.  Bauli.  Pin.  p.  4°8* 

Carau  (lege  Carua)  Rheed.  Malab.  I.  p.  107.  t.  5j. 

Cinnamomum  perpetuo  florens,  folio  tenuiori  acuto.  Burm  Thes. 
Zeyl.  p.  65.  t.  28. 

Verba,  quae  his  addidit  vir  immortalis,  memoratu  dignissima  sunt: 
»Crescit  in  Zeylona  praestantissima  arbor.  Arbor  haec  vetita  Europae 
»oras  salutavit  nunquam,  nec  hortis  nostris  grata  fuit  unquam  hospes, 
»nec  facile  erit  ullius* « Tales  autem  arbores  iam  ante  annum  1669  in  horto 
Beverningkiano  per  aliquod  saltem  tempus  viguisse,  supra  demonstravimus. 
)>Suffecit  nobis,  siccam  inter  siccas  conservare,  flores,  quos  non  potueramus 
vivos,  demortuos  tamen  lustrare.  Hermaphrodita  est,  et  in  Horto 
Malabarico  optime  describitur.  Stamina  enim  novem  sunt,  quorum 
»tria  interiora  appendiculata  3 pistillum  unicum.  Vide  Bur  manni  Tliesau- 

»rum  Zeylanicum,  tab.  28.  fig.  marginalibus,  ubi  1.  germen  cum  stylo, 

. % 

j) 2.  stamen  unicum  ex  tribus  interioribus,  utrinque  appendiculatum , 3.  corolla 

»apetala , 4-  clausa,  seu  erecta*«  Lieeat,  quae  ex  his  colligenda  videantur , 
statim  adnectere  : 

i°  Linneum,  cum  Hortum  ClilTortianum  describeret,  Laurum  Cinna- 
momum sensu  latissimo  accepisse,  quo  omnes  canelliferas  arbores,  nullo 
patriae  discrimine  observato,  complectebatur. 

2°  Vivum,  quod  nemo  mirabitur,  florem  Linneo  non  modo  non  visum 
esse  , sed  siccum  quoque , quae  tunc  superstitiosa  fere  fuit  huiusce  arboris 
veneratio,  vix  summa  circumspectione  tangere  manibus  licuisse  examinique 
♦ subiicere  erudito.  Quo  factum  est , ut  Burmanni  iconibus  pro  ipsa  natura  uti 
in  constituendo  generis  charactere  cogeretur  vir  celeberrimus. 

5°  Burmanni  licet  auctoritate  in  nonnullis  decepto  minime  tamen  excoe- 
cato,  Cinnamomum  illud  perpetuo  florens  Linneo  visum  esse  Lauro 
Cinamomo  genuino  satis  quidem  cognatum,  non  ita  tamen,  ut  ne  varie- 
tatis nota  sub  isto  nomine  esset  enarrandum. 

4°  Neque  magis  fidem  habuisse  Linneum  verbis  Burmanni,  quibus  istic, 
inductus  nomine  huius  arboris  et  aliorum  observationibus , in  Mael  Cu - 
rundu  forte  et  in  Dawul  Curundu  arbore  institutis , ramulum  , tabula 
28  depictum  , masculi  eiusdem  cum  Cinnamomo  speciei  arboris  esse, 
ingeniose  magis,  quam  vere  coniiciebat.  Nam  hermaphroditam  esse 
arborem,  disertis  verbis  Linneus  1.  c.  declaravit,  neque  omnino  flores  huius 
floridi,  a fructigeri , quod  nominabat  Burmannus , seu  genuini  Cinnamomi 
floribus  censuit  diversos,  neque  Litsaeae  seu  Dawul  Curundu  flores,  qui 
partium  abortu  vere  dioici  reperiri  dicuntur,  hic  in  censum  vocavit,  licet 
essent  eiusdem  arboris,  quam  alio  tempore,  ramulos  eius  in  Royeni  herbario 
tractans,  Laurum  verticillatam  Hermanni  ad  exemplum  appellaverat. 

5)  Verum  e quo  errore  feliciter  evasit  vir  iste  perspicacissimus , in  hunc, 
qui  evenerit,  ut  longo  tempore  post  alii  incurrerent,  cum  adversus  Iussievi 
{Ann.  du  Mus.  VI.  p.  21 5.)  gravissimam  luculentissimamque  demonstrationem 
Cinnamomum  a Lauro  distingui  floribus  dioicis  assererent,  iure 
miramur. 


40 


Quam  cito  autem  Linneus , auctorum , quae  ad  eum  pervenerant , de 
Cinnamomo  adversariis  et  iconibus  curatius  inter  se  collatis  , verum  attigerit ; 
testimonio  est  FI.  Zeylanica,  edita  anno  1747* 

Distinguuntur  iam  duae  species,  tertia  digito  monstratur. 

«1)  Laurus  foliis  ovato  - oblongis  trinerviis  basi  nervos  unientibus  145. 

Syn.  Cassia  Cinnamomea  Herrn.  Lugdb.  129  t.  655.  Burm  Zeyl.  62.  t.  27. 

• Patria:  Zeylona. 

(3.  Katou  - Karua  Rlieed.  Malab.  V.  p.  io5.  t.  55. 

Patria : Malabaria. 

2)  Laurus  foliis  lanceolatis  trinerviis:  nervis  supra  basin  unitis  146.' 

CitanLur  Herm.  Lugdb.  p.  100.  Burm.  Zeyl.  p.  63.  t.  28. 

Eadem  repetuntur  in  Materia  Medica,  Holmiae  Anno  1749  edita, 
et  denique,  anno  1755,  in  Specierum  plantarum  codicem  introducta, 
ad  hunc  usque  diem  servantur,  additis  tantummodo  posteriori  speciei  aliis 
quibusdam  synonymis,  quae  Nicol.  Laur.  Burmannus  in  FI.  Ind.  p.  91  et  92, 
recte  alia , alia  incautius , conscripsit* 

Revertamur  ad  Linnaei  in  Cinnamomum  curas , quibus  perpensis , ple- 
raque laudanda  occurrent , sed  et  aliqua  vituperanda. 

A prima  specie,  quam  deinceps  Laurum  Cinnamomum  appellatam 
voluit,  bene  seiunctum  Aridemus  Karua  istud,  H.  Mal*  I.  t.  5 7.,  idemque 
vero  posteriori  speciei,  i.  e.  Lauro  Cassiae  Linneani  systematis,  cuius  ele- 
gantissima,  immo  vero  unica  viva  haec  imago  existit,  non  esse  redditam, 
merito  dolemus.  Laurum  illam  Zeylanensem  praestantissimae  indolis,  ab 
aliis  eiusmodi,  quas  Malabaria  et  diversae  Indiae  orientalis  Insulae  nu- 
triunt, nitido  charactere  distinctam  comprobantes,  ex  altera  parte  Katu-Karu- 
arn  Florti  Malabarici  V.  p.  io5.  t.  55.,  peregrinam,  amplissimis  foliis,  vere 
sylvestrem,  ut  Auctor  Horti  Malabarici  1.  c.  eam  designat  atque  ex  proposito 
a Karua , simpliciter  dicta,  hisce  fere  notis  separat,  vix  serio  in  ista  vicini- 
tate relictam  esse  persuademur. 

Accuratissima  est  Malabarici  Cinnamomi,  seu  Lauri  Cassiae  Lin.,  a fo- 
liis longioribus  nervisque  altius  iunctis  definitio,  sed  quidnam  huic 

cum  figura,  in  Thesauro  Zeylanico  picta,  commune  est?  quae  neque 
lan  ceolatis  foliis  gaudet,  • neque  nervis  ab  iisdem  praecedentis  speciei  con- 
spicue aberrantibus.  Quis  non  potius  credat,  verbis  his  nullam  aliam,  nisi 
Rh  e e dia  nam  illam  Karuam  indicari?  Quod,  quemadmodum  a Linneo  fieri 
potuerit,  nulla  alia  ratione  explicandum  videtur,  nisi  statuamus,  clarissimum 

virum  toto  animo  in  Burmanni  summa  merita  conversum,  binis  his  iconibus  ni- 

' 0 

mium  tribuisse,  et  cum  per  alteram  earum  priorem  speciem  (Laurum  Cin- 
namomum) significari  absque  dubio  cognovisset,  neque  vero  alterius,  seu 
Nieke  Curundu,  certam  originem  adhuc  perspexisset,  eas  magis  distribuisse, 
quam  strenuo  examine  diiudicavisse.  Sic  enim  posteriori  speciei  figuram  quo- 
que posteriorem  obtingere,  necesse  fuit. 

Fecit  forte  ad  haec  quoque  Burmanni  in  citandis  auctoribus  praecipitatio, 
dum  iste  Cinnamomo,  quod  floridum  appellabat,  adiunxit  C an  ellam 
sylvestrem  Malabaricam  Raii,  H.  Pl.  p.  1662  et  FI.  Malab.  p.  17., 
porro  Canellam  sive  Cinnamomum  vulgare  crassiore  cortice  Ioh. 
Bauh«.  Hist.  1.  p.  461.,  tum  Katou  Karua  quoque  IL  Mal.  V*  tab.  55.,  quo- 
rum priora  certe  ad  Laurum  Cassiam  Lin.  spectant,  posterior  isti  sal- 
tem magis,  quam  Cinnamomo  Zeylanico,  congruit. 

Sed  haec  parum  ad  rem  conferunt.  Linneum  enim  in  Lauro  Cas- 
sia sua  similitudinem  iconis  Karucie , in  Horti  Malabarici  Volumine  I. 
tab.  5j.  editae,  quaesivisse,  vel  etiam,  uti  fieri  solet,  lianc  insuper  cum 
Burmanniano  isto  spectro,  alia  forte  augendo  alia  tacite  detrahendo,  quasi  re- 
conciliasse, testem  habemus  idem  Royeni  herbarium,  ab  ipso  Linneo  perlustra- 
tum nominibusque  plantarum  compluribus  instructum;  in  quo  scilicet  Lauri 
et  Cinnamomi  et  Cassiae  diversis  cognominationibus  unam  ean- 
demque  speciem  Zeylanicam  inscriptam  vidimus,  ita  tamen,  ut 
prioii  ramuli  omnes  foliis  respectu  longitudinis  latioribus  vestiti, 
posteriori  vero,  seu  Lauro  Cassiae  Lin.,  quicunque  angustioribus 
essent  foliis  eadem  charta  collecti  adscriberentur.  Quae  res  argumento  esse 
potest,  Linneum,  cum  Lt  Cassiam  suam  inter  Zeyianicas  plantas  quaerendam, 
male  ei  persuasum  esset,  angustiora  illa,  quae  icon  Rheediana  monstrabat, 

Karucie  folia,  reperire  voluisse,  selegisse  autem  nihil,  nisi  angustiora 
Cinnamomi,  quorum  exigua  quidem  inveniebatur  similitudo  Kcitu  Karucie 
Rheedianae,  sed  maior  aliqua  foliorum  Cinnamomi  florigeri  Burmanni.  Itaque 
rursus  diverso  modo  commiscebantur  Cassia  illa  vera  et  Cinnamomum 
Burmanni  floridum. 

In  his  vero,  qui,  summum  Linneum  peccavisse,  forte  reprehendat,  is  qui- 
dem gravius  in  illos  simul  invehatur,  necesse  est,  qui  ad  nostra  usque  tempora, 
quantumvis  Cinnamomi  Zeylanici  exempla  sicca  haud  parca  manu  viris  bota- 
nophilis  distribuantur,  malabaricam  illam  usque  adeo  neglexerunt,  ut, 
quae  Linneo  non  licuit  observare  huiusce  et  antecedentis  discrimina  . ea  nunc 
quoque  vel  a paucissimis  nostratium  rite  perpensa  solisque  hortulanis  curae  di- 
versarum huiusmodi  arborum,  navigantium  sorte  e patria  illatarum,  relictae 
esse  videantur. 

r' 

§.  13. 

Quae  Linneus,  uti  demonstratum  est,  partim  neglecta,  partim  obscura 
dimisit,  ea  paulio  post  N.  L.  Burmannus,  in  antecedentil)us  iam  laudatus,  fere 
omnia  explanavit,  tres  illas  Cinnamomi  specie  arbores  statuens  ita,  uti  se* 
quuntur  *) : 

»1.  Laurus  ( C i n n a m omu  m)*  foliis  trinerviis  ovato  - oblongis  , nervis 
versus  apicem  evanescentibus.  Lin.  Sp.  p.  52 8.  (exci.  syn.  quibusd.),  — FI.  Zeyl. 
345.  — Cinnamomum  foliis  ovatis  latis  frugiferum  Burm.  Th.  Zeyl.  p.  62. 
t.  27.  — Cinnamomum  sive  Canella  Zeylanica  C.  Bauh.  Pin.  p.  4°8*  — Cas- 
sia cinnamomea  Herm.  Lugdb.  p.  129.  t.  655.  « 

»2.  Laurus  (Cassia)  foliis  triplinerviis  lanceolatis.  Lin.  Sp.  p.  528.  FI.  Zeyl. 
146.  Mctrua  (lege  Karua)  H.  Mal.  1.  p.  107.  t.  57.  Cinnamomum,  seu  Ca- 
nella  Malabarica  (et  Iavanensis  **) ) C.  B.  Pin.  4°9-  Bui.  Hi  st.  i562.  — 


*)  FI.  Ind.  (17Gb.)  p.  91.  sqq. 

**)  Quae  de  Ia  v an  ico  isto  Cinnamomo  nostra  sententia  sit,  supra  declaravimus 

p.  20  et  55  nota. 

(Reliqua,  quae  isti  adscribuntur , synonyma:  Canella  Zeylanica  sylvestris,  odore 
et  sapore  Myrrhae,  Herxn.  Mus*  Zeyl.  6,  et  Cassia  cinnamomea  Myrrhae 
ociore,  folio  trineryio  subtus  caesio  Plucken.  Alm.  p.  89.,  utpote  quae  ad  Lit- 
saeam  Myrrham  et  Zeylanicam  pertineant,  tum  Burmannianum  illud 

«perpetuo  ilorens  Cinnamomum « ab  ista  specie  excludenda  sunt. 

« • 

5.  Laurus  (Malabathrum)  foliis  trinerviis  ovato-  acuminatis,  nervis  ver- 
sus apicem  confluentibus.  Katoa  Karuci  H.  Mal.  V.  p.  10 5.  t.  55.  — ( Sin - 

doc  Ruinph.  Amb.  2,  p.  69*)?)  — Malabathrum  Malabaricum  Garcin.  Herb., 
quae  olim  erat  Lauri  Cinnamomi  var.  p.  Linneo  appellata*  In  eo  vero  erra- 
visse putamus  virum  clarissimum,  quod  Malabathri  folia  huius  praecipue  arbo- 
ris esse  existimaret , cum  pleraque  hoc  nomine  venalia  Lauri  Cassiae  potius 
esse  inveniantur  **).  Yerosimile  tamen  est,  utriusque  arboris  folia  vel  pro- 
miscua vendi  isto  nomine,  vel  etiam  maiora  haec  Malabathri  folia  a quibus- 
dam maioris  verissimaque  Folia  Inda  habita  esse. 

§.  14. 

Eadem  fere , quae  de  Cinnamomo  Zeylanensi  ex  Praefecti  illius  Belgici 
relatu  supra  enarravimus,  confirmat  vir  illustrissimus  Thunbergius,  qui 
in  itinere,  per  Caput  bonae  spei,  Iavam  insulam  et  Iaponiam  annis 
177° — 177 8 peracto,  ad  Zeylonam  etiam  insulam  appulit  ibidemque  per 
quinque  mensium  spatium,  scilicet  a mense  Augusto  anni  1777  ad  ultimum 

Ianuarium  anni  1778,  commoratus,  historiae  naturali  huius  insulae  illustrandae 
strenue  incubuit. 

Et  distinguit  quidem***)  Laurum  Cinnam  omum  Lin.,.  ceu  veram  pro- 
batissimi Cinnamomi  matrem,  a deteriori  Cassia  ( Mutter  - Zimmet),  quippe 
cui  folia  angustiora  sint  magisque  attenuata,  cortex  autem  crassior  et  sapor 
ma^is  pungens,  innata  aciimonia.  In  eo  tamen  novorum  errorum  ansam  praebuit 

*)  Smdoc  Rumpi, ii  valde  dubium,  vix  etiam  lmins  loci,  sed  potius,  ni  omnia  fallunt, 

Lauro  Cuiitlawan  Reinw.  apponendum. 

**)  Coni’.  Ioh.  Bauh.  Hist.  1.  c. 

) Reise.j  ilbe.rs.  von  GroskurcL 


2 Th.  S.  i85  Jf. 

Thunbergius,  quod  hanc,  posteriori  loco  nominatam,  arborem  varietatem  illius 
nobilioris  iudicet,  etiamsi  Malabarica  littora,  illius  patriarn,  ipse  non  attigerit. 
Namque  certo  aliter  iudicavisset , si  unquam  Zeylanicam  Cinnamomi  Laurum 

cum  genuina  Malabarica,  paterno  solo  nascente , comparasset. 

• ^ * . 

Ex  omnibus  enim,  quae  hucusque  allata  sunt,  id  sequi  videtur  evidentis- 
sime, Laurum  Cassiam  veram  in  Zeylania  insula  nullam  omni- 
no reperiri,  neque  magis  in  lava  insula,  ut  alii  perhibuere,  quod  si  in 

ista  insula  nascatur,  Thunbergium  certe  oculatissimum  non  latuisset. 

- 

Decem  illas,  quas  supra  enumeravimus  species,  incolarum,  Cinnamomi 
decorticandi  peritorum  ( Schjalias  ipsorum  lingua  dicuntur  ) , fide  tradit, 
nempe  Rasse  Carunda  vel  Penni  Curanda , Neti  Curanda  , Capuru  Curun - 
da , Cahatte  Carunda , — »has  quatuor  autem  formas  ad  Cinnamomum  Lau- 
rum pertinerem  addit,  — Siiwel  Curanda , • — »et  eam  esse  Cinnamomi, « — 
Dawal  Curunduj  — quae  male  Lauri  Cassiae  varietas  censetur,  Burmanni  ci- 
tatis iconeque,  non  bene  a Linneo  L.  Cassiae  adiudicata,  praeeuntibus,  — 
tum  Nica  Curanda ; — reliquas  rarissimas  esse,  nec  nisi  in  terris  Imperato- 
ris Zeylanensis  reperiri,  et  Caturu  Curanda , — » alius  certe  generis  arbo~ 

rem,«  — tum  Mal  Curanda , decimam  autem  Tornbat  Carunda  vocari.  Ha- 
i rum  autem  priorem,  Rctsse  Carunda  dictam,  fortasse  et  secundae,  tertiae  et 
quartae  speciei  arbores,  ab  incolis  per  silvas  quotannis  quaesitas  et  decortica- 
tas , Belgis  mercatoribus  Cinnamomi  nobilis  quasi  silvestrem  messem 
praebuisse,  donec  anno  1770  primus  Iman.  Guilelmus  Falck,  Provinciae 
Belgicae  in  ista  Insula  summus  Praefectus,  invitis  fticolis  et  novam  rem  vel 
irrigatis  aqua  fervida  surculis  oppugnantibus,  magnis  arboretis  colere  Cinna- 

K * 

momum  docuerit. 

Exinde  arboris  serendae  et  rite  colendae  mos  obtinuit , et , qualis  vitis 
optima  quaeque  in  nova  vinea  conserenda  seligitur , ita  nunc  Laurum  Cinna- 
momum, nobile  aroma  ferentem,  vel  solam,  vel  Laurum  Cassiam,  eodem  no- 
mine in  Zeylan  insulam  illatam,  colunt,  debilioris  vel  fallacis  corticis  species 
silvis  relinquunt  vilique  pendunt. 

§.  15. 

Res  novis  ambagibus  irretita. 

Quid  mirum  itaque,  si  recentissimis  diebus  vir  quidam  , rerum  naturae 

haud  is  quidem  imperitus,  sed  aliis  tamen  negotiis  nimis  obstrictus,  Henri- 

% 

cus  Marsh  aliius.  Chirurgus  exercitus  Anglorum  Zeylanensis  supremus,  cum 
ad  clarissimum  et  praenobilissimum  Bancksium,  Equitem,  per  litteras  de 
Cinnamomi  natura  et  differentiis  nuntiaret'*'),  unam  et  solam  Laurum  Cin- 
namomum , eam  scilicet , quam  ubique  cultam  laudibusque  celebratam  vi- 
deret , a natura  procreatam  esse  acriter  defendit : plerasque  eius  Species , a 

Thunbergio  incolarum  fide  enarratas , vix  varietates  appellandas  esse  ; ipsam 
Kurua  ( Karuct ) Rheedii  (- Malabaricam  intelligas,  Mars  ha  11  io  non  magis, 
ac  Thunbergio,  cognitam,)  haud  amplius  distinguendam-  alias,  (quod  iam 
Thunbergius  observaverat,)  nihil  omnino  prodere  Cinnamomi ; Cinnamomum 
perpetuo  florens  Burmanni,  quod  ad  iconem,  eandem  arborem  esse, 
quam  in  antecedente,  tabula  frugiferam  vir  ille  appellasset,  i.  e.  genui- 
nam Laurum  Cinnamomum  Linnei,  »paucis  tantum  dissimilem  5 <t 
illam  vero,  quam  Burmannus  ad  iconem  Cinnamomi  istius  floridi  advocavit, 
Dawul  Car  unda , Nika  Dawula  vel  Niha  Curundu  barbaris  cognominatam, 
longe  aliam  esse  speciem,  (eam  nempe,  quam  supra  Litsaeae  Zey fa- 
ni cae  nomine  indicavimus),  — hanc  autem  esse,  quam  Laurum  Cas- 
siam Linneus  quondam  statuerit. 

J-  16. 

Critica. 

Videamus,  qua  arte  hio  vera  falsis  misceantur!  Una  Cinnamomi  species 
nunc  colitur;  quod  qui  fieri  non  negaverit,  negabit  tamen,  hanc  solam 
speciem  nasci,  et  Thunbergium  in  eo  errasse,  quod  silvestrem  illam 
et  sponte  nascentem  arborem  cum  Dawul  Curundu  dicta  componeret  **). 

V Annals  of  Philosophy.  Oct.  1817.  p.  241.  sqq, 

**)  I-  c.  p.  214. 


46 


Quis  non  ex  istis  potius  concludat,  reliquas  omnes,  qtias  ct.  Thunbergius 
non  solum  enarravit,  sed  quarum  folia  iam  ante  multos  annos  alius  quidam 
depicta  edidit,  haud  Cinnamomi  quidem  arbores  esse,  sed  tamen  esse  arbores 
sui  generis,  neque  minoris  eas  habendas,  ac  illam,  quam  ex  omnibus  bene 
ab  eo  distinctam  agnovimus  speciem,  Dawul  Curundu  seu  Litsaeam  Zeylani- 
cam  ? Dignas  itaque  esse  et  istas,  quas  posteri  e silvis  in  lucem  proferant*  — 
Porro  in  Marsliallii  sententiam  inquirentes,  discimus  ab  eo,  nKaruam 
«Rheedii  foliis  neutiquam  similem  esse  Cinnamomo , neque  vivam  ab  auctore 
«observatam ; sed  proferre  corticem  aliquem  crassiorem,  optimo  quidem  Zey- 
«lanensi  Cinnamomo  inferiorem,  eo  vero  Cinnamomo,  quod  in  septentrionali- 
bus et  orientalibus  insulae  oris  gignitur,  praestantius  plurimorum  sententia  iudi- 
» catum. « — Quomodo  autem  ex  his  sequitur,  Cassiam  illam  Malaba- 
ricam,  quam  bene  distinctae  formae  et  speciei  crescentem  cernimus,  a 
Lauro  Cinnamomo  minime  differre?  An  quia  et  huius  rami  vetustio- 
res cortice  crassiore  obducuntur,  qui,  cum  delibretur,-  specie  et  sa- 
pore Cassiae  Malabaricae  similis  esse  perhibetur?  Quis  autem  Pyri  Mali  et 

v \ t ■ m j 

Cydoniae,  vel  Pruni  avium  et  Cerasi  detractos  cortices  tam  scite  dis- 
cerneret, cum  eiusdem  aetatis  spolia  ei  diiudicanda  proponerentur? 

Dein,  si  posteriores  species,  quas  Thunbergius,  vir  cl.,  enumerat,  distinguun- 
tur, quid  obstat,  quominus  et  reliquae  plurimae,  quas  antiquiores  illi  auctores  nequa- 
quam maioris  ad  Cinnamomum  praeparandum  usus  esse  docuere,  ob  foliorum  di- 
versam figuram  ipsae  diversae  habeantur,  donec  experto  demonstretur  contrarium? 

Burmannus  denique  quam  Cinnamomi  perpetuo  florentis  in  ta- 
bula 28  edidit  effigiem,  ea  si  veram  Laurum  Cinnamomum  Lin.,  «paucissimis 
«tantum  mutatis, « ostendit,  qui  fit,  ut  Laurus  Cassia  Linnei,  ab  hoc 
illustri  viro  sola  huius  ipsius  figurae  fide , uti  fertur,  constituta , non  similis 
potius  iudicetur  Lauro  Cinnamomo  Linnei  vel  prorsus  eadem  species?  An, 
quia  Burmannus  Dawul  Curundu  ad  suam  iconem  citavit?  Sed  idem  et  Hor- 
tum Malabaricum  laudat,  et  certe  per  nobis  mirum  videri  debeat,  Lin- 
neiim  arborem,  quam  vel  nusquam  terrarum  viderat,  vel,  cum  in  Royeni 
herbario  eam  offenderet,  verticillatae  Lauri  nomine  adiecto,  ulteriori 

quasi  examini  servaverat.  Lauri  Cassiae  nova  appella tione  descripsis- 
se, figuras  autem  tam  Burmanni,  quam  Rheedii,  quarum  alteram  cita- 
vit, alteram  ignorare  non  potuit,  nauci  habuisse,  quin  etiam  quasi  in  ludi- 
brium lectorum  digitum  in  eas  intendisse  ? 

Quae  cum  ita  sint,  sententiam  nostram  paucis  sic  explicamus:  speciem 
peculiarem  ipsi  «'ignoscimus  Dawul  Kurundu  illam  Zeylanensium,  — laeti  ex- 
cipimus Marsh  allii  accuratam  L it s aeae  huius  Z ey  1 a ni  cae  descriptionem, 
(quamvis  «calycem  tetraphyllum,  qui  flores  quinque  proferre  dicitur, « nus- 
quam genitum  esse  a natura  asseveremus,  et  Laurum  Myrrham  Iaponicam  ab 
ista  multis  differre  haud  persuasum  sit) ; — neutiquam  vero  cum  Marsh  allio, 
quomodo  fieri  potuerit,  ut  Linneus  Karuam  Rheedii  Lauro  Cassiae  adscri- 
beret,  miramur,  sed  laude  id  potius  dignissimum  ab  eo  factum  esse,  censemus  ; 
scilicet  cum  semel  cognovisset,  iconem,  a Burmanno  datam,  incertae  esse  fidei, 
Rheediuin  autem  Cassiam  multorum  veterum  pinxisse;  quam 
figuram  cum  novae  definitionis,  in  FI.  Zeylanica  editae,  aperte  fundamen- 
tum poneret  Linneus,  semper  dubium  remanebit,  cur  synonyma  priora  reti- 
nuerit neglexeritque  adscribere  meliora* 

Quare,  si  noster  culpam  quaerebat  in  Linneo,  docendum  fuit,  illum,  ne- 
glecto Cinnamomi  floridi,  a Burmanno  editi,  aliarumque  isti  cognatarum  ar- 
borum discrimine,  verissimam  Lauri  Cassiae  iconem  R.heedianam  immerito 
silentio  oppressisse ; — neutiquam  vero , veluti  si  probro  verteret , quaeren- 
dum, quomodo  ab  eo  citari  potuerit  ista  figura,  quae  sola  fere  inter  omnes 
huiuscemodi  certa  constitit  et  ab  errore  intacta. 


LAURI  CINNAMOMI  ET  AFFINIUM  HISTORIA  NATURALIS. 

5-  17. 

D e Lauro  Genere- 


Genus 
scribitur  • 
quam  cel. 


Laurus  in  systemate  sexuali  Linnei  Enneandriae  Monogyniae  ad- 
in  methodo  naturali  cum  affinibus  propriam  constituit  familiam, 
Iussievus  a genere  nostro  Laurorum  nomine  appellavit. 

Genus  istud  secundum  auctores  plures,  tam  recentiores  quam  veteres,  in 
plura  genera  secedit,  quorum  conspectum  sequentibus  exhibemus. 

Genus  Laurus  L. 

v * » 

Calix  quadri  - s.  sexpartitus,  coloratus. 

Stamina  fertilia  sex -novem,  sterilia  tria -novem,  glandulas  stipitatas  sL 
mulantia.  Pistillum  simplex. 

Fructus : bacca  monosperma. 

(Flores  passim  dioici.) 

1)  Ant herae  biloculares: 

a)  flores  fasciculati , involucrati , interdum  dioici ; bacca  nuda  (i.  e. 
sola  calicis  basi  suffulta).  Genus  Laurus  Iuss. 

a.  folia  semperyirentia : L.  nobilis  etc. 

/3.  — caduca:  L.  Benzoin*). 

b)  flores  paniculati  (saepe  dioici)*  bacca  nuda.  Genus  Sassafras  nob. 

c)  flores  paniculati;  bacca  calicis  tubo  baccato  inclusa.  Genera  Cry- 
ptocarya  et  Endyandra  Ttob.  Br. 

2)  Antherae  quadriloculares: 

a)  flores  fasciculati,  involucrati,  dioici;  bacca  nuda.  Genus  Litsaea 
Iuss.  (Tetrantliera  Iacq.  Hexanthus  Lour.) 

b)  flores  paniculati;  bacca  calice  sexlobo  suffulta.  Genus  Persea 
Pium.  Gaertn.  Humb.  et  Kuntli. 

c)  flores  paniculati ; bacca  cincta  calice  cupuliformi  persistente 

veldentato.  Genus  Cinnamomum  Burm.(Borbonia  Gaertii.),  quo 
pertinent  Lauri  species  cinnamomiferae,  in  sequentibus  descriptae, 
vel  integro.  Genus  Ocotea  Aubl.  Gaertn.  Humb.  et  Kuntli. 

§.  18. 

Descriptiones  arborum  cinnamomiferarnm  et  affinium. 

1.  Laurus  Cinnamomum  L.  — Tab.  I. 

L.  foliis  (oppositis)  ovato -ellipticis  obtusiusculis  trinerviis,  nervis  supra 
basin  subcoalitis  apicem  vefsus  evanescentibus,  petiolis  ramulisque  glabris. 


*)  Stamina  sterilia  dqsiderantur.  An  genus  proprium  ? 

Synonyma. 

-Cinnamomum  Am.  Lus.  Enarr.  in  Diosc.  Ven.  1557.  p.  25. 

Cinnamomum  Fuchs.  Opp.  Tom.  1.  p.  55. 

Zimmeb  von  Zeylon  Untschotben  Orient . lnd . Tom.  IV.  p.  49. 

Cinnamomum  Zeylanicum  Garcias  de  Arom.  e vers.  Cius.  c.  XV.  p.  108. 

Canella  Zeylanica  Cius.  Arom.  p.  170. 

Cinnamomum  et  Canella  vulgaris  Zeylanica  Joh.  Bauh.  Hist.  Tom  1.  p.  446. 
(exclus.  fig.  Thevetii.) 

Canella  Zeylanica,  quae  Cuurdo  Piso  in  Bont.  cap.  1.  p.  165.  c.  icon. 

Canella  vera  seu  Zeylanica  Ionston  Eendrogr.  p.  162.  sqq.  c.  icon,  folii  tab.  153. 

Cinnamomum  sive  Canella  Zeylanica,  C.  Bauh.  Pin.  p,  408.  I. 

Cinnamomum  Zeylanicum  Breyn.  in  Ephein.  Acad.  Nat.  C.  Dec.  1.  Ann,  4.  p.  139 
et  140. 

Cassia  cinnamomea  sive  Canella  Zeylanica  Herm.  Lugd.  Bat.  p.  129.  tab.  655  et  656. 
(folia  nimis  ovata.) 

Cinnamomum  s.  Canella  Zeylanica  Rai.  Hist.  pl.  p.  1561. 

Hasse  Coronde . Anonymus  in  Act,  physico- med,  Acad.  Nat.  C.  Vol.  1.  App.  p,  4 
fig.  1.  (folium.)  — Tab.  n.  VI.  fig,  1. 

Arbor  Cinnamomi*Goeller  Dissert.  de  Cinnam.  Trai.  ad  Rhen.  1709.  p.  11.  Hasse 
Coronde  p,  18. 

Arbor  cinnamomifera  Dexbach  Disp.  de  Cass.  Cinnam,  et  Malabath,  in  Valent. 
Histor.  simpl.  p.  599.  (descript.  opt. ) 

Cinnamomum  foliis  latis  frugiferum  Burm»  Zeyl.  p.  % tab.  27.  exci,  plerisque 
Synonymis. 

Arbor  canellifera  Zeylanica  Breyn.  Prod.  II.  p.  44.  N.  1.  (exci.  plur.  synonymis 
Burm.) 

Laurus  foliis  oblongo  - ovatis  trinerviis  nitidis  planis  Lin.  Hort.  Cliff.  p.  154.  (exci, 
syn,  Karna  Rheed.  Mal.  I,  p.  107.  tab.  57.  et  Var  0.  Cinnamomum  perpetuo 
florens  Burm,  Zeyl.  t.  28.) 

Laurus  foliis  ovato -oblongis  trinerviis  basi  nervos  unientibus  Lin.  Flor.  ZeyL 
145.  Mat.  med,  p.  64.  Sp.  pl,  I.  369.  (exci,  £ Katou  Karua  Rlieed.  Mal,  V, 
p.  105,  t.  53, 

Laurus  Cinnamomum,  foliis  ovato  - oblongis  triplinerviis  Lin,  Syst.  Nat,  ed.  Hali. 
1760.  p.  1010. 

Laurus  (Cinnamomum)  foliis  trinerviis  ovato  - oblongis , nervis  versus  apicem 
evanescentibus  Lin,  Sp.  pl.  II.  528, 

Cinnamomum  Blackw.  tab.  354.  (!) 

Laurus  Cinnamomum  Burm.  Ind.  p.  91. 

Cassia  Cinnamomea  Plucken,  Almag,  p.  88. 

Laurus  Cinnamomum  Iacq.  Amer.  117. 

« « Gaertn,  de  fruct.  Vol.  II.  p.  69.  tab.  92.  * **)) 

« « Lin.  Sp,  pl,  ed.  Willd.  Vol,  IL  p.  477,  (exci,  synon.  in- 

dicatis.) 

Laurus  Cinnamomum  Ait.  Hort.  Kew.  Vol.  II.  p.  427.  (exclus,  syn.  Andr.  Rep,  596.) 
« « Willd.  En.  hort,  Ber,  p,  434.  ed,  Linkii  N.  3900. 

« « Marshall  in  Annals  of  Phil.  Ocb.  1817.  p.  1,  C exci.  fig.  ) 

Laurus  Cassia  Botan.  Magaz.  N.  1036. 

Laurus  Cinnamomum  {Dar -cheeni  lingua  Bengal.)  Roxb.  H.  beng.  p.  30. 

« « Dierbach  Handbuch  der  medie,  pharmaz.  Botanik,  p.  l5l, 

« « Virey  Hisboire  naturelle  des  Medicamens.  p.  163. 

'p  foliis  subcor datis  latioribus.  — Tab,  II,  fig.  B, 
y foliis  angustioribus.  Roxb.  1,  c.,  ubi  auctor  acute  rogat,  numne 
haec  varietas,  quam  eo  tempore,  quo  Batavi  Zeyloniam  insulam  hi 
ditione  sua  tenebant,  in  terram  continentem  introductam  esse  narrat, 
idem  sit,  ac  Cinnamomum  illud  perpetuo  florens  Burm.,  vel  alia  in- 
ferioris notae  varietas,  in  Thes.  Zeyl.  p.  62 — 63  enumerata? 

P atria. 

Zeylonia  insula,  ibi^ue  nunc  colitur,  ut  et  in  America  australi ; in  insula  Mar- 
tinique  (Sieber);  in  insula  Franciae  ( Guibourt ).  In  hortis  nostris  minus 


*)  Fructus,  1.  c.  descripti  et  delineati,  cum  ab  iis  specierum  affinium,  tum  a fru- 
ctibus, in  speciminibus  nostris  obviis,  tum  ab  auctorum  omnium  descriptionibus 
ita  aberrant,  ut  dubia  oriantur,  an  isti  revera  sint  huius  arboris. 

**)  Libro  hoc  rarissimo,  ncc  iam  a bibliopolis  emendo,  precibus  Hunnemanni,  viri 
obsequiosissimi,  inductus,  benigne  uti  concessit  vir  clariss.  Shepherd.  Inscriptio 
eius  haec  est:  nHortus  Bengalcnsis , or  a Catalogue  of  the  Planis  groxving  in  the 
vhonourable  east  India  Companys  botanic  Garden  at  Calculta.  Scrampore . Printed 
»at  the  Mission  Press.  i8i4-  in  b.  maior. « 

rara.  Varietatem  0 vidimus  siccam  cultam  , e lava  insula  allatam  5 7 colitur 
in  horto  Calcuttano,  e Zeylonia  missa. 

'D  e s c r i p t i o. 

Arbuscula,  in  horto  medico  culta,  sex  pedes  alta,  inferne  vix  pollicem 
dimidium  crassa.  Truncus  erectus,  a basi  ramosus,  ibique  cortice  sordide 
lutescente -cinereo  indutus.  Rami  inferiores  subsimplices  , longissimi,  virgati, 
flaccidi,  basi  nudi,  versus  apicem  foliosi,  crassitie  parum  decrescentes,  cor- 
tice viridi  glabro  tecti;  superiores  breviores,  brachiatim  divaricati,  laeves, 
nitidi.  Petioli  6 - 8-lineares  , horizontales,  supra  sulcati,  glabri.  Folia 
opposita,  decussata,  deflexo -pendula,  ovato- elliptica  (in  var*  /3  subcordata), 
obtusiuscula , lateribus  adscendentibus  subcanaliculata,  integerrima,  dura,  supra 
lucida,  subtus  cinereo  - glaucescentia ; biennia  maiora,  saturate  viridia,  5-6 
uncias  longa,  duas  circiter  lata;  iuniora  primo  vere  veluti  cum  impetu  quo- 
dam erumpentia,  colore  eleganter  rubello  conspicua,  sensim  flavo -viridi  tin- 
guntur. Fasciculi  vasorum,  ad  basin  foliorum  in  unum  latum  nervum  collecti, 
in  tres  nervos  principales  albos  excurrunt , quorum  duo  laterales  folii  apicem 
non  attingunt,  duo  alii  secundarii  tenues,  ad  infimam  basin  orti,  marginem 
petunt  ibique  cito  disparent.  (Folia  itaque  revera  quintuplinervia.)  Pedun- 
culi ad  apicem  ramorum  terminales  et  axillares,  ramosi,  paniculati,  albi,  infe- 
riores  folio  longiores,  superiores  breviores.  Pedicelli  oppositi^  subtriflori,  te- 
nuissime pubescentes.  Flores  parvi,  albidi,  suffuso  aliquo  virore. 

Corolla  (perianthium)  hexapetala,  petalis  oblongis  obtusiusculis  concavis 
erecto  - patentibus  utrinque  pube  tenuissima  tectis.  Filamenta  fertilia  novem, 
corolla  vix  breviora,  quorum  sex  exteriora,  petalis  opposita,  antheras  latere 
interiori  ( antice  ),—  tria  in  medio  collocata,  latere  exteriore  (postice)  antheras 
feiunt , plana,  versus  apicem  dilatata,  flavo — viridia.  Antherae  pro  more  ge— 
neris  filamentis  immersae,  quadriloculares,  loculis  remotis,  uno  supra  alterum 
sito,  a basi  ad  apicem  dehiscentibus.  Pollen  globosum,  flavum,  margine  pellucido 
cinctum.  Stamina  novem  abortiva,  glandulas  stipitata.s  fiavaSP  triangulares  ex- 
hibentia, ad  basin  filamentorum,  quorum  tria  cum  staminibus  interioribus  al- 
ternantia, sex  autem  per  paria  fertilium  interiorum  basi  ext.us  approximata.  (Cum 

hae  glandulae  merito  pro  staminibus  abortivis  habendae  sint,  Lauris  rectius  ad- 
scribuntur  stamina  18,  triplici  ordine  ita  disposita,  ut  sex  exterioribus  ferti- 
libus secundus  ordo  sterilium  alternatim  respondeat,  tum  tertius  ordo  e sta- 
minibus sterilibus  fertilibusque  constet.)  Germen  subglobosum , uniloculare, 
fundo  corollae  immersum,  glabrum,  viride.  Stylus  teres,  longitudine  filamen- 
torum, stigmate  capitato  triangulari  flocculoso  candido  terminatus.  Fructus: 
bacca  ovalis,  glandi  quercus  nostrae  perquam  similis,  8 lineas  longa,  5 lineas 
lata,  cupulae  angulatae  apiceque  sexdentatae  insidens. 

Obs.  Flores  diurni  per  paucas  horas  tantum  sese  aperiunt  odoremque 
singularem,  a Linneo  spermaticum  dictum,  spirant. 

Sapor  gratus  Cinnamomi  in  petiolis  et  cortice  satis  evidens  et  parum  mu- 
cilaginosus.  In  arbuscula,  nunc  secunda  vice  flores  ferente , sapor  iste  debilior 
evasit.  Folia  siccata  sapore  gaudent  aromatico  acri,  caryophyllorum  sapori 
simillimo. 

Adn.  I.  Specimina  Zeylanica  sicca,  in  herbario  Royeni  nomine  Lauri 
Cinnamomi  servata,  quae  benignitati  b.  Brugmansii,  pie  colendi,  debemus,  eum 
arbuscula  nostra  ad  amussim  conveniunt,  quod  e comparata  Tabula  II , iconem 
fidam  speciminis  huius  exhibente,  clare  patebit.  Sapor  quoque  cinnamomi 
vetustis  istis  ramulis  integer  remansit.  Cum  in  herbario  Royeni  saepius  sche- 
dulis sententia  Linnei  adscripta  reperiatur , verosimillimum  videtur,  Linneum 
ipsum,  cum  Royeno  familiari  usu  iunctum,  dum  apud  Batavos  degeret,  speci- 
mina ista  vidisse  et  pro  vero  L.  Cinnamomo  habuisse. 

Adn.  II.  Cum  Marshallius  in  descriptione  Lauri  Cinnamomi,  1.  c.  im- 
pressa, folia  oblonga  utrinque  subacuta  6-9  uncias  longa  2-5  uncias  lata 
tradiderit , utrum  arborem  nostram  , an  potius  Laurum  Cassiam  Lin.  ante  oculos 
habuerit,  adhuc  dubitari  possit , nisi  foliis  istis  sapor  aromaticus  caryophyllorum 
ab  eo  adscriberetur,  quod  de  L.  Cassiae  foliis  dici  nequit.  Reliqua  conveniunt. 

Arbor  secundum  auctorem  istum  in  altitudinem  20  - 5o  pedum  crescit, 
12-18  uncias  id  diametro  metiens.  Flores  mensibus  Ianuario  et  Februario 
apparent ; semina  maturescunt  Iunio , Iulio  et  Augusto.  Bacca  ovalis,  ribis 
nigri  ( black  currant ) bacca  maior,  receptaculo  crasso  viridi  hexagono,  quercus  cu- 

pulae  simili,  insidet;  matura  coeruleo  - nigra  evadit,  maculis  albis  picta* 
Sarcocarpium  pulposum,  viride,  odorem  therebinthinaceum  spirat ; sapore  parum 
acri  baccis  iuniperi  nostrae  accedit.  Semen  testa  tenui,  sed  firma , nucleum 
oleosum  mollem  pallide  roseum  et  inodorum  includit. 

4 * » # 

Fructus  lii  a pluribus  avibus  devorantur.  Bubuli,  caprae,  cervi  et  equi 
folia  avide  comedunt.  — Arbor  sane  miranda  ob  diversa  et  praestantissima, 
quae  producit,  aromata:  radix  camphoram,  liber  trunci  oleum  cinnamomi, 
folia  oleum  caryophyllorum,  fructus  denique  oleum  aethereum,  iunipe- 
rino  simile,  *)  cum  pinguedine  mixtum  gignunt. 

2.  laurus  Cassia  Lin. — Tab.  III. 

L.  foliis  (subalternis)  oblongo  - lanceolatis  triplinerviis , nervis  ad  apicem 
folii  evanescentibus,  petiolis  et  ramulis  iunioribus  sericeo- tomentosis. 

Synonyma. 

Zimmeb  von  Malobar  Linbschobben  Or . Ind,  Tom,  IV.  p*  49. 

Cinnamomum  malabaricum  Garcias  e vers.  Cius.  cap.  XV.  p.  108. 

Canella  A Costa  Arom.  apud  C!us,  Opp.  Vol,  II.  cap.  VIII.  p.  262. 

Canella  malabarica  Cius.  Arom.  p.  170. 

Canella  A Costae  malab,  Ioh.  Bauli.  Hist.  I.  p.  437- 

Canella  malabarica  Piso  in  Bont,  cap.  I.  p.  165.  c,  icone. 

Canella  Columnae  lonst.  Dendrogr.  p.  162,  c.  icone  tab.  153. 

Cinnamomum  sive  Canella  malavarica  C.  Bauli,  Pin.  p.  409.  (exci,  Canella  do 
Mato  Lintsch. ) 

Canella  seu  Cassia  lignea  off.  Breyn,  in  Ephem,  Acad,  N,  C.  Dec,  I,  Ann.  4. 
p.  139. 

Karua  Rheede  Mal,  I,  p,  107.  tab.  57. 

Cassia  lignea  seu  malabarica  Herm.  Lugd.  Bat.  p.  130. 

Cinnamomum  sive  Canella  malavarica  Rai,  Hist.  pl,  p.  1560. 


*)  Bx  quo  concludi  potest,  fructus  immaturos  , qui  Florum  Cassiae  nomine  venduntur, 
perperam  huic  speciei  ab  auctoribus  esse  adscriptos,  cum  oleo  Cinnamomi  praestan- 
tissimo  abundent.  — 

Canella  malabarica  Dexbach  de  Cassia  ciunain.  et  Malabath,  in  Valent,  Histor. 
simpl.  p.  600. 

Arbor  canellifera  malabarica  Breyn,  Prod.  p.  44,  n.  3. 

Cassia  lignea  Blackw,  tab.  391.  (icon  opt.  exci,  syn.) 

Laurus  foliis  lanceolatis  trinerviis,  nervis  supra  basin  unitis  Lin,  Mat.  med.  p,  64* 
Sp.  piant,  I,  369* 

Laurus  Cassia  Burm.  Ind,  p,  91.  ( exci,  syn,  omnibus  praeter  Karua  Piheed, 
Mal,  I,  tab.  57.) 

Laurus  Cassia  foliis  lanceolatis  Lin.  Syst.  N,  ed.  Hali,  1760,  p.  1010 
« « Gaertn,  de  fruct,  Vol.  II,  p.  69.  tab.  92. 

« « Lin,  Spec,  pl.  ed.  Willd,  Vol,  II.  p,  477. 

Laurus  Cinnamomum  Lour.  Flor,  Coeli,  Vol,  I.  p.  305.  sec,  descr.  (?) 

« « Andr , Hepos . tab.  595,  * 

Laurus  Cassia  Ait,  H,  Kew.  Vol.  II.  p,  427. 

« « Roxb.  H.  Beng,  p.  130, 

« « Horn.  Suppi,  h,  Havn.  p.  134, 

« « Dierbach  Handb.  der  med , pharm , Bot.  p.  152. 

« « Virey  Tlist,  nat , des  med,  p,  163, 

Laurus  Malabathrum  Reinwardt  in  litt,  ? 

P a t r i a. 

/ ' i 

Malabaria  (Fiheede);  Cocbinchina  (Lour.)-  Sumatra  (yirey)l  E regno 
Chinensi  accepit  cl.  Reinwardt.  In  Zeylonia  culta?  — In  hortis -nostris 
rarior. 

s D e s c r i p t i o. 

Arbuscula,  in  horto  medico  culta,  trunco  gaudet  erecto,  inferne  semiun- 
ciam  crasso,  pedes  quatuor  et  dimidium  alto,  superne  cortice  laevi  vire- 
scente, versus  basin  ruguloso,  cinereo -fuscescente,  tecto.  Rami  pauci,  parum 
divisi,  patentes,  apice  foliosi ; iuniores  compressiusculi , tomento  sericeo 
cinerascente  velutini.  Petioli  semiunciales  , crassiusculi , sericeo  - tornen- 
tosi  ramulis  simillimi.  Folia  mole  sua  saepe  pendula,  plerumque  alterna, 
rarius  opposita,  oblonga,  obtusiuscula , margine  integerrima,  dura,  nitida, 
supra  saturate  viridia,  subtus  cinerascenti - glauca  , tri  pliner  via.  Nervi 


principales  ad  apicem  folii  excurrentes , venis  transversalibus  crebris  inter  se 
connexi,  supra  foliorum  basin  ex  uno  et  integro  nervo  ortum  ducunt;  in 
pagina  superiori  sunt  albidi,  glabri,  immersi,  in  pagina  inferiori  contra 
valde  prominent,  ibique  pilis  sericeis  vestiuntur.  Longitudo  foliorum  variat.* 
alia  minora  uncias  quinque  longa,  sesquiuncias  lata  sunt,  alia,  quae  maxima,  un- 
cias novem  longitudine  et  uncias  tres  latitudine  excedunt.  Flores  racemoso-pani- 
culati  ex  axillis  foliorum  superiorum  proveniunt.  Paniculae  erectae,  folio 
parum  breviores,  e ramis  alternis  erecto -patentibus  breviusculis  apice  bifidis 
sericeis  constant,  qui  floribus  brevissime  pedicellatis  terminantur.  Corolla 
albida,  extus  sericeo -pubescens,  laciniis  ovalibus  obtusis*  Filamenta  noveni 
fertilia  glabriuscula , sterilia  glanduliformia  tria  inter  interiora.  Antherae  ut 
in  praecedente  specie.  Pistillum  longitudine  filamentorum*  Fructus:  bacca 
oblonga,  glandi  quercinae  similis,  basi  cupula  crassiuscula  viridi  sexdentata 
cincta,  primum  viridi  - fuscescens , nitens,  punctis  albidis  adspersa , dein 
matura  coeruleo -fusca,  nucleum  rubro- coerulescentem  includens.  Sapor  acris 
et  subamarus.  (Quis  est,  qui,  collata  liac  descriptione,  Flores  Cassiae  officinarum 
fructus  liuius  arboris  immaturos  esse,  sibi  persuadeat?) 

Obs.  Cortex  et  petioli  sapore  gaudent  Cinnamomi  acri  et  praestantissimo ; 
folia  in  arbuscula  nostra  fere  insipida,  mucilaginosi  et  subausteri  saporis,  nec  Cin- 
namomum nec  Caryophyllos  referentis. 

Adn.  Species  isla  ab  antecedente  habitu  magis  arboreo  , foliorum  forma  et 

magnitudine,  (cum  in  L.  Cinnamomo  latitudo,  cum  longitudine  collata,  numeris  i : 

\ 

2 in  Lauro  Cassia  vero  numeris  i:  5 respondeat,)  nec  noii  inflorescentia  magis 

» i % 

racemosa  et  numero  staminum  sterilium  maxime  distincta.  — In  Malabaria, 
Rhcedio  teste,  arbor  ad  altitudinem  quatuor  et  quinque  pedum  assurgit  et  am- 
bitu amplexum  unius  brachii  implet. 

o.  laurus  Malabathr.um  Lin. 

i L.  foliis  (suboppositis)  oblongis  acutiusculis  trinerviis  , nervis  ad  apicem 
folii  cum  nervo  intermedio  confluentibus* 

Synonyma. 

Malabathrum  et  Folium  Inclum  offic,  Ioh.  Bauh.  Hist,  I.  p.  430  — 435. 

Malabathri  folium  Breyn.  in  Ephem.  Acad.  N.  C.  Dec,  i.  Ann.  4.  p.  139  et  140. 

Arbor  canellifera  indica  cortice  acerrimo  viscido  s,  mucilaginoso  Breyn,  Prodr.  II. 
p.  44.  n.  2. 

Katou  Karua  Rheed.  Mal.  V.  p.  105.  tab.  53.! 

Canella  sylvestris  malab,  Rai.  Hist.  p.  1562. 

« « « Dexbach  in  Valent,  Hist,  simpl,  p.  600. 

Laurus  Malabathrum,  foliis  trinerviis  ovato  - lanceolatis , nervis  versus  apicem 
confluentibus  Burin.  Ind.  p.  92. 

L,  Cinnamomuui  Var  (3  Lin.  Flor,  Zeyl.  145.  Mat.  med,  p.  64.  Spec.  pl.  ed. 
Willd.  Vol.  II,  p.  477. 

L.  malabathrica  Roxb.  H.  beng.  p.  30. 

L.  Malabathrum  Dierbach  H andbuch  der  med.  pharm.  Bot,  p.  152. 

« t Virey  Hist-  liaturelle  des  med.  p.  i63. 

Patria. 

Malabaria,  et  quidem  in  locis  montosis  Provinciarum  Techencour  et  Ber - 
kencour  (Rheede);  in  liortis  nostris,  atque  adeo  in  ditissimis  Anglorum  calda- 
riis , frustra  quaeritur. 

Descriptio. 

Arbor,  secundum  Rheedium,  qui  solus  eam  descripsit  et  icone  illustravit, 
Lauro  Cassiae  perquam  similis  est,  sed  maior  et  altior.  Folia  maxima,  pedem 
et  sesquialterum  longa,  uncias  quinque  et  ultra  lata , oblonga,  acuta,  trinervia, 
nervis  validis  in  folii  apicem  percurrentibus  et  venulis  crebris  inter  se  con- 
nexis. Flores  parvi,  inodori,  viridi  - albicantes,  in  paniculas  terminales  trifidas 
dispositi.  Corolla  quinquepartita.  Stamina  quinque.  (?)  Bacca  parva,  calicu- 
lata  , magnitudine  ribium. 

Adn.  I.  Corticem  huius  arboris  cum  eo  Lauri  Cassiae  odore  et  sapore  con- 
venire, ex  Rheedio  comperimus.  — In  officinis  nostris  nomine  Cassiae  lig- 
neae occurrit , colore  obscuriori  et  rnucilaginis  abundantia  insignis.  Saepius 
vero  et  huius  et  Lauri  Cassiae  cortex,  destillatione  omni  fere  oleo  aethereo  pri- 
vatus, dicto  nomine  divenditur.  Folia  utriusque  speciei  sunt  Folia  Indi  offic. 


in  quo  nobiscum  consentit  cl.  Reinward  tiu  s in  litteris.  ^ tractus,  uti  e de 
scriptione  exhibita  patet,  iis,  qui  Floram  Cassiae  nomine  in  usu  sunt,  magis 
quam  antecedentium  fructus  accedunt,  ut  rectius  sane  liuic  speciei,  quam  illi, 
eo  usque  adscriherentur,  donec  dubia,  circa  hanc  rem  commota,  peregrinatorum 
industria  solvantur. 


Adn.  II.  Quae  proxima  Lauro  Malabathro  videtur  accedere,  L.  iners 
Reinw.  ined.,  cortice  insipido  nervisque  non  excurrentibus  satis  differt.  Ha- 
bitat in  lava  insula. 


4.  laurus  Burmanni  nobis.  — Tab.  IV. 

L.  foliis  (suboppositis ) ovato  - oblongis  apice  attenuatis  trinerviis  , nervis 
supra  basin  subcoalitis , lateralibus  supra  medium  evanescentibus  , petiolis  ra- 
mulisque glabris. 

Synonyma. 

Canella  Iavanensis  C«  Bauh.  Pin,  p.  409.  2. 

Nieke  Coronde  Acta  Acad.  N,  C.  Vol.  I.  App.  p.  4.  u.  6.  (folium)  — Ic«  nost# 
tab.  VI.  f,  6.  (?) 

Arbor  canellifera  ociore  Lauri  vel  Myrrhae  Herm,  Breyn.  Proci.  II,  p.  45.  Pluck, 
Mant.  p.  40.  pro  parte. 

Cinnamomum  perpetuo  tlorens  folio  tenuiore  acuto.  Burin.  Zeyl.  p.  63.  tab.  28! 
(%.  pessime  repetita  a Marshallio  Ann.  oj  Phil,  Oct , 1817. ) 

Laurus  Cassia  Lin.  Flor.  Zeyl.  I46.  (?) 

* dulcis  Hoxb.  Herb,  Willcl.  — Roxb.  H.  bengal.  p,  30? 


V a t 


i’  1 a. 


lava  insula,  in  silvis  abundans  (Reinw ardt  et  Blume;  fide  speci- 
minum, a Blumio,  viro  amicissimo,  in  ista  insula  lectorum  nobisque  benigne 
communicatorum);  M ala  b ari  a (secundum  herbarium  Willdenowianum  , quo 
pei  eximiam  Summi  Regii  Ministerii  Immanitatem  uti  licuit);  Zev- 

0 % „ / w 

Ionia  insula  (Burm.);  Chi  na  (Roxb.) 

Descriptio. 

A 

l 

Arbor  ramulis  patentibus,  cortice  e griseo  fuscescenti  tectis*  Folia  sub- 
opposita,  ut  in  affinibus,  ex  oblonga  et  subacuta  basi  in  acumen  longum  ob- 
iusiusculum  producta,  trinervia,  nervis  in  medio  folii  in  venarum  rete  solutis, 
glaberrima,  supra  viridia  subtus  glaucescontia,  duas  ad  tres  uncias  longa,  un- 
ciam rarius  sesquiunciam  lata.  In  ramo  sterili  folia  occurrunt  ovata,  sub- 
acuta* Flores  copiosi,  racemoso -paniculati  5 paniculae  axillares,  extraaxillares  et 

terminales,  pauciflorae.  Pedunculi  graciles,  glabri,  inferiores  sesquiunciales, 

% 

superiores  breviores , subtrichotomi,  pedicellis  duas  ad  quatuor  lineas  longis 

pubescentibus,  saepius  ternis.  Corolla  sexpartita,  lacjniis  ovali -lanceolatis 

✓ 

acLiliusculis  extus  intusque  strigoso  - pilosis.  Filamenta  fertilia  novem,  corolla 
• 

parum  breviora  , in  facie , marginibus  et  linea  dorsali  pilis  albidis  ciliata  5 ste- 
rilia novem,  dimidio  breviora,  glanduliformia,  eodem  modo,  quo  in  L.  Cinna- 
momo, disposita.  Antherae  quadriloculares  ut  in  antecedentibus. 

• • 

Stylus  stigmate  magno  peltato  subtrigono  terminatus.  Fructus  baccam 
refert  nigro -fuscam  magnitudine  pisi  maioris,  calici  persistenti  (cupulae) 
Ratione  brevi  turbinato  inaequaliter  dentato,  a fructu  basi  dehiscenti  insi- 
dentem. Nucleus  ut  in  congeneribus  unctuosus,  odorem  spargens  simillimum 
ei , quem  in  baccis  Lauri  nobilis  percipimus. 

Obs.  Species  haec  primae  nostrae  speciei  quodammodo  accedit,  sed  ramulis 
tenuioribus , foliis  angustioribus  multo  magis  acuminatis , paniculis  saepius 
supraaxillaribus  paucifloris , fructu  minori , cupula  abbreviata  et  magis  de- 
hiscente satis  differt. 

Folia  sapore  Cinnamomi,  sed  debili,  gaudent,  et  cortex  recens  secundum 
cel.  Reimvardtium  eiusdem*  est  saporis  , qui  vero  in  speciminibus  siccis  desi- 
deratur. 

5*  .litsaea  Zeylanica.  — Tab.  V. 

L.  foliis  oblongis  utrinque  acuminatis  trinerviis  subtus  glaucis,  capitulis 

, o 

quinquefloris , calicibus  quadrifidis  hexandris. 

9 . # 

Synonyma. 

Dawul  Kurundu  Act,  Acad.  N.  C,  Vol.  1«  App.  p»  4.  tab.  2.  f.  6«  —*  T ab*  nosti»* 
VI.  f.  7.  - 

Laurus  ZeyJanica  flosculis  verticil latis  folio  trincrvio  Herm.  Mus.  Zeyl.  26. 

Cassia  cinnatnomea  myrrhae  ociore  Pluck.  Alm.  p,  £9. 

Dawul  Kurundu  ( Nieka  Dawula , Nieka  Kurundu,  Laurus  Cassia  L.)  Marshall • 
Anm  of  Phil . 1817.  (?££.  p.  243.  tab.  71.  f.  1. 

( Descriptio  bona , sed  involucrum  calix  tetrapliyllus  quinquefiorus  vocatur.  Sta- 
mina novem  indicantur.  Florem  hermaphroditum  viderit,  an  unisexualem, 

/ 

e desriptione  non  apparet.  «Corticem  radicum  gustu  amarissimum  esse,  folia  et 
corticem  trunci  et  ramorum  minus  amara,  myrrhae  odore  et  sapore  debili,*  ) 

Patri  a. 


Zeylonia  insula  (Herb.  Royeni.) — In  herbario  Schreberi  Lauri  Cassiae 
nomine,  addito  Dawul  Kurundu  synonymo,  asservatur  ramus  huius  arboris, 
a Runnanno  ad  Schreberum  missus. 


Descriptio. 

Ramus  crassitie  pennae  gallinaceae,  cortice  tenui  glabro  striato  fusco  in- 
dutus, cicatricibus  foliorum  gemmarumque  pulvinis  orbicularibus  pallidis  no- 
tatus, apice  divisus  in  ramulos  angulatos  pubeque  tenui  cinerascente  adpressa 
vestitos , basi  nudos  apice  foliosos*  Folia  alterna  vel  subopposita , approxi- 
mata,  petiolo  semiurfciam  longo  crassiusculo  subtus  convexo  supra  canaliculato 
pubescenti — strigoso  succulento  innixa,  pollices  4 ad  4 1/2  longa,  poli.  1 et 
lin.  5-  7 lata,  oblonga,  basi  acuta,  apice  longe  attenuata,  sed  ipso  apice 
obtusiusculo,  integerrima,  supra,  costa  baseos  excepta,  glabra  et  viridia,  subtus 
caesio  - glauca  et  ad  costas  venulasque  pube  minuta  adpressa,  lente  tantum  ar- 
matis oculis  conspicienda,  adspersa , triplinervia,  nervis  lateralibus  prope  a basi 
•oriundis paullo  ultramedium  folium  excurrentibus,  rete  folii  subtilissimo  et  pulcher- 
rime nexo*  Flores  in  foliorum  axillis,  pauci  etiam  in  inferiori  nudaque  ramuli  ‘ 
parte,  subglomerati  e gemma  parva  erumpunt,  squamis  ovatis  obtusis  villosulis  basi 
circumdati.  Pedunculus  communis  vix  lineae  longitudine,  crassus,  angulatus,  pu- 
bescens,  capitulis  vel  singulo  vel  lunis,  altero  pisi  vis  magnitudine,  altero 

multo  minore,  involucraiis  terminatus.  Capitulum  quinquefiorum.  Involucri 
/oliola  quinque,  orbiculata,  concava,  extus  tomentosa,  imbricantia.  Flores 
minuti,  dioici,  in  pedicellum  attenuati,  extus  hirti,  limbo  quadrifido,  la- 
ciniis ovatis  obtusis  margine  ciliato  - villosis.  Stamina  quinque  ad  sex,  inae- 
qualia ; filamentis  brevibus  * antheris  tetragonis  obtusis  valvulis  quatuor  in- 
structis, tribus  interioribus  subsessilibus  , et  uti  videbatur  abortivis.  Foemi- 
neum  florem  non  vidimus. 

Differt  a Litsaea  apetala  Roxb.  foliis  attenuatis,  involucro  quinque- 
floro  nec  octo- ad  duodecimfloro — a Litsaea  trinervia  Pers.,  cui  facile 
omnium  proxime  accedit,  foliis  non  ovato  - attenuatis , sed  oblongis  utrinque 
attenuatis  et  floribus  dioicis.  Laurus  involucrata  Retzii,  vulgo  ad 
Litsaeam  trinerviam  citata,  videtur  differre  foliis  obovatis,  minime  autem 

7 r 7 

extenuatis  acuminatisve. 

Litsaeam  trinerviamPers.,  quam  cum  antiquiori  nomine,  aLoureiro 
in  Flora  Cochinchinensi  -eidem  tributo,  potius  appellandam  esse  censemus,  his 
verbis  circumscribimus: 

i 

6.  litsaea  Myr r h a nobis. 

L.  loliis  ovato  - attenuatis  acuminatis  trinerviis  subtus  glaucis , capitulis 
quinquefloris , calicibus  sexfidis  enneandris. 

S y n o n y m a. 

Cassia,  ciiuiamoineae  myrrhae  odore  Phytographiae  similis  ex  insula 
Cheusan  Fiuck.  Phytogr.  app.  tab.  381.  fig.  2.  Amalth,  p.  52. 

Laurus  Iaponica  auct.  Rumph.  Herb.  Amb.  p.  63. 

Cassia  Myrrha,  a)  6 duoc  deau-dang,  $)  U yo.  Laurus  Myrrha  Lour.  Flor. 
Cochinch.  ed.  Willd.  Vol.  I.  p.  308.  ( exci.  syn.  Canella  Zeyl.  Herui.  Mus.  Zeyl. ) 

Litsaea  trinervia  Iuss.  Atm.  du  Mus.  Vol.  VI.  p.  212.  (exci.  syn.  Herma  u,)  J 

* * * 

. « « Pers.  Syn.  VoJ.  II.  p.  4. 

Adn.  Litsaea  sebifera  Iuss.  (Tomex  sebifera  W.)  ob  folia  venosa  confundi 
cum  istis  non  potest,  etiamsi  florum  et  inflorescentiae  summa  eius  inveniatur 
similitudo. 

L. 


7.  laurus  Culilawong  L. 
foliis  oppositis  ovato* acu minutis 


*) 

trlplmer viis,  nervis 


sub  apice 


con- 


fluentibus,- 


Synonyma. 

Cortex  caryophylloides  Rumph.  Vol.  II.  p.  65.  tab,  14.  (extr.  iu  Valent.  ln<l.  ht. 
(Hist.  simpl.)  cap.  24.  p.  450.)  — Ephem.  Ac.  N.  C.  Dec.  II.  Anii,  1.  p.  55.  ( nec 

Anu.  3.  p.  53.) 

Laurus  foliis  oppositis  triplinerviis  .Lin.  Mat,  med.  (ed.  Sclir. ) p*  108.  olant.  237. 
Laurus  Culilaban  Lin.  Sp.  pl.  ed,  Willd.  Vol*  II.  p.  478. 

Laurus  Culitlaban  Roxb.  H.  beng.  p.  3o. 

u « Craivjurd  Hist . of  the  Indt  Archip.  Vol.  I.  p.  511. 

Laurus  Culilaban  Dierbach  Handb,  d , mediz . pharmaz.  Bot . p.  154* 


P a t r i a. 

Indiae  orientalis  Insulae : Moluccae  (Roxb.),  Phili  ppin  a e et  Ambo  in  a 
praesertim  (Rumph.) 

Descriptio. 

Arbor  alta  et  satis  crassa , quam  homo  vix  ulnis  amplecti  possit , cortice 
aromatico  subverrucoso  cinereo  obducta.  Folia  petiolata,  decussata,  ovato- 
acuminata  (in  icone  Rumph.),  in  vetustis  arboribus  palmam  longa,  tres  ad  qua- 
tuor  digitos  lata,  triplinervia,  nervis  percurrentibus,  glaberrima,  firma  et  sicca, 
supra  viridia  subtus  glaucescentia  **).  De  florum  structura  (ob  insignem  arboris 
altitudinem  difficilius  observanda)  silet  Rumphius  noster,  itaque  de  genere,  cui  ar- 
bor ista  adseribenda  sit,  nisi  ex  habitu  statui  quidquam  nequit.  Nihilominus  tamen 


*)  Scribendum  esset:  Kulit-lawang , i.  e.  cortex  caryopbyllatus , a vocibus  Malaieis 
Kuht  cortex  et  Lawang  caryopliyllus  aromaticus.  In  lingua  Malaica  appellatur 
'Poheree  - Lawang. 

**)  Rumphius  1.  c.  folia  Cinnamomi,  Cassiae  ligneae  (i.  e.  L.  Cassiae)  et  illa  arboris 
Culiiawan  comparans,  sequentia  refert:  » Cinnamomi  folia  sunt  latiora,  breviora, 
rotundiora,  oassiue  ligneae  oblonga  acuminata,  Culilawani  folia  longis- 
sima , firmissima.» 

praetereundum  non  est , in  icone  citata  flores  parvos  , per  paniculas  densiores 
in  ramorum  apicibus  dispositos  adesse,  tametsi  auctor  in  descriptione  sua  eorum 
disertis  verbis  non  meminerit.  Fructus  baccas  referunt  oblongas,  glauci  co- 
loris , monospermas ; caeterum  fructibus  Laurorum  simillimi  dicuntur , qui 

tempore  maturitatis  uno  latere  dehiscentes,  massam  fungosam  mollem,  coloris 

/ 

flavi,  saepe  ad  magnitudinem  nucis  iuglandis  emittunt  et  monstrosam  quandam 
faciem  induunt.  Semen  maturum  purpureo- rubens. 

Adn.  I.  Ab  hac  specie  differre  videtur 

* '1' 

L.  Culilawang  Reinw.  in  litt. 

L.  foliis  (suboppositis ) lato  - lanceolatis  trinerviis,  nervis  supra  basin 
subcoalitis,  petiolis  ramulisque  iunioribus  glabris. 

S y n«  Syndoct  Valent,  descr.  Amb.  p,  217.  Rumph.  Anib.  p.  69?  Conf.  Crawfurd 
Ilist.  of  the  Tud.  drchip*  Vol.  I.  p.  512:  Senduk  i.  e.  Oulitlawan Iavanensium. 

Ramuli,  quos  in  provincia  Rantam  Iavae  insulae  collegit  et  nobiscum  be- 
nigne communicavit  Blumius  noster,  cortice  fusco,  odore  et  Sapore  caryopliyl- 
laceo  insigni  gaudent.  Petioli  fusci,  glabri,  oppositi ; inferiores  interdum  alterni. 
Folia  oblongo-lanceolata,  iis  L.  Cassiae  similia,  sed  angustiora  et  longiora,  supra 
viridia  subtus  glaucescentia , trinervia , nervis  ut  in  L.  Cassia  excurrentibus 

t 

et  basi  ut  in  L.  Burmanni  nostra  approximatis  et  subconfluentibus.  Quoad 
magnitudinem  folia  valde  variant,  alia  maxima,  decem  uncias  longa,  latitu- 
dine uncias  duas  et  dimidiam  parum  superant,  alia  5-6  uncias  sunt  longa 
sesquiunciam  vix  lata.  — Flores  desiderantur. 

Adn.  IT.  Cortex  utriusque  arboris  est  Cortex  Culilaban  officinarum,  sa- 
pore acri , caryophyllis  aromaticis  simili,  insignis.  Nunc  inter  medicamenta  obso- 
leta et  ad  cosmetica  Indorum  reiectus,  rarior  inter  merces  occurrit.  Cortex  radicis 
sapore  et  odore  ab  eo  trunci  valde  recedit,  quod  et  in  aliis  Lauri  speciebus 
observatur , convenit  enim  sapore  cum  cortice  Lauri  Sassafras , ita  ut  olim 
Balaviae  a medicis  pro  vero  ligno  Sassafras  suppeditaretur. 

Adn.  III.  Plures  sunt  Lauri  generis  species,  foliis  nervosis  habituque  ad 
eas  , quas  in  antecedentibus  enumeravimus,  accedentes.  Harum  autem  multae, 
a nullo  auctorum  descriptae,  nos  latent.  Exemplo  sit  lava  insula,  quae  praeter 

Laurum  Burmanni  et  L.  Culilawang,  vel  saltem  speciem  huic  proximam 
eiusdemque  virtutis,  celeber  r.  Reinwardtio  septem  easque  distinctissimas  species 
praebuit,  suo  tempore  abeo  publicandas.  !Nomina  earum  sunt:  L.  iners.  R*,  L. 
caryophyll  at  a R.  (cortice  caryophyllato,  C u li  1 a wan  g simili)  , L.  albaR., 
L.  m iero  phy  lia  R.,  L.  calophylla  R.  (quae  forte  L.  Malabathrum  H.  M.  ?), 
L.  triplinervia  R.  et  L.  ob ovata  R. 

5.  19. 

1 * . * • * 

% 

Species  dubiae  atque  ulterius  examinandae. 

• ♦ 

1:  Cahatte  Coronde , ( Kurunde  vel  Carundo , amarum  et  adstringens  Cin- 

f f 

namomum. 

Historia  Cinnamomi  in  Act.  Acad.  N.  C.  Vol.  I.  App.  p,  4, 

Goeller  Disput.  de  Cinnamomo,  p.  18, 

Thunberg  It.  Vol.  II,  p.  190. 

Icon  nostr.  tab.  VI.  fig.  2. 

Folia  iis  L.  Cinnamomi  perquam  similia,  in  superficie  multis  venulis  inaequalia. 
In  Zeylonia,  sed  rarior. 

2'.  Capperoe  ( Capperu ) Coronde , Cinnamomum  camphoratum. 

Histor.  Cinnam,  1.  c.  p.  4. 

Goeller  1.  c.  p,  18. 

Thunb.  1.  c.  Vol.  II.  p.  190, 

Icon,  nostr,  tab.  VI.  fig.  3. 

Folia  antecedentibus  minora,  e viridi  livida,  trinervia,  nervis  ad  apicem 
folii  confluentibus. 

In  partibus  orientalibus  Zeyloniae  frequens,  ubi  incolarum  fraude  plurimum 
eius  olim  pro  vero  Cinnamomo  divendebatur. 

3.  fFelle  Coronde , Cinnamomum  arenosum. 

Histor,  Cinnam.  I.  c.  p.  5. 

Goeller  L c,  p.  19. 

Icon.  110  st  r.  tab.  VI.  f,  4. 

Folia  ovato  - elliptica,  apicem  versus  latitudine  decrescentia,  maiora,  (apice 
rotundata  Goell. ),  trinervia,  nervis  supra  medium  evanescentibus. 

m 

In  Zeylonia. 

4-  Sewel  Coronde , Cinnamomum  mucilaginosum. 

Histor.  Cinnam.  1,  c,  p.  5. 

Goeller  1.  c.  p.  19. 

Thunb.  i.  c.  Vol.  II*  p.  191- 
Icon,  nostr.  tab.  VI.  fig,  5. 

Folia  elliptica,  trinervia,  nervis  excurrentibus,  verrucis  minutis  obsita, 
(satis  lata  et  longius  acuminata  Goeller). 

In  Zeylonia  satis  frequens. 

5.  Nieke  Corondey  Cinnamomum  foliis  Viticis  Negundo,  (Niekegas  se u Ni- 

cacol  dictae.) 

Histor.  Cinnam.  1.  c,  p.  5. 

Goeller  1.  c.  p.  19. 

Thunb.  1.  c.  Vol.  II.  p.  191. 

Icon,  nostr.  tab.  VI.  fig.  6. 

Folia  ovali  - lanceolata,  reliquis  minora,  triplinervia,  nervis  supra  medium 
evanescentibus.  His  magna  cum  L.  Burmanni  intercedit  similitudo,  qua  com- 
moti, hanc  figuram  in  antecedentibus  illi  adscripsimus. 

In  Zeylonia. 

6.  Catte  Coronde , Cinnamomum  spinosum. 

Histor.  Cinnam.  1.  c.  p.  6. 

Goeller  1.  c.  p.  20. 

Icon,  nostr.  tab.  VI.  fig.  8. 

Folia  ovata,  acuta,  venoso  - rugosa,  nec  trinervia.  Arbor  haec  vix  Lauri 
generi  adseribenda. 

In  Zeylonia. 

7.  Mael  (. MaL ) Coronde , Cinnamomum  floridum. 

Histor.  Cinnam.  1.  c.  p.  6. 

Goeller  1.  c.  p.  20* 

Thunb.  1.  c,  Vol.  II.  p.  191. 

Icon  nostr.  tab,  VI.  fig.  9- 

Folia  oblonga,  acuminata,  trinervia,  nervis  sub  apice  evanescentibus,  bine 

inde  verrucis  obsita. 

In  Zeylonia  rarior. 

Nai  Curundu  Tlmnb.,  1.  c.  Vol.  II.  p.  190.,  Lauri  Cinnamomi  varietas 

\ 

videtur.  Tornpcit  Curundu  seu  Cinnamomum  trifoliatum  eiusdem  auctoris 

solo  nomine  liic  afferri  potest. 

Huc  pertinet  etiam  planta  dubia,  Canella  do  mato  dicta,  seu  arbor  sil- 
vestris Iavanensis  foliis  parvis  rhomboideis,  cuius  cortici  sapor  Cinnamomi  de- 
bilis adseribitur.  Lintschotten  Ind.  or.  P.  IV.  Tab.  XVII. 

Conf.  Arbor  canellifera  sylvestris  japonica  (?)  folio  minimo  Breyn.  Prodr.  2 p.  18. 
et  Cassia  cinnamouiea  sylvestris  Iavanica  rhomboideo  folio  parvo*  fructu  cali- 
culato  Pluck.  Alm.  p.  89.  Phytogr.  tab.  19.  fig.  3. 

(Forsan  et  ex  liac  arbore  Flores  Cassiae  venales  colliguntur.) 

§.  20. 

Descriptio  corticum  Cinnamomi  venalium. 

# * 

i.  Cinnamomum  Zeylonense. 

Bacilli  variae  longitudinis,  pedales  et  sesquipedales,  teretiusculi,  crassitie 
digiti,  e tubulis  pluribus  corticis,  sibi  invicem  arcte  superimpositis  et  convo- 
lutis, ita  exstructi,  ut  vacuum  nullum  in  centro  remaneat.  Ipse  cortex  crassi- 
tie chartae  papyraceae  firmioris,  fragilis.  Color  cinnamomeus,  satis  notus,  in 
pagina  exteriori  dilutior  in  flavum  vergit,  in  interiori  magis  fuscescit.  Si  acu- 
ratius  inquiramus,  discrimen  inter  stratum  exterius  (corticem)  et  interius  (li- 
brum) statim  in  oculos  cadit  Cortex,  lente  parum  augente  examinatus,  in 
superficie  externa  fibras  ostendit  longitudinales  satis  conspicuas,  coloris  pallidio- 

, i 

ns  atque  e pluribus  fibrillulis  tenuissimis  constantes  , quae  hinc  inde  a se  in- 
vicem discedunt,  ramos  emittunt  et  omnem  corticem  sine  ordine  percurrent es* 
mox  iterum  in  unum  colliguntur.  Fibrillulae  istae,  sub  microscopio  composito 
conspectae,  ut  tubuli  apparent  pellucidi,  continui,  in  quibus  granula  minutis- 
sima observantur,  quare  tubuli  isti  fibras  corticales,  i.  e.  libri  vetustioris  residua 
potius,  quam  vasa  propria  esse  videntur,  a quibus  pelluciditate  et  longitudine 
recedunt.  Liber  colore  obscuriore,  facie  fibrosa,  sapore  et  odore  fortiore  a 

■ \ . ■ , 

cortice  distinguitur.  Tubercula  e libro  prominent  minuta,  compressa,  e radiis 
medullaribus  (. Marhstrahlen ) orta,  qui  librum  et  ipsum  corticem  intrant.  Si 
segmentum  longitudinale  libri  lente  satis  augente  illustratur,  radii  isti  medul- 
lares in  conspectum  veniunt,  qui  inter  libri  cellulas  valde  elongatas,  partim  hya- 
linas, partim  flavido  colore  tinctas,  tanquam  lineolae  cernuntur  breves,  oblongae, 
utrinque  acutae,  e cellulis  minoribus  circiter  12-14,  duplici  serie  disposi- 
tis, constructae.  Discimus  ex  his,  radios  illos  esse  medullares,  mino- 
res dictos,  ( klehie  McirJcstrahlen ,)  qui  liquore  rubro  repleti,  aromatis  huius 
praestantissimi  veri  sunt  fontes  , eoque  praestantius  esse  cinnamomum , quo 
magis  liber  substantia  corticali  fuerit  denudatus.  Praeter  haec  ex  disqui- 
sitione hac  anatomica  novum  haurimus  argumentum,  cellulas  radiorum  medul- 
larium, in  plantis  quibusdam  succos  proprios  vehentes,  vasorum  propriorum 
vices  suscipere  posse,  quod  in  Iunipero  virginiana  iam  observavit  cel.  Kie- 
serus,  summus  nostri  aevi  phytotomus. 

2.  Cinnamomum  indicum  seu  e h i n e 11  s e ( C assia  cinna- 
m o 111  e a ) 

tota  facie  externa,  crassitie,  colore  obscuriori  et  sapore  fortiori  magis  acri  sa- 
tis distinctum,  structura  anatomica  cum  antecedente  convenit  et  in  sequentibus 
tantum  discedit : 

1)  Liber  contextus  densioris,  cortici  crassiori  arctius  adhaeret 

2)  Striae  in  superficie  corticis  fibras  validiores  et  tenaciores  sistunt,  itaque  a 
cortice  facilius  detrahi  possunt. 

5)  Radii  medullares,  in  pagina  interna  magis  prominentes,  plures  numero, 
interdum  et  crassiores,  e quadruplici  cellularum  serie  formati  conspiciuntur, 
quo  causam  intelligimus,  cur  maiorem  olei  aetherei  copiam  in  hoc,  quam  in  ante- 
cedente cortice,  reperimus. 


5.  21. 


De  modo  Cinnamomum  colligendi. 


/ 


Herb.  de  Jager  Relatio  de  messe  Cinnamomi  in  Valent,  Hist,  Simpl.  1716. 
p.  439. 


Ch.  Luci.  Goeller  Ralisb.  Disput.  med.  de  Cinnamoma.  Traiecti  ad  Rhen.  1719. 
Historia  Cinnamomi,  in  Actis  Arad.  N.  C.  Vol.  L App.  172'. 

Thunbergs  Reisen  in  Afrika  und  Asien,  deutsch  vou  Groshurt . 2 Bd.  8.  179 2 — 94. 


Descripbion  of  the  Laurus  Cinnamomum  by  Ilenry  Marshall,  in  Annals  of  Philo  sophy. 

October , 1817.  et  in  Asiatic  Journal.  Ang.  I8l8.  p.  i36. 

Guibourt  Histoire  des  drogues  simples.  Paris  1820. 


De  collectione  Cinnamomi  agere  cogitanti,  mox  quaestio  illa,  magnis  diffi- 
cultatibus obnoxia,  obviam  fertur ; utrum  duae  istae  Cinnamomi  venalis  species, 
de  quibus  supra  sermo  fuit,  ab  una  eademque  arbore,  an  potius  a duabus 
illis,  L.  Cinnamomo  et  L.  Cassia,  colligantur?  Omnes  fere,  qui  in  operibus 
suis  Pliarinacologiam  tractantes,  rem  istam  attigere , huc  usque  in  eo  consen- 
tire videbantur,  quod  Cinnamomum  optimum  Zeylonense  a Lauro  Cinnamomo 
L. , alterum  vero  Cinnamomum  indicum,  (Cassiam  cinnamomeam,)  a Lauro 
Cassia  L.  originem  trahere  affirmarent.  Novissimis  tandem  diebus  dubia  quae- 
dam hac  de  re  commota  sunt,  Anglorum  quorumdam  culpa,  qui  in  operibus  suis 
Laurum  Cinnamomum  L.  Lauri  Cassiae  nomine  et,  vice  versa,  Laurum  Cassiam  L. 
nomine  Lauri  Cinnamomi  descripserunt  et  iconibus  illustraverunt  *)  • quo  evenit, 
ut  stirpes  nostrae  in  hortis  nunc  saepius  confusa  hac  synonymia  laborent.  Si 
in  causam  huius  rei  inquirimus,  hanc  illi  solam  rationem  habuisse  videntur,  quod 

sapor  Cinnamomi  in  L.  Cassiae  Lin.  cortice  fortior  atque  intensior  repe- 

% 

riatur.  Ceterum  factu  haud  difficile  fuit,  hanc  nominum  confusionem  explicare 
et  dubia,  de  synonymia  orta,  dissipare  \ difficillimum  id  vero  restat,  dissolvere 
ipsam,  de  qua  sermo  est,  quaestionem*  quod  potius  peregrinatoribus,  ter- 
ras Cinnamomi  feraces  adituris,  erit  relinquendum. 

Dolemus,  Marshallium,  praesidii  Anglorum,  nunc  Zeyloniam  insulam  te- 
nentis, chirurgum  primarium,  in  commentatione  sua,  nuperrime  de  Cinna- 
momo conscripta,  gravissima  quaedam,  de  quibus  adhuc  incerti  sumus,  in- 
tacta reliquisse.  Quis  enim  , si  Laurum  Cassiam  Lin.  et  Laurum  Cinnamo- 


•a 


*)  Conf.  Andr.  Bot.  Reposilory,  tab.  5g6.  et  Bot.  Mag.  tab.  iG56. 


mum  L.  unam  eandemqne  arborem  esse  vir  iste  docet,  sententiam  hanc  pro- 
babit? Quis  laudabit  eum,  qui  arbores  istas,  si  utraque  species  in  Zeylonia 
occurrebat,  fusiori  non  dignaverit  adumbratione?  Namque  virtute  licet  duae  hae 

species  proxime  sibi  conveniant,  forma  tamen  atque  sapore  foliorum  aliisque 

\ 

notis  facillime  distinguuntur. 

Perlectis  pluribus,  quae  hac  de  re  scripta  sunt,  verosimillimum  nobis 
visum  est,  cum  plerisque  scriptoribus,  quorum  de  isto  cortice  sententiae  in 
antecedentibus  plenius  exponuntur,  statuere,  Cinnamomum  indicum, 
seu  cliinense  dictum,  in  Malabaria  e cortice  Lauri  Cassiae  Lin. , 
Cinna  moniu  m tenue  vero  , Zeylonense  dictum  , in  Zeylonia  e 

cortice  Lauri  Cinnamomi  L.  et  aliquot  eius  varietatum  parari.  Cinnamomi 
aliud  genus  minoris  notae , quod  e Zeylonia  nomine  Canelle  matte  affer- 
tur, cortice  crassiore  minus  convoluto  et  sapore  debiliori  insigne,  e cortice 
ramorum  vetustiorum  eiusdem  arboris  ortum , rarius  in  commercio  occurrit. 
Forsan,  uti  auctores  nonnulli  ex  recentioribus  existumant , nunc  et  L.  Cassia 
in  Zeylonia  colitur  atque  vel  promiscue  cum  L.  Cinnamomo , vel  sola , in 
usum  vocatur. 

In  Cochinchina,  secundum  praeclarum  Loureiro,  arbores,  in  altis  monti- 
bus, ad  occidentem  Laosios  versus  sitis,  indigenae,  excorticantur,  quo  de  cortice 
auctor  sequentia  refert:  »Rami  .crassissimi  dant  vile  Cinnamomum,  quod  ple- 
rumque abiicitur,  quia  longi  itineris  expensae  pretium  superant.  Tenuior  cor- 
tex, a supremis  ramis  avulsus,  Zeylonico  crassitie  aequalis,  odore  et  sapore 
acerrimus,  non  magni  aestimatur,  eoque  utuntur  indigenae  ad  condiendos  ci- 
bos. At  ramorum  mediorum  cortex,  lineam  fere  crassus,  optimum  et  pretio- 
sum praebet  cinnamomum,  quo  utuntur  in  medicina  et  quod  multo  altiori 
prelio  venditur,  quam  Zeylanicum,  illud  praecipue,  quod  in  Tunkino  nascitur 
el  raro  invenitur. « Ex  descriptione,  a cl.  auctore  in  Flora  Cochinchinensi  exhi- 
bita , arbores  istas  ad  L.  Cassiam  potius  quam  ad  L.  Cinnamomum  referen- 
das esse,  concludimus,  — neque  vero  in  Malabaria  aliisve  Indiae  continentis 
oris  Laurum  Cinnamomum  L.  sponte  a natura  gigni,  oculatissimum  testem  ha- 
bemus cel.  Roxburghmm  , qui  in  horto  suo  Bengalensi  arbores  Lrtiri 


Cinnamomi  e Zeylonia  in  hortum  Calcuttanum  illatas  refert  et 
hanc  insulam  illi  solam  patriam  designat. 

In  lava  insula  nostris  temporibus  nullum  Cinnamomum  colligitur  , uti  ex 
opere,  quod  inscribitur:  Uistory  of  lava  by  Th.  Stamjorcl  Haffles , Esq . Vol.  i. 

1817.  comperimus  *).  Huic  repugnare  videri  possent,  quae  olim  a multis 

* 

scriptoribus,  v.  gr.  Manardo,  Garcia,  Chirio,  aliisque  de  Cinnamomo,  e lava  in- 
sula merce  delato,  tradita  sunt  3 sed  quoniam  figura  arboris  istius  cinnamomi- 
ferae  Iavanensis , a Lintsehottenio  **),  posteaque  a Pluckenetio  ***)  exhibita, 
aliam  prorsus,  eamque  vix  Lauri  generis  speciem,  significare  videtur  f),  vero- 
simile  est,  usum  liuius  Cinnamomi  silvestris  a recentioribus  esse  neglectum  et 
una  cum  eo  etiam  memoriam  istius  arboris  penitus  interiisse. 

Cinnamomum,  quod  ex  arboribus,  in  America  nunc  cultis  ff),  a Cayennae 
emporio  accipimus,  partim  merum  L.  Cinnamomi  corticem,  partim  ut  genus 
alterum.  Cinnamomo  nostro  indico  accedens,  corticem  L.  Cassiae  Lin.  esse,  sta- 
tuere licet.  De  arboribus,  cinnamomum  praebentibus,  quae  in  Sumatra,  in  Bor- 
neo  et  in  insulis  Phili ppinis  occurrunt,  nil  certi  constat.  In  Mauritii  insula 
Laurus  Cinnamomum,  e horto  botanico  Calcuttano  allata,  colitur  fff).  Caete- 
rum  insula  Zeylonia  semper  aromatis  nostri  praestantissimi  patria  erit  salu- 
tanda, ubi  et  in  colligendo  et  in  colendo  Cinnamomo  Batavi  quondam,  nunc 
Angli,  summam  curam  atque  industriam  adhibuerunt, 

*)  None  of  <what  are  called  the  finer  kinds  of  spices , namely  the  nulmeg,  clove , and  c i n - 
na /non , are  indigenous  to  lava  ; but  the  few  trees , which  have  been  piante d in  the 
gdrdens  of  Europeans,  have  thriven  well : and  from  the  nature  of  the  soil  and  cli- 
mate, there  seems  little  doubt , iliat  Ilie  nutnieg  and  clove , in  particular , might  be 
extensio ely  cultivated  throughout  the  is l and,  did  it  suit  the  policy  of  the  European 
governement  to  admit  of  their  general  introduction  I.  c.  p.  45.  Conferatur  efiam 
Crawfurd  Hist.  of  the  Ind.  a Irchip . 1.  c. 

**)  Orientalischc  lndien.  V.  4<  P*  5o.  tab.  17. 

***)  Phytographia,  tab.  i5.  f.  5. 

•f)  Vide  infra. 

4*4*)  A.  1785.  tria  millia  arborum  e Zeylonia  in  Insulam  Franciae  translatae  sunt, 
fft)  dsialic  Journal.  Sept.  1818.  p.  294. 

Cinnamomi  fructus  immaturi,  qui  nomine  Florum  Cassiae  in  officinis 
prostant,  Marshallio  teste  in  Zeylonia  non  colliguntur;  quam  oli  rem  istos  fru- 
ctus L.  Cinnamomi,  nec  L.  Cassiae  esse,  quod  scriptores  aliquot  rerum  phar- 
maceuticarum recentissimi  perhibent , pro  certo  nequit  affirmari.  Praeterea 
ilores  Cassiae  venales  a fructibus  iuvenilibus , quos  in  nostris  Lauri  Cinnamomi 
speciminibus  observamus,  et  ab  iis  Lauri  Cassiae,  cupula  parva  fere  globosa  et 
margine  integra  quam  maxime  recedunt.  — Nobis  contra  ea  verosiinillimum 
videtur,  Flores  Cassiae  a Lauro  Malabathro  L.  originem  suam  trahere,  quod 
iam  in  antecedentibus  indicavimus. 

Si  ad  tempora  illa,  quibus  Iagerus  et  Goellerus,  commentarios  suos,  quo- 
rum supra  mentio  facta  est , conscribentes  , primum  nobis  et  certiori  et 
magis  etiam  sufficiente  relatione  modum  decorticandae  arboris  exposuere, 
respicimus  , nulla  culturae  arboris  cinnam omiferae  vestigia  occurrunt.  Zeylo- 
nenses,  iussu  et  directione  Batavorum  in  colligendo  cinnamomo  occupati,  ScJiia- 
licis  ibi  nominati , ad  decorticandas  arbores  silvestres  bis  per  annum  vastas 
insulae  silvas  permigrabant  *),  unde  non  raro  contigit,  quod  Thunbergius  nar- 
rat, ut  tales  operarii,  fines  agri,  Societati  Indiae  orientalis  subiecti,  transgres- 
si et  intra  limites  Ptegis  Candiae  prehensi,  auribus  nasoque  mutilati  remitterent 
tur.  Sub  finem  saeculi  decimi  octavi  iussu  summi  insulae  Praefecti , D. 
nob.  de  Falk,  arbores  cinnamomiferae  in  solo,  ad  hanc  culturam  apto,  conseri 


*)  Secundum  Iagerum  Scliialiae  isti,  seu  cinnamomi  deglubitores  indigeni,  propriam 
hominum  tribum  c vilioribus  quidem  in  Zeylonia  constituunt:  »regiones,  quas  inha- 
bitant, Mahbade  vocari,  Praefectum  indigenam,  cui  subiecti  sint,  Modcliaar  appellari. « 
Idem  auctor  refert,  tempore  messis  cinnamomi  maioris  , tunc  temporis  mensibus 
Iulio  ct  seqq.  instituendae,  200-400  saepius  hominum  istorum  ad  labores  provo- 
cari, cosque  Praefecto  superiori,  (deglubitorum  Capitaneo  dicto),  militum  ali- 
quot decuriarum  praesidio  subordinatos,  negotium  messis  peragere,  in  quo  exercendo 
isti  non  ^aro  elephantorum  impetu  nocturno,  ncc  non  hirudinum,  quibus  silvae  illae 
cinnamomiferae  scatent,  peste  vexentur.  Quod  praeterea  auctor  laudatus  comme- 
morat, totas  arbores  decorticari,  decorticatas  autem  novo  investiri  cortice,  id  ulte- 
riori non  eget  refutatione. 

coeptae  sunt.  Tam  Cei.  Thunbergius  tales  Cinnamomi  hortos,  cum  annis  1777  — 
1778.  hanc  insulam  adiret,  prope  Katture  et  Mature  a se  visos  esse,  narrat. 

Marsliallius  de  cultura  et  messe  Cinnamomi  pluribus  egit,  quae  hic  addirnus. 
Laurus  Cinnamomum  solum  amat  arenoso  - limosum,  humo  vegetabili  mixtum.  Se- 
liguntur loci  nemorosi,  qui,  arboribus  fruticibusque  excisis,  ita  collucantur,  ut  hinc 
inde  arbores  frondiferae  remaneant,  quarum  umbra  moderata  fruentes,  iuveni- 
les  cinnamomi  arbores  laete  increscant.  Lignum  collectum  loco  remoto  vi  ignis 
in  cineres  redigitur.  Solo  sic  parato,  mensibus  Iunio , Iulio  et  Augusto , quo 
tempore  fructus  cinnamomi  maturescunt,  terra  distinctis  intervallis  6-7  pe- 
dum spatio  effoditur,  ita  ut  areolae  terrae  formentur,  quae  singulae  nunc'  cinere 
ligni  permixtae,  quaternos  seu  quinos  cinnamomi  fructus  recipiunt.  Frondi- 
bus superimpositis  solem  a plantulis,  post  i5-20  dies  germinantibus,  arcent, 
et  ita  mox  cinnamomi  seges  laete  viget. 

In  terra  fertili  liae  arbusculae  6-7  annorum  spatio  ad  4“  6 pedum 
altitudinem  increscunt,  rarissime  vero  ante  nonum  annum  elapsum  decor- 
ticantur. Talia  Cinnamomi  arboreta  prope  Kaderang , Elcele , Marendahn  et 
Morolto  hodie  inveniuntur  • plura  alia,  a Batavis  olim  exstructa , ab  Anglis 
iam  plane  neglecta,  silvescunt  *).  Maximum  omnium  illud,  ad  Maren- 
dahn ( Colomho)  situm,  5824  iugerum  ( acres  Angi.)  ambitu,  quovis  anno 
circiter  1124  fasces  (105,970  libras  Angi.)  fert  Cinnamomi. 

Kaderang  producit  quotannis  555  fasces  5 

Ekele  — • — 54’i  — ; 

Morotto  — — 5218  — 4. 

2218. 

Praeter  hos  etiam  neglecti  agri  largam  praebent  cinnamomi  copiam ; et  e regno 
Candiae  multum  cinnamomum  ab  illis  operariis  ( Schialias ) per  fraudem  aequi- 


*)  I11  nemoribus  istis  cinnamomiferis  cel.  Lechenault  plantas  sequentes  observavit:  Ana- 
cardium  occidentale,  Pavettam  indicam,  Melastomam  asperam , malabatbricam , Ixo- 
ram  coccineam,  Nepenthen  de  st  illator  iam,  Burmanniam  disticham,  Connari 
et  Uvuriae  species.  V.  Memoires  du  Museum  dJHist.  nat , T.  VIII. 


ritur,  quam  ob  rem  ad  calculum,  hic  positum,  pro  singulo  anno  adhuc  2119 
fasces  addendae  sunt.  Sumina  itaque  cinnamomi  omnis,  quod  nostris  tempo- 
ribus ab  Anglis  in  Zeylonia  quotannis  colligitur , ad  numerum  sane  ingentem 
4557  fascium,  seu  4° 1 > 1 7 2 librarum  anglicarum  , increscit. 

Mense  Maio , quo  tempore  imbres  cedunt  et  arbores  succo  abundant, 
Cinnamomi  messis  inchoat  et  in  Octobrem  usque  continuatur.  Nominantur 
Directores  et  Inspectores  ; distribuuntur  inter  operarios  ( Schialicts ) labores : 
parti  minori  abscissio  ramorum , alteri  decorticatio  demandatur.  Tunc  illi 
eligunt  atque  abscindunt  ramulos,  quorum  cortex  facile  a ligno  solvitur. 
Triennes,  qui  nec  dimidia  uncia  tenuiores  sunt,  neque  uncias  tres  diametro 
superant,  optimi  habentur.  Cultro  utuntur  in  hoc  opere  apice  incurvo,'  quem 
Ketta  Zeylonenses  nominant.  Deinde  ramuli  isti  traduntur  decorticatoribus, 
qui  ope  cultri  alius,  KoJcetta  dicti,  factis  incisuris tum  transversalibus,  tum 
longitudinalibus,  vel  singulis,  vel  binis,  vel  ternis , prout  ramulus  minori  aut 
maiori  sit  crassitie,  solvunt  detrahuntque  corticem.  Fragmenta  corticis  pro  di- 
versa ramulorum  conditione  variae  sunt  longitudinis.  Minora  tunc  maioribus 
ingeruntur,  ita  ut  pars  exterior  frustuli  interioris  partem  interiorem  frustuli 
exterioris  tangat.  In  fasciculos  arcte  colligatus  cortex  per  24  horas 

intactus  servatur.  Levis  exoritur  fermentatio,  qua  fit,  ut  epidermis  cum 

subiacente  parenchymate  succoso  postea  facilius  auferatur.  Simul  etiam  oleum 
aethereum , non  nisi  in  libro  corticis  contentum,  per  omnem  corticem  magis 
diffunditur.  Hoc  tempore  elapso,  corticis  segmenta  singula,  ligno  idoneo  impo- 
sita, radendo  ab  epidermide  et  parte  corticali  exteriore  purgantur. 

Cortex  subarescendo  contrahitur  in  formam  tubulorum,  qui  denique,  modo, 
supra  indicato , in  fasciculos  4°  circiter  uncias  longos  collecti  et  per  unius 
diei  spatium  ex  umbra  demum  ad  solem  perlati,  penitus  exarescunt.  E corticis, 
bene  siccati,  minoribus  fasciculis  maiores,  5o  librarum  Angi,  pondere,  conficiun- 
tur fasciculi,  aedibus  publicis,  in  Colombo  et  Galle  oppidis  in  hunc  finem  exstru- 
ctis , tradendi , ubi  Cinnamomum , ita  paratum  , examini  , omni  cum  cura  at- 
que rigore  instituto,  subiicitur.  Fasciculis  solutis,  tubuli  omnes  singuli  inspi- 
ciuntur et  seliguntur.  Cinnamomum  in  duo  genera,  videlicet  in  Cinnamomum 

primae  et  secundae  notae,  selectum,  servatur;  omne  vero,  quod  sit  deterius, 
reiicitur.  Zeylonenses  indigenae,  negotium  illud  tractantes,  ad  distinguendam 
huius  aromatis  virtutem  usu  continuo  usque  adeo  exercitati  sunt,  ut  vel  primo 
intuitu  de  corticis  cuiusque  natura  iudicium  ferre  possint,  nec  nisi  rarissime 
iis  saporem  in  auxilium  vocare  opus  sit. 

Peracto  hoc  negotio,  cortex  in  fasces  maiores,  ponderis  921/5  librarum 
Angi.,  ligatur,  qui  singuli  sacco  duplici,  e lana  confecto,  immittuntur ; repletur, 
quantum  spatii  relictum  est,  nigro  pipere.  Inscripti  demum  numero,  qualita- 
tem cinnamomi,  et  litteris  initialibus,  arboretum,  in  quo  collectum  est,  indi- 
cantibus, fasces  ad  exportandum  parati  asservantur  *). 

E cortice  cinnamomi  deterioris  notae,  inter  examen,  cui  copia  parata  subiici- 
tur,  reiecto,  tum  e ramentis  et  fragmentis,  quae  in  praeparando  colligandoque  cin- 
namomo oriuntur,  oleum  cinnamomi  aetliereum  conficitur.  Destillatio  in  duabus 
vesicis  destillatoriis  maioribus,  una  200  gallonarum  (800  Bouteillen ),  altera  vero 
90  gallonarum  (36o  Bouteillen ),  instituitur.  In  priorem  ex  his  pro  quavis  destilla- 
tione 23o  libras  (Angi.)  cinnamomi  cum  22 5 gallonis  aquae  marinae  immittunt,  ex 
quibus  unciae  20-22  olei  aelherei,  raro  plures,  eliciuntur.  Hoc  modo  in  Zey- 
lonia  insula  per  annum  circiter  4°°  lagenae  ( Bouteillen ) aromatis  huius  cali- 
dissimi producuntur,  quarum  singula  trium  thalerorum  pretio  in  Anglia  vendi- 
tur. Praeterea  e foliis  L.  Cinnamomi  oleum  aetherenm  praestantissimum, 
isti,  quod  caryophylli  aromatici  largiuntur,  simillimum,  paratur  et  in  Europam 
deyeliitur , unde  novum  haurimus  argumentum  adversus  sententiam  eorum , qui 


*)  Ab  hoc  modo  Cinnamomi  parandi,  a Marshallio  descripto,  ille,  qui  olim  apud  Batavos 
adhibitus  est,  recedit  sequentibus:  1)  Omne  fere  Cinnamomum  ex  arboribus  silve- 
stribus et  sponte  nascentibus  colligebatur;  1)  epidermidem  ramulorum  ante  eorundem 
decorticationem  deradebant;  5)  examen  cinnamomi  collecti  a medicis  duobus  ita 
instituebatur,  ut  singulos  tubulos  sapore  probare  tenerentur,  — opus  valde  moles- 
tum, quum  recens  cinnamomum  acrimonia  sua  linguam  mox  ita  laederet,  ut  nego- 
tium istud  per  duos  dies  exercere,  gravissimum  haberetur;  4)  denique  fasces  e cin- 
namomo collecto  ad  pondus  librarum  85  conficiebantur,  qui  vero  non  nisi  80  libra- 
rum in  tabulas  referebantur  mercatoribus. 

L.  Cassiam,  folia  insipida  gerentem,  in  Zeylonia  insula  coli,  affirmant. 
(Conf.  Leschenault  de  la  Tour  in  Memoires  du,  Museum  tfHist.  nat.  Vol.  VIII. 
et  Froriep  Notizen  aus  dem  Gebiet  d . Natur - u.  Heilkunde.  1822.  No.  59.) 

$♦  22. 

De  Cinnamomi  praestantioris  notis. 

Aromatis  nostri  praestantioris  notae  a Marshallio  sequentes  traduntur:  tenue 
sit,  laeve,  coloris  dilute  flavescentis,  ad  colorem  auri  Veneti  accedentis  ; tenax  in- 
veniatur fraetumque  fibrosam  ostendat  structuram;  saporis  sit  grati  aromatici  cale- 
facientis cum  dulcedine  mixti,  et  frustulum  inter  manducandum  mollefiat  atque 
in  ore  quasi  deliquescat.  — Magna  inter  cinnamomi  varia  genera  intercedit 
quoad  bonitatem  diversitas,  eaque  tum  a colligendi  et  praeparandi  varia  ratio- 
ne, prout  aut  tempestate  sicca  aut  pluviosa  messis  eius  fuerit  peracta,  tum  a 
loco  natali  et  solo,  in  quo  arbusculae  nascuntur,  derivanda.  Nempe  loci  aprici  cor- 
ticem proferunt  praestantissimum.  In  paludosis  contra  cortex  parum  aromati- 
cus colligitur:  color  flavus  huic  est  obscurior,  colori  radicis  curcumae  similis; 
substantia  est  friabilis,  texturae  laxae,  granulosae  et  quasi  arenosae.  (Conf.  in 
antecedentibus,  p.  28  et  63,  TFelle  Coronde , Cinnamomum  arenosum,  quod 
huc  forte  referendum?) 

Cinnamomum,  quod  ad  ripas  fluvii  Keymel  ad  partem  septentrionalem,  et 
prope  JNallaway  in  parte  insulae  australi  crescit,  multo  minoris  est  pretii  ; sa- 
por enim  eius  vix  est  aromaticus  , sed  potius  amarus  et  adstringens , quo  sa- 
pori corticis  fructus  limonis  comparari  possit.  (Corticem  hunc  Lauro  Cinna- 
momo merito  adscribendum  esse,  vix  concedimus;  conf.  Cahatte  Coronde , 
cinnamomum  adstringens,  pag.  29  et  64.) 

Cinnamomum  praestantissimum  in  partibus  australioribus  Zeyloniae  insu- 
lae nascitur,  in  ea  regione,  cuius  limites  linea  ficta  indicantur,  quae  a Ne- 
gombo  ad  Fanamam , 18  milliaria  Angi,  versus  partem  Candiae  septentrio- 

nalem sita,  et  inde  usque  ad  Ilambangtotte  ducta,  fingitur. 


Tabularum  explicatio. 


Tab.  I.  Laurus  Cinnamomum  Lin. 


fig.  i. 
2. 

— 5. 

— 4- 

— 5. 

— 6. 

— 7. 

— 8. 

— 9- 

— 10. 

— 11. 


Ramulus  fructifer. 

Segmentum  longitudinale  corollae,  magnitudine  aucta. 

Laciniae  corollae,  a facie  superiori  et  a dorso  visae,  magnitudine  aucta. 
Stamina  fertilia,  magnitudine  aucta. 

Stamen  singulum,  magnitudine  aucta. 

Stamen  fertile  cum  sterili  ad  basin  filamenti,  magnitudine  aucta. 
Antliera  aperta , magnitudine  aucta. 

Pollen  magnitudine  naturali. 

Pistillum  magnitudine  naturali. 

Pars  trunci  inferioris. 

Segmentum  corticis  cinnamomi  venalis,  valde  auctum,  ut  cellulae 
radiantes  conspiciuntur. 


Tab.  II»  Laurus  Cinnamomum  herbarii  R.oyeni. 
Tab.  III.  Laurus  Cassia  Lin. 


fig.  1.  Corolla,  magnitudine  aucta. 

— 2.  Laciniae  corollae,  a latere  inferiore  et  a latere  superiore  visae,  magni- 

tudine aucta. 

— 3.  Stamina  et  pistillum,  magnitudine  aucta. 

— • 4-  Stamen  fertile  cum  sterili  ad  basin  filamenti,  a tergo  visa,  magnitu- 
dine aucta. 

— 5.  Stamen  fertile,  a fronte  visum,  magnitudine  aucta. 

— 6.  Pistillum,  magnitudine  aucta. 

— 7.  Pars  trunci  inferioris. 

Tab.  IV.  Laurus  Burmanni  nobis. 

fig.  1.  Specimen  herbarii  Willdenowiani. 

— 2.  Specimen  nostrum,  e lava  insula  missum. 

a.  Corolla,  magnitudine  aucta. 

b.  Stamina,  magnitudine  aucta. 

c.  Stamen  fertile  cum  sterilibus  ad  basin  filamenti,  a fronte  visum, 

magnitudine  aucta. 

d.  Idem,  a tergo  visum,  magnitudine  aucta. 

e.  Pistillum  magnitudine  aucta. 


Tab.  V.  Litsaea  Zevlanica  nobis. 

A.  Ramulus  florifer. 

a.  Fasciculus  florum,  a latere  visus,  magnitudine  aucta. 

b.  Capitulum  florum  cum  involucro  , magnitudine  aucta. 

c.  Flos,  a latere  visus,  magnitudine  aucta. 

d.  Flos  apertus,  magnitudine  aucta. 

e.  Lacinia  corollae,  a pagina  interiori  visa,  magnitudine  aucta. 
f Eadem,  a dorso  visa,  magnitudine  aucta. 

g.  Stamen  fertile,  magnitudine  aucta. 

h.  Stamen  sterile , magnitudine  aucta. 


Tab.  VI.  fig.  i 

— i 

rr 

— o 

— 4 

— 5 

— 6 

— 7 

— 8. 

— 9- 


Folium  Rasse  Coronde  (L.  Cinnamomum  Lia. ) 

« Cahatte  Coronde. 

« Capperoe  fCapperu)  Coronde. 

« IVelle  Coronde. 

v Sewel  Coronde. 

« Nieke  Coronde  fC.  Burmanni.) 

« Dawul  Corpnde  (Litsaea  Zejlanica  nob. ) 
« Catte  Coronde. 

« Mael  C MalJ  Coronde. 


Anno  t.  Explicationem  delineationis  horti  vide  p.  VI. 


Addenda  et  Corrigenda. 

Pag.  2.  Lin.  18.  Malabaricum  lege:  «Malabaricam» 

— • 5.  JNota  **)  Adde:  Cynamolgus  errore  forte  typographico  in  editione  Basiliensi 

anni  i555  pro  Cinnamologos  legitur.  Alii  volunt  scribi  C in- 
na mo  mus,  quam  avem  Aristoteles  Hist.  anim.  1.  9.  c.  20.  Kivva- 
poopov  op vsov  vocat.  — Conf.  Ael.  H.  an.  1.  2.  c.  55.  opowvpog 
reo  cpvrq  Tuvvdnoifjiog,  opvig,  et  1.  17.  c.  21.  T dv  xtvvapbipov  oprtv 
dxovm  clvat * xal  pevxoi  xo\xl^etv  xapcprj  cpvxov  xov  opavvpov  ix 
tg)V  t rfg  yr^q  xeTipaxoiv , xal  xakidq  vnonkixziv  , tv^a  'Ylpodoxoi  ve 
ddovoL,  xal  dXkoi,  etc. 

p.  9.  lin.  penult.  alium  1.  »aliud«  — p.  10.  lin.  8.  virgulorum  1.  »virgularum«  — p.  ir.  1. 
7.  inf.  ayyv  1.  »&xv«  — p.  12.  1.  6.  crescentem  1.  »crescens«  — ibid.  idemque  , quae  aliis 
1.  »idemque,  quod  aliis«  — p.  19.  1.  1.  illo  1.  »illi«  — p.  19.  i*  5.  inf.  denudatum  1.  «de- 
nudatam» — p.  21.  1.  2.  figurare  1.  »figurari«  — p.  26.  L 5.  adulti  1.  »adultae« — p.  26. 
1.  5.  inf.  redditae  1.  «reddita»  — p.  26.  1.  ult.  exscriptae  1.  »exscripta«  — p.  28.  1.  5.  expe- 
riatur 1.  »reperiatur«  — p.  28  1.  8.  acris  1.  »acri«  — p.  55.  1.  2.  inf.  perqua  1.  «perquam»  — 
p.  58.  1.  8.  subiectum  1.  »subiectam«  — p.  45.  1.  17.  Iavam  1.  «in  Iavam«  — p.  68.  1.  i5.  exi- 
stumant  1.  «existimant.»  — p.  69. 1.  7.  merce  1.  «mercatura». 

